മലയാളത്തിലെ ആദ്യത്തെ എ പടം റിലീസ് ആയിട്ട് 50 വര്‍ഷം പൂര്‍ത്തിയാകുന്നു! | First A Certified flick in Malayalam turns 50 years - Malayalam Filmibeat\n» മലയാളത്തിലെ ആദ്യത്തെ എ പടം റിലീസ് ആയിട്ട് 50 വര്‍ഷം പൂര്‍ത്തിയാകുന്നു!\nമലയാളത്തിലെ ആദ്യത്തെ എ പടം റിലീസ് ആയിട്ട് 50 വര്‍ഷം പൂര്‍ത്തിയാകുന്നു!\nPublished: Sunday, July 17, 2016, 8:14 [IST]\nകലാമൂല്യമുള്ള സിനിമകളില് സെന്‍സര് ബോര്‍ഡ് ഇടപെട്ട്, പ്രേക്ഷകരില് നിന്നും സിനിമയെ അകറ്റി നിര്‍ത്തുന്നു എന്ന തരത്തിലുള്ള വിവാദങ്ങളും ചര്‍ച്ചകളും പുരോഗമിച്ചുകൊണ്ടിരിയ്ക്കുന്ന കാലമാണിത്. വയലന്റ്‌സും അമിത മേനിപ്രദര്‍ശനവും അശ്ലീല സംഭാഷണങ്ങളുമൊക്കെയാണ് സെന്‍സര് ബോര്‍ഡ് സിനിമകള്‍ക്ക് എ സര്‍ട്ടിഫിക്കറ്റ് നല്‍കുന്നതിന് കണക്കാക്കുന്ന മാനദണ്ഡങ്ങള്.\nഅങ്ങനെ നോക്കുമ്പോള് മലയാളത്തിലെ ഏറ്റവും ആദ്യത്തെ എ പടം റിലീസായിട്ട് ജൂലൈ 15 ന് 50 വര്‍ഷം തികയുന്നു. ബ്ലാക്ക് ആന്റ് വൈറ്റ് കാലഘട്ടത്തില് പുറത്തിറങ്ങിയ കല്യാണ രാത്രി എന്ന ചിത്രത്തിനാണ് മലയാളത്തില് ഏറ്റവും ആദ്യം സെന്‍സര് ബോര്‍ഡിന്റെ എ സര്‍ട്ടിഫിക്കറ്റ് ലഭിച്ചത്.\nഎം കൃഷ്ണന് നായര് സംവിധാനം ചെയ്ത ചിത്രം 1966 ജൂലൈ 15 നാണ് റിലീസ് ചെയ്തത്. സിനിമയില് ഭയപ്പെടുത്തുന്ന രംഗങ്ങള് ഉണ്ടായതിനാലാണ് ചിത്രത്തിന് എ സര്‍ട്ടിഫിക്കറ്റ് നല്‍കിയത്. കുട്ടികളെ ചിത്രം കാണിക്കരുത് എന്ന പ്രത്യേക നിര്‍ദ്ദേശവും ഉണ്ടായിരുന്നു.\nപ്രേം നസീറാണ് മലയാളത്തിലെ ആദ്യത്തെ എ പടത്തിലെ നായകന്. ജോസ് പ്രകാശ്, പറവൂര് ഭരതന്, അടൂര് ഭാസി, മുതുകളം രാഘവന് പിള്ള, കൊട്ടാരക്കര ശ്രീധരന് നായര് തുടങ്ങിയവര് ചിത്രത്തിലെ മറ്റ് കഥാപാത്രങ്ങളായി എത്തി. അക്കാലത്ത് ഏറ്റവും മികച്ച സാമ്പത്തിക വിജയം നേടിയ ചിത്രങ്ങളിലൊന്നാണ് കല്യാണ രാത്രി.\nRead more about: malayalam film malayalam movie malayalam cinema censor board മലയാളം സിനിമ സെന്‍സര് ബോര്‍ഡ്\nFirst A Certified flick in Malayalam turns 50 years\nStory first published: Sunday, July 17, 2016, 8:14 [IST]


പുത്തൻചിറയ്ക്ക് പുണ്യോദയം! ഭക്തജനത്തിനു സൂര്യോദയം!!\nപുത്തൻചിറയ്ക്ക് പുണ്യോദയം! ഭക്തജനത്തിനു സൂര്യോദയം!! - പി.എം. ഷാഹുൽ ഹമീദ് മാസ്‌ററർ പുണ്യചരിതയായ മദർ മറിയം ത്രേസ്യയുടെ പ്രഥമതിരുനാൾ ജൂൺ 8-ന് ഭക്തിസാന്ദ്രമായ പരിപാടികളോടെ ആഘോഷിക്കുകയാണ്. ഗാർഹിക സഭയുടെ പ്രവാചികയായ മറിയം ത്രേസ്യ വാഴ്ത്തപ്പെട്ടവളായി ഉയർത്തപ്പെടുന്ന തിരുനാളാണ് ഇത്. ഹോളിഫാമിലി കോൺഗ്രിഗേഷന്റെ ഡൽഹി, ബീഹാർ, ആഗ്ര, പാലക്കാട്, എറണാകുളം, ഒളരി, കല്ലേറ്റുംകര, പ്രോവിൻസ് ഹൗസുകളിലും 178 തിരുക്കുടുംബ ഭവനങ്ങളിലും തിരുനാൾ ആഘോഷിക്കും. മദർ മറിയം ത്രേസ്യ അന്ത്യവിശ്രമം കൊള്ളുന്ന കുഴിക്കാട്ടുശ്ശേരി മഠം തീർത്ഥകേന്ദ്രത്തിൽ ഇന്നു രാവിലെ ദിവ്യബലിയോടെ തിരുനാൾ ചടങ്ങുകൾ ആരംഭിക്കും. ഉച്ചതിരിഞ്ഞു രണ്ടരമണിക്കാണ് ആഘോഷമായ പാട്ടുകുർബ്ബാന സീറോമലബാർ സഭാദ്ധ്യക്ഷൻ മാർ വർക്കി വിതയത്തിൽ, സീറോ മലങ്കര ആർച്ച് ബിഷപ്പ് മാർ സിറിൾ ബസേലിയൂസ്, തലശ്ശേരി അതിരൂപതാദ്ധ്യക്ഷൻ മാർ ജോർജ്ജ് വലിയമറ്റം എന്നിവർ പ്രധാനകാർമ്മികത്വം വഹിക്കും. തിരുനാൾ കുർബ്ബാനക്കുശേഷം തിരുശേഷിപ്പും തിരുസ്വരൂപവും സംവഹിച്ചുകൊണ്ടുള്ള പ്രദക്ഷിണത്തിൽ ആയിരങ്ങൾ പങ്കെടുക്കും.\nദൈവദാസി മദർ മറിയം ത്രേസ്യ പുത്തൻചിറ ഗ്രാമത്തിൽ പൗരാണിക പ്രസിദ്ധയുള്ള ചിറമ്മൽ മങ്കിടിയാൻ കുടുംബത്തിലാണ് ഭൂജാതയായത്. 1999 ജൂൺ 28ന് പുത്തൻചിറയുടെ പുണ്യോദയമായിരുന്നു. മറിയം ത്രേസ്യയെ ജോൺ പോൾ മാർപ്പാപ്പ ധന്യയായി പ്രഖ്യാപിച്ച സുദിനമായിരുന്നു അത്. ഇപ്പോഴിതാ ക്ഷമയുടേയും സഹനത്തിന്റേയും ക്രൈസ്തവചൈനത്യത്തിന്റേയും നിറകുടമായ മറിയം ത്രേസ്യ വാഴ്ത്തപ്പെട്ടവരുടെ ഗണത്തിലേക്ക് ഉയർത്തപ്പെട്ടിരിക്കുന്നു. ഏപ്രിൽ9തിരുക്കുടുംബ സഭയുടെ മാത്രമല്ല മുഴുവൻ ഭകതജനങ്ങളുടെയും സൂര്യോദയമായിരുന്നു ആ അവിസ്മരണീയദിനം. ഇരിങ്ങാലക്കുട രൂപതയുടെ പ്രഥമമെത്രാൻ മാർ ജെയിംസ് പഴയാറ്റിൽ ഉൾപ്പെടെ നിരവധി വൈദികരേയും കന്യസ്ത്രീകളേയും സഭക്കും സമൂഹത്തിനും സംഭാവന ചെയ്തിട്ടുള്ള നാട്ടിൻപുറമാണ് ന•കളാൽ സമൃദ്ധമായ പുത്തൻചിറ. കേന്ദ്ര സാഹിത്യ അക്കാദമി അവാർഡ് ജേതാവും പ്രശസ്ത ഹിന്ദി വിശാരദനുമായ ഇ.കെ. ദിവാകരൻ പോറ്റിയും ഈ ഗ്രാമത്തിന്റെ സാന്താമാണ്. മറിയം ത്രേസ്യയുടെ ജ•ം കൊണ്ടും കർമ്മം കൊണ്ടും പരിപാവനമായ പുത്തൻചിറയുടെ പ്രാന്ത പ്രദേശമാണ് കുഴിക്കാട്ടുശ്ശേരി. അമ്മയുടെ നാമധേയത്തിലുള്ള ആദ്യത്തെ ആതുരശുശ്രൂഷാകേന്ദ്രവും കുടുംബനവീകരണകേന്ദ്രവും പ്രശസ്തമായ സെന്റ് മേരീസ് ഗേൾസ് ഹൈസ്കൂളും പ്രൈമറി സ്കൂളും കുഴിക്കാട്ടുശ്ശേരിയിലാണ് സ്ഥിതി ചെയ്യുന്നത്. മഹാമാരിയിലും സാന്ത്വനദീപം വസൂരി അടക്കമുള്ള മാരകരോഗങ്ങൾ ബാധിച്ച് ബന്ധുക്കൾ ഉപേക്ഷിച്ച മരണാസന്നർക്കു മറിയം ത്രേസ്യ മാലാഖയായിരുന്നു. ചീഞ്ഞഴുകിയ ശരീരം കഴുകി വൃത്തിയാക്കി സാന്ത്വനത്തിന്റേയും വിശ്വാസത്തിന്റേയും ഒലിവുതൈലം പുരട്ടി ഓടി നടന്ന അവൾ കാലത്തിന്റെ ചട്ടക്കൂടുകൾ പൊളിച്ചെഴുതിയ വിപ്ലവകാരിയായിരുന്നു.\nഒരു നൂറ്റാണ്ടുമുമ്പാണിതെന്ന് ഓർക്കണം. കേരളത്തിലെ പെൺകുട്ടികൾ പുറത്തിറങ്ങുന്നതുപോലും നിഷിദ്ധമായ കാലം. നാടാകെ മാരകരോഗങ്ങൾ പടർന്നു പിടിച്ചപ്പോൾ അടുത്ത ബന്ധുക്കൾപോലും രക്തബന്ധം വരെ മറന്ന് അവരെ ഉപേക്ഷിച്ചു. അവരെ പരിചരിച്ചാൽ രോഗം വരുമെന്നു ഭയന്ന് ആരും തിരിഞ്ഞു നോക്കാത്ത സ്ഥിതി. വ്രണങ്ങൾ നിറഞ്ഞു ശരീരം ചീഞ്ഞഴുകി. ഇവരിൽ പലരെയും ജീവനോടെ കുഴിച്ചിട്ട സംഭവങ്ങളുമുണ്ടായി. ഈ ദുരവസ്ഥ കണ്ട് ത്രേസ്യ മാരകരോഗികളുടെ വീടുകളിൽ കയറിയിറങ്ങി പരിചരിച്ചു. കുറേപ്പേർ മരണത്തിൽ നിന്നു രക്ഷപ്പെട്ടു. ദൈവിക ചൈതന്യം പകർന്നു നൽകാൻ അവൾക്കു കഴിഞ്ഞു മരണാസന്നരെ അവൾ നല്ല മരണത്തിനൊരുക്കി. രോഗികളുടെ ഭവനങ്ങളിൽ ത്രേസ്യയുടെ ആശ്വാസസന്ദർശനം അനിവാര്യമായി മാറി. ത്രേസ്യക്കും രോഗങ്ങൾ പകരുമെന്ന് പലരും ഭയപ്പെട്ടെങ്കിലും രോഗിശുശ്രൂഷക്കിറങ്ങിയ അവൾക്ക് അങ്ങനെയൊരു ആശങ്കയേ ഇല്ലായിരുന്നു. ഈ രോഗീശുശ്രൂഷ തടയാൻ വീട്ടുകാർ പരമാവധി ശ്രമിച്ചു. പക്ഷേ ത്രേസ്യക്ക് അതൊന്നും ഒരു തടസ്സമല്ലായിരുന്നു. അക്കാലത്ത് ഒരു ഈഴവ സ്ത്രീ വസൂരി ബാധിച്ചു മരണാസന്നയായി കഴിയുകയായിരുന്നു. ബന്ധുക്കളെല്ലാം ഉപേക്ഷിച്ചു. ശരീരം ചീഞ്ഞഴുകിയ നിലയിലായിരുന്നു. വിവരമറിഞ്ഞ് ത്രേസ്യ ആ രോഗിയെ പരിചരിച്ചു; ആശ്വസിപ്പിച്ചു. രാത്രി ആ സ്ത്രിയുടെ ബന്ധുക്കൾ മൂക്കറ്റം മദ്യപിച്ചെതതി ആ സ്ത്രിയെ ജീവനോടെ പഴമ്പായിൽ ചുരുട്ടികെട്ടി സംസ്ക്കരിക്കാൻ മാറ്റിക്കിടത്തി. പിറ്റേന്നു രാവിലെ കുഴിച്ചിടാനൊരുങ്ങുമ്പോഴാണ് ആ സ്ത്രി മരിച്ചിട്ടില്ലെന്ന് വിളിച്ചുപറഞ്ഞുകൊണ്ട് ത്രേസ്യയെത്തുന്നത്. സംസ്കാരത്തിനു വന്ന ബന്ധുക്കൾ പായക്കെട്ട് തുറന്നു നോക്കിയപ്പോൾ ആ സ്ത്രീ മരിച്ചിട്ടില്ലായിരുന്നു. പക്ഷെ, അന്നു വൈകുന്നേരം ആ സ്ത്രി മരിച്ചു; സംസ്കരിക്കുകയും ചെയ്തു. ചീഞ്ഞഴുകി ദുർഗന്ധം വമിക്കുന്ന വ്രണങ്ങളുമായി കഴിഞ്ഞിരുന്ന തൈരി എന്ന പട്ടികജാതിക്കാരിയുടെ കഥയും കേൾക്കുക. കീഴ്ജാതിക്കാരെ തൊട്ടുകൂടായ്മയും കണ്ടുകൂടായ്മയും നിലനിന്നിരുന്ന കാലം. കോംഗ്ങ്ങൻ ബാധിച്ച അഴുകിയ ശരീരവുമായി കഴിഞ്ഞിരുന്ന തൈരിയെ അതൊന്നും കൂസാതെ ത്രേസ്യ പരിചരിച്ചു. സ്വന്തം കുടിലിൽ നിന്ന് പുറത്താക്കപ്പെട്ടിരുന്ന അവളെ ത്രേസ്യ അവളുടെ വീട്ടിൽ പാർപ്പിച്ച് ശുശ്രൂഷിച്ചു.\nകുറച്ചു കാലത്തിനുശേഷം രോഗം ശമിച്ചപ്പോൾ അവളെ സ്വന്തം വീട്ടുപറമ്പിൽ ചെറിയൊരു കൂര നിർമ്മിച്ച് അവിടെ താമസിപ്പിച്ചു. ഒരു ബാർബർ സ്ത്രിയുടെ കഥയും അറിയണ്ടേ? ആരും തിരിഞ്ഞു നോക്കാതിരുന്ന മരണാസന്നയായ ക്ഷുരകസ്ത്രീയെ ത്രേസ്യ പരിചരിച്ചു. അവൾക്ക് സ്നേഹവചനങ്ങൾ പകർന്നു നൽകി. മന:ശാന്തിയോടെ ആ സ്ത്രീ മരിച്ചു. അവളുടെ കൈക്കുഞ്ഞ് അനാഥയായി. ആ കുഞ്ഞിനെ ത്രേസ്യ വീട്ടിലേക്ക് കൊണ്ടു പോയി. സ്വന്തം മകളെപ്പോലെ വളർത്തി. ബ്രിജിത്ത എന്നു പേരിട്ടു. വളർന്നു വലുതായ അവളെ പിന്നീടു വിവാഹം കഴിപ്പിച്ചയച്ചു. ഇപ്പോഴുമവൾ അമ്മയോടുള്ള നന്ദിയോടെ ചേർപ്പിൽ ജീവിക്കുന്നു. അമ്മയെക്കുറിച്ചോർക്കുമ്പോൾ ഈ എഴുപത്തെട്ടുകാരി ഇന്നും പൊട്ടിക്കരയും. "എനിക്കും ജീവനും ജീവിതവും തന്ന അമ്മയാണ്" ആ വല്യമ്മ പറയും. അവൾക്കവേണ്ടി പ്രാർത്ഥിക്കണമെന്നു വിതയത്തിലച്ചൻ ത്രേസ്യയോട് ആവശ്യപ്പെട്ടു. അവളുടെ ദീനയാതനകൾ വിവരിച്ചപ്പോൾ മറിയം ത്രേസ്യയുടെ മനമുരുകി അവൾ പ്രാർത്ഥിച്ചു. ഹൃദയം തുറന്നു വച്ചു കൊണ്ട്.\n"ആ പാവം ത്രേസ്യയുടെ അസുഖം മാറ്റണേ പകരം ആ യാതനകൾ ഈ ത്രേസ്യക്കു തരിക. ഞാനത് സഹിച്ചുകൊള്ളാം." പിറ്റേന്ന് ആലപ്പാട്ട് ത്രേസ്യയുടെ അസുഖം വിട്ടുമാറി. അതേ സമയം ത്രേസയുടെ ഇടതുവശം പാടേ തളർന്നു പോയി. അനങ്ങാനാകാതെ ഒരേ കിടപ്പ്. അസഹ്യമായ വേദനയും. ഈ ദുരിതം സന്തോഷപൂർവ്വം അവൾ ഏറ്റുവാങ്ങി. ഒരാഴ്ച കഴിഞ്ഞാണു രോഗശാന്തി ലഭിച്ചത്. ഒമ്പതുവയസ്സുള്ളപ്പോഴേ ത്രേസ്യ കന്യാവ്രതമെടുത്തു കഴിഞ്ഞിരുന്നു. വിവാഹം ഒഴിവാക്കുകയെന്നതുതന്നെ തീരുമാനം. അക്കാലത്ത് ചെവിയുടെ താഴെയുള്ള മാംസളമായ ഭാഗം തുളച്ച് ചെറിയ ഭാരമുള്ള ആഭരണങ്ങൾ തൂക്കിയിട്ട് ചെവിയിലുണ്ടാക്കിയ ദ്വാരത്തിന്റെ വലുപ്പം വർദ്ധിപ്പിക്കുന്നതു ഫാഷനായിരുന്നു. ചെവിയിലെ ദീർഘവൃത്താകൃതിയിലുള്ള ഈ തുള എത്രയം വലുതാണോ അത്രയും സൗന്ദര്യവും ആഢ്യത്വവുമുണ്ടെന്നു കരുതിയിരുന്ന കാലമാണത്. ഇന്നും മുണ്ടും ചട്ടയുമുടുക്കുന്ന, പ്രായമുള്ളവരുടെ ചെവിയിൽ ഇത്തരത്തിൽ കാതു കത്തിയിരിക്കുന്നതു കാണാം. ത്രേസ്യയുടെ വീട്ടുകാർ അവളുടെ കാതും കുത്തിച്ചു. കർണ്ണാഭരണങ്ങൾ അണിയില്ലെന്നു ശപഥം ചെയ്തിരുന്ന ത്രേസ്യ കാതുകുത്തിനു നിന്നുകൊടുത്തത് അതിന്റെ വേദന അനുഭവിക്കാമല്ലോ എന്നോർത്താണ്. ആ വേദന കൂടി ദൈവത്തിനു സമർപ്പിക്കാൻ ലഭിക്കുന്ന അവസരം നഷ്മാക്കേണ്ടെന്നായിരുന്നു അവളുടെ നിലപാട്. കാതുകുത്തി, പക്ഷേ ആഭരണങ്ങളണിഞ്ഞില്ല. എങ്കിലും അമ്മ കാതിലെ ദ്വാരം വലുതാക്കാനുള്ള ശ്രമങ്ങൾ തുടർന്നു. കാതിലെ ദ്വാരം വലുതായി വൃത്താകൃതി പ്രാപിച്ചപ്പോഴേക്കും ത്രേസ്യ അതിന്റെ താഴെയുള്ള ഭാഗം മുറിച്ചു. കൊടിയ വേദന. രക്തമൊഴുകിയപ്പോൾ എന്തൊക്കെയോ പച്ചിലകൾ വച്ചു. കൊടിയ പീഡനങ്ങളേറ്റു താനടക്കമുള്ളവർക്കുവേണ്ടി ക്രൂശിതനായ ദൈവപുത്രൻ അനുഭവിച്ച വേദനയുടെ ഒരംശം പോലുമില്ല ഇതെന്ന് അവൾക്കറിയാമെങ്കിലും സ്വയം പീഡനത്തിലൂടെ അവൾ ആ വേദനയെ പിൻചൊല്ലുകയായിരുന്നു. രണ്ടു തവണ ത്രേസ്യ ഇത്തരത്തിൽ കാതു പൊട്ടിച്ചു. അതിനുശേഷം അമ്മ കാതുകുത്തിനു നിർബന്ധിച്ചില്ല.\nഓർമ്മകളിൽ തെളിയുന്ന വിശുദ്ധി ജോസ് തളിയത്ത് 'മറിയം ത്രേസ്യ വാഴ്ക' എന്നു തമിഴിൽ എഴുതിവെച്ച ടൂറിസ്റ്റ് ബസ്സ് ചീറിപ്പാഞ്ഞു കടന്നു പോയി. വെള്ളയും മഞ്ഞയും നിറങ്ങളിൽ തോരണം ചാർത്തിയ ഗ്രാമപാതയുടെ അറ്റത്ത് അതു കണ്ണിൽ നിന്ന് മറഞ്ഞു. കുഴിക്കാട്ടുശ്ശേരി പള്ളയിലെ അമ്മയുടെ അന്ത്യ വിശ്രമസ്ഥാനത്തുനിന്നു ഗോപുരമണികളുടെ സാന്ദ്രമായ മുഴക്കം. പുത്തൻചുറ ഉണരുകയാണ്. ഇനി ഉറക്കമില്ലാത്ത ഏതാനും യാമങ്ങൾ കൂടി. ഈ നാടിന്റെ പുത്രിയെ കത്തോലിക്കാ ലോകം മുഴുവൻ 'അനുഗ്രഹീത'യെന്നു വാഴ്ത്താൻ തുടങ്ങുന്ന വിശുദ്ധ മുഹൂർത്തത്തിനുവേണ്ടിയായിരുന്നല്ലോ ഈ ഗ്രാമഹൃദയം ഇതുവരെ കാത്തിരുന്നത്. ചാലക്കുടിയും മാളയും ഇരിങ്ങാലക്കുടയും ചേർന്നു സൃഷ്ടിക്കുന്ന ത്രികോണപ്രദേശത്തിന്റെ മദ്ധ്യത്തിലുള്ള കൊച്ചു ഗ്രാമം. പഴയ കൊച്ചി രാജ്യത്തിന്റെ നെല്ലറ. കൊയ്ത്തു കഴിഞ്ഞ പാടങ്ങളും വറ്റി വരണ്ട തോടുകളും തേജസ്സുമങ്ങിയ തെങ്ങിൻ തോപ്പുകളും രണ്ടു ദിവസമായി പെയ്ത വേനൽമഴയിൽ പൊടിയടങ്ങിയ നിരത്തുകളിൽ വല്ലപ്പോഴും കടന്നു പോകുന്ന വാഹനങ്ങൾ, നാൽക്കവലകളിൽ ചെറു സദസ്സുകൾ, നാട്ടുവിശേഷങ്ങളിൽ നാളെ അമ്മയെ വാഴ്ത്തപ്പെട്ടവളായി പ്രഖ്യാപിക്കുന്നതിനെപ്പറ്റിയുള്ള വിശകലനങ്ങൾ. ഇവർ പുത്തൻചിറയിലെ പുതിയ തലമുറക്കാരാണ്. മറിയം ത്രേസ്യയെന്ന പുണ്യവതിയായ കന്യാസ്ത്രിയെപ്പറ്റി കേട്ടറിവുമാത്രമുള്ളവർ. കഴിഞ്ഞ നൂറ്റാണ്ടിന്റെ ആദ്യപാദങ്ങളിൽ തങ്ങളുടെ ഗ്രാമത്തിൽ ജീവിച്ച് അന്തരിച്ച സ്നേഹവതിയായി, ത്യാഗിനിയായ സിസ്റ്റർ. അവസാനിച്ചുകൊണ്ടിരിക്കുന്ന മറ്റൊരു തലമുറയും ഇവിടെയുണ്ട്. വിരലിലെണ്ണാൻ മാത്രമുള്ള അവരിൽ പലരും മറിയം ത്രേസ്യയെ കൺനിറയെ കണ്ടവരാണ്. സംസാരിച്ചവരാണ്. അമ്മയുടെ സ്നേഹമറിഞ്ഞവരാണ്. ദേവതുല്യമായ ആ സാന്നിദ്ധ്യത്തിന്റെ സ്മരണയിൽ ഇന്നും ദിനരാത്രങ്ങൾ തള്ളിനീക്കുന്നവർ. മിയം ത്രേസ്യ വാഴ്ത്തപ്പെട്ടവരടെ ഗണത്തിലേക്ക് ഉയർത്തപ്പെടുമ്പോൾ ഏറ്റവുമധികം സന്തോഷിക്കുന്നത് ഒരു പക്ഷേ, അവരോടൊപ്പം ഏതാനും വർഷം ജീവിക്കാൻ കഴിഞ്ഞ സിസ്റ്റർ സൂസന്നയാണ്. സഹസന്യാസിനികളിൽ ശേഷിച്ചിട്ടുള്ള ഒരേയൊരാൾ. കുഴിക്കാട്ടുശ്ശേരി മഠത്തിൽ മറിയം ത്രേസ്യയോടൊപ്പം കഴിഞ്ഞു കൂടിയ നാളുകളെപ്പറ്റി തൊണ്ണൂറുകഴിഞ്ഞ സിസ്റ്റർ സൂസന്ന പറയുമ്പോൾ, ധന്യമായ ആ സ്മരണയിൽ അവർ വിതുമ്പി. "കുഴിക്കാട്ടുശ്ശേരി പ്രൈമറി സ്കൂളിൽ പഠിക്കാൻ വരുമ്പോഴാണ് ആദ്യമായി അമ്മയെ കാണുന്നത്. 1918 ലാണത്. അന്നു കുഴിക്കാട്ടുശ്ശേരി മഠം പണിയിപ്പിക്കുകയാണ് അമ്മ. പിന്നീടു ഞാനും എന്റെ രണ്ടു സഹോദരിമാരും മഠത്തിൽ ചേർന്നു. അമ്മ മരിക്കുമ്പോൾ എനിക്കു 16 വയസ്സ് ഞങ്ങളെല്ലാം കണ്ടുനിൽക്കുമ്പോഴാണ് അമ്മ മരിച്ചത്. എല്ലാം ഇന്നലെ കഴിഞ്ഞതുപോലെ." ചുളിവുവീണ മുഖത്ത് എഴുപത്തിനാലു വർഷം മുമ്പ് ഒരു ജൂണിലെ രാത്രി. ഓർമ്മയുടെ തിരത്തള്ളൽ. "ഈ മഠത്തിന്റെ രണ്ടാം നിലയിലായിരുന്നു അന്നു പ്രാർത്ഥനാലയം.\nഎത്ര ബദ്ധപ്പാടുണ്ടായാലും മണിക്കൂറുകൾ കൈകൂപ്പിനിന്ന് അമ്മ പ്രാർത്ഥിക്കും. ഈ ഒറ്റക്കാര്യം മര്റെന്തുമറന്നാലും ഞാൻ മറക്കില്ല. . . . അമ്മ മരിച്ച ദിവസം ഞങ്ങളുടെ തോട്ടത്തിലെ മുല്ലച്ചെടികൾ കൂട്ടത്തോടെ പൂവിട്ടു. എന്റെ കണ്ണുകൊണണ്ടു കണ്ടതാണ്. . . ." അമ്മയെപ്പറ്റി എത്ര പറഞ്ഞാലും സിസ്റ്റർ സൂസന്നക്കു തൃപ്തിവരില്ല. ഒരു വിശുദ്ധയുടെ കരസ്പർശനമേറ്റ്, സ്നേഹവാത്സല്യങ്ങൾ സ്വീകരിച്ച്, സഫലമായ ഒരു ജീവിതയാത്ര. മദ്ധ്യസ്ഥങ്ങളിലൂടെ മൂന്നു വയസ്സുള്ളപ്പോൾ കർക്കിടകത്തിലെ മഴവീണു കുതിർന്ന ഒരു സന്ധ്യയിലാണ് അവൾ വന്നത്. ബ്രിജിത്ത. അന്നവൾക്കു പേരില്ല. പുത്തൻചിറ പടിഞ്ഞാറേ പാടത്തിന്റെ പുന്നമരച്ചുവട്ടിലെ ചെറ്റകുടിലിൽ അനാഥയായിരുന്നു അവൾ. അച്ചൻ മരിച്ചു മാസങ്ങൾക്കകം അമ്മയും. "ആരോരുമില്ലാത്ത എന്നെ അമ്മ മരിച്ചപ്പോൾ എടുത്തുകൊണ്ടുപോന്നതു മറിയം ത്രേസ്യാമ്മയാണ്. അന്നുമുതൽ മഠത്തിലാണ് ഞാൻ ജീവിച്ചത്. 19 വയസ്സുവരെ അങ്ങനെ കഴിഞ്ഞു. പിന്നീട് കല്യാണം കഴിച്ചയച്ചു. ഞാനിപ്പോൾ ചേർപ്പിൽ മക്കളുടെ അടുത്താണ് താമസം". ഓർമ്മകളിൽ കണ്ണീരിന്റെ നനവ്. ബ്രിജിത്ത കരയുകയാണ്. മാതൃസ്നേഹത്തിന്റെ തേനും വയമ്പും നാവിൽ ചാലിച്ചു നൽകിയ പുണ്യവതിയുടെ ഓർമ്മകളിൽ, അനാഥത്വത്തിൽ നിന്നുരക്ഷപ്പെട്ട സനാഥജ•ത്തിന്റെ ചാരിതാർത്ഥ്യം.\n****** പത്തൻചിറ കോൾക്കുന്നു കോളനിയിലെ ചെറിയ വീട്ടിൽ തളർന്നുറങ്ങുകയാണ് തൊണ്ണൂറു പിന്നിട്ട കാളിയമ്മ. കാഴ്ച മങ്ങിയ കണ്ണുകളിൽ ഓർമ്മകൾക്കപ്പുറത്ത് ഓലമേഞ്ഞ കൊച്ചുവീടും ചുറുചുറുക്കോടെ അവിടെ ഓടി നടക്കുന്ന പെൺകുട്ടിയും. "അതാണ് എന്റെ തമ്പാട്ടി. എന്റെ പൊന്നു തമ്പാട്ടി. അവളുടെ ഉടുപ്പിലിട്ടാണ് എന്നെ വർത്തിയത്." മറിയം ത്രേസ്യായുടെ തറവാട്ടുവീടായ ചിറമ്മൽ മങ്കിടിയാൻ കുടുംബത്തിലെ അന്തേവസിയെപ്പോലെയായിരുന്നു പതിനാറു വയസ്സുവരെ കാളിക്കുട്ടി. കളിക്കൂട്ടുകാരിയെപ്പോലെ 'പൊന്നു തമ്പാട്ടി' കാളിക്കുട്ടിയെ താലോലിച്ചു. മറിയം ത്രേസ്യയായി മാറിയ ആ പെൺകുട്ടിയെപ്പറ്റി ഒട്ടേറെ ഓർമ്മകളുണ്ട്. കാളിയമ്മയ്ക്ക്. 'മടിയിലും ഉടുപ്പിലും' കിടത്തി തന്നെ വളർത്തിയെന്ന വാക്കുകളിൽ നന്ദിയുടെയും സ്നേഹത്തിന്റെയും ഒരായിരം സാഗരസാക്ഷ്യം. മറിയം ത്രേസ്യയെ വാഴ്ത്തപ്പെട്ടവളായി പ്രഖ്യാപിക്കുന്ന കാര്യം കാളിയമ്മ അറിഞ്ഞിട്ടില്ല. അതിന്റെ പ്രസക്തി അവർക്ക് അറിയില്ല. എങ്കിലും ജീവിതത്തിന്റെ പ്രഭാതത്തിലും വസന്തത്തിലും തനിക്കു കൂട്ടായി നിന്ന 'പൊന്നു തമ്പാട്ടി'യെ മൂടൽമഞ്ഞിലെന്നപോലെ അവർ കാണുന്നു. കാഴ്ച മങ്ങി, കേൾവി നഷ്ട്പപെട്ടു മകനോടൊപ്പം കൊച്ചു വീട്ടിൽ തളർന്നുറങ്ങുമ്പോഴും കാളിക്കുട്ടിയുടെ മനസ്സിൽ ഇന്നുമുണ്ട് അവളുടെ തമ്പാട്ടി. നല്ലവളായ പൊന്നു തമ്പാട്ടി.\n***** എൺപത്തേഴിന്റെ ആലസ്യങ്ങൾക്കിടയിലും മാളിയേക്കൽ കൂനൻ കുഞ്ഞുവറീതിന്റെ മനസ്സിൽ തെളിച്ചമുള്ള ഒരു ചിത്രമുണ്ട്. മൃദുലമായി സംസാരിക്കുന്ന, ഇരുനിറമുള്ള എപ്പോഴും പുഞ്ചിരിക്കുന്ന 'മറിയം ത്രേസ്യ'. പുത്തൻചിറ ഫെറോന പള്ളിക്കു സമീപം ഓടിട്ട പഴയ വീടിന്റെ പൂമുഖത്തിരുന്നു കഴിഞ്ഞ കാലത്തിന്റെ ഓർമ്മകൾ അദ്ദേഹം അയവിറക്കി. "മറിയം ത്രേസ്യ പലതവണ ഈ വീട്ടിൽ വന്നിട്ടുണ്ട്. എന്റെ അമ്മ സുഖമില്ലാതെ കിടന്ന നാളുകളിൽ. അപ്പോഴൊക്കെ ആ മുഖം ഞാൻ ശ്രദ്ധിച്ചിട്ടുണ്ട്. പ്രാർത്ഥിക്കാനും ശുശ്രൂഷിക്കാനുമായി വന്നുകൊണ്ടിരുന്ന അവരുടെ മുഖത്തെ ശാന്തതയും ഭക്തിയും ഇന്നും ഞാൻ മറന്നിട്ടില്ല". ഒരു തലമുറയിൽ ഒരിക്കൽ പോലും പ്രതീക്ഷിക്കാനാവാത്ത ഒരു പുണ്യജ•ത്തിന്റെ വരവു കണ്ടതിന്റെ ഓർമ്മകൾ. പട്ടിണിയും പരിവട്ടവും രോഗങ്ങളും കൊടികുത്തിവാണ കാലമായിരുന്നു അത്. കഴിഞ്ഞ നൂറ്റാണ്ടിന്റെ ആദ്യദശകങ്ങൾ. അന്നു പുത്തൻചിറ, തിരുവിതാംകൂറിന്റെ ഭാഗമായിരുന്നു. സാമൂതിരിപടയെ ചെറുക്കാൻ സഹായിച്ചതിനു കൊച്ചിരാജ്യം തിരുവിതാംകൂറിനു സമ്മാനിച്ച പ്രദേശമായിരുന്നു പുത്തൻചിറ. തിരുവിതാംകൂറിൽ ചേർന്നതോടെ പുത്തൻചിറയുടെ അധോഗതിയായി. പിന്നീടു തിരുവിതാംകൂറിലേക്കു പുത്തൻചിറ അങ്ങാടിയിലൂടെ നടന്ന ടിപ്പുവിന്റെ പടയോട്ടം, ഈ ഗ്രാമത്തിന്റെ അസ്തമനം പൂർണ്ണമാക്കി. കൊച്ചിയുടെ നെല്ലറ ക്ഷയിച്ചു, കൊപ്രാക്കച്ചവടം കരിന്തിരി കത്തി. നാടുമുഴുവൻ സാമ്പത്തിക തകർച്ചയിലായി. അസ്വസ്ഥതകളും ദാരിദ്ര്യവും രോഗങ്ങളും നിഴലിട്ട ഗ്രാമത്തിന്റെ നാട്ടുവഴികളിലൂടെയാണ് മറിയം ത്രേസ്യ നടന്നു നീങ്ങിയത്. അവരെ തൊട്ടടുത്തു കാണാനും ഒന്നു തൊട്ടറിയാനും കഴിഞ്ഞതിലുള്ള ആഹ്ലാദം ആയിരം പൂർണ്ണചന്ദ്ര•ാ‍രെ കണ്ട കുഞ്ഞുവറീതിന്റെ മനസ്സിൽ ഇന്നും പച്ചകെടാതെ നിൽക്കുന്നു.\nമറിയം ത്രേസ്യയുടെ തലമുറയിൽപ്പെട്ട ഇനിയും ചിലരുണ്ട്. പുത്തൻചിറയിൽ നിന്ന് രണ്ടു കിലോമീറ്റർ നടന്ന് എന്നും വെളുപ്പിന് കുഴിക്കാട്ടുശ്ശേരി മഠത്തിലേക്കു പാലുമായി പോയിരുന്ന പത്തുവയസ്സുകാരൻ, ഇന്ന് എൺപത്തേഴുകഴിഞ്ഞ അരീക്കാടൻ ദേവസിക്കുട്ടി. കുഴിക്കാട്ടുശ്ശേരി മഠം സ്ഥാപിക്കാൻ ആളും അർത്ഥവും നൽകി സഹായിച്ചവരിൽപ്പെട്ട തൊണ്ണൂറ്റിമൂന്നുകാരനായ അമ്പൂക്കൻ കൊച്ചപ്പൻ. അങ്ങനെ ധന്യമായ ഒരു ജീവിതത്തെ തൊട്ടടുത്തു കണ്ടവരുടെ, ഇപ്പോൾ പതുക്കെ പടിയിറങ്ങിപ്പോകുന്നവരുടെ അവസാനത്തെ സംഘം. അവർ പറഞ്ഞു വച്ചു പോകുന്നതു ധന്യമായ ഒരു കാഴ്ചയുടെ പാരമ്പര്യമാണ്, വാമൊഴികളാണ്. തങ്ങളുടെ ഈ ഗ്രാമത്തിൽ ജനിച്ചു വിശ്വത്തോളം വളർന്ന ഗ്രാമീണ പെൺകുട്ടിയുടെ കഥ. അൻപതുവർഷത്തെ ജീവിതം കൊണ്ട് ഒരു പുരുഷായുസ്സിന്റെ മുഴുവൻ സുകൃതവും സ്വായത്തമാക്കിയ തപസ്വിനി. മൂന്നോ നാലോ വാചകങ്ങളിൽ ഒതുക്കാവുന്നതേയുള്ളൂ, തോജോമയമായ ആ ജീവിത ചരിത്രം. 1876-ൽ പുത്തൻ ചിറയിലെ സാധാരണ കർഷക കുടുംബത്തിലെ ജനനം. സ്വകാര്യനൊമ്പരങ്ങൾ മനസ്സിലൊതുക്കിക്കഴിഞ്ഞ ബാല്യ, കൗമാരങ്ങള്, സഹജരിലേക്കു കരകവിഞ്ഞൊഴുകിയ കാരുണ്യം, കടലിനോളം വളർന്ന സമർപ്പിത ജീവിതം. തനിക്കു പിമ്പേ വരുന്നവർക്കായി രൂപം കൊടുത്ത സന്യാസിനീസമൂഹം. അൻപതാം വയസ്സിൽ അകാലത്തിലുള്ള വിടവാങ്ങൽ. പ്രാഥമിക വിദ്യാഭ്യാസമായിരുന്നു അവരുടെ അറിവിന്റെ നാലുകെട്ട്. എങ്കിലും ത്യാഗത്തിന്റെ ശിരോവസ്ത്രവും വിശുദ്ധിയുടെ മേലുടുപ്പുമായി നാട്ടവഴികളിലും വീട്ടുവരാന്തകളിലും അവൾ വെളിച്ചവുമായി ഇറങ്ങി നടന്നു, കയറിയിറങ്ങി. ന•യുടെ സങ്കീർത്തനം പാടി അവൾ വിശുദ്ധിയിലേക്കു നടന്നു പോയി. നാടിനും സമൂഹത്തിനും ധന്യയായിത്തീർന്ന അവളെ ചൂണ്ടി ആഗോള കത്തോലിക്കാ സഭ നാളെ പ്രഖ്യാപിക്കുകയാണ്'; ഇവളെന്റെ പ്രിയ പുത്രി, അനുഗ്രഹീത, വാഴ്ത്തപ്പെട്ടവൾ. കോടിക്കണക്കിനു വിശ്വാസികളുടെ മനസ്സുകളിൽ അതു സങ്കീർത്തനാരവം പോല മാറ്റൊലിയിടും; ന• നിറഞ്ഞവളേ, നിനക്കു വന്ദനം.


കാര്‍ഷിക മേഖലയ്ക്ക് ഇരുട്ടടിയായി കാലാവസ്ഥാ വ്യതിയാനം; വീണ്ടും കോടികളുടെ നഷ്ടം | Farmers Crisis | Kerala Flood | Drought\nകാര്‍ഷിക മേഖലയ്ക്ക് ഇരുട്ടടിയായി കാലാവസ്ഥാ വ്യതിയാനം; വീണ്ടും കോടികളുടെ നഷ്ടം\nസ്വന്തം ലേഖകൻ September 14, 2018 01:01 PM IST\nപ്രളയത്തില് തകര്‍ന്ന കാര്‍ഷിക മേഖലയ്ക്ക് ഇരുട്ടടിയാവുകയാണ് കാലാവസ്ഥാ വ്യതിയാനങ്ങള് .വയനാട്ടില് നാണ്യവിളകളും മറ്റ് കൃഷികളും കടുത്ത പ്രതിസന്ധിയിലേക്ക് കൂപ്പുകുത്തുകയാണ്. മണ്ണിന്റെ ഘടനയും താപനിലയും മാറിയത് ഉല്‍പാദനക്കുറവിനും ഇടയാക്കും. അപ്രവചനീയമായ മാറ്റങ്ങള് കാര്‍ഷിക സമ്പത് വ്യവസ്ഥയുടെ നട്ടെല്ലൊടിയാനും കാരണമാകും.\nകര്‍ഷകര് പൊന്നിനേക്കാള് വിലകല്‍പ്പിച്ചിരുന്ന കുരുമുളക് വള്ളി വേരോടെയാണ് പിഴുതുമാറ്റുന്നത്. കനത്തമഴയും വെയിലും മറ്റ് വ്യതിയാനങ്ങളും കുരുമുളക് കൃഷിയുടെ അടിത്തറയിളക്കി. വേരുകള് ചീഞ്ഞ് വളളികളിലെ തണ്ടും ഇലയും തരിയും കൊഴിയുന്നതിനാല് ഇത്തവണ ഉല്‍പാദനം കുത്തനെ കുറയും.\nകാലം തെറ്റി നടത്തുന്ന നെല്‍ക്കൃഷിക്ക് ആവശ്യത്തിന് വെള്ളമില്ല. പാറിച്ചു നടനായ ഞാറുകള് മുറിഞ്ഞു പോകുന്നു.\nആദ്യമായിട്ടാണ് ഇത്തരം അനുഭവങ്ങളെന്ന് കര്‍ഷകര്. തുടര്‍ച്ചയായ മഴയെത്തുടര്‍ന്ന് കാപ്പിക്കുരുക്കളും കൊഴിഞ്ഞുപോയിരുന്നു. കനത്തവെയില് കുരുവിനെയും ഇലകളെയും ഉണക്കുകയാണ്. കൊക്കോക്കൃഷി തകര്‍ന്നു തരിപ്പണമായത്.\nകമുക് കൃഷിക്കാണ് ഏറ്റവും കൂടുതല് പ്രതിസന്ധി. മൂപ്പെത്താതെ അടയ്ക്ക കൊഴിയുപോകുന്നു. മഞ്ഞളിപ്പ് രോഗവും കമുകിനെ തളര്‍ത്തി. അതിവൃഷ്ടികാരണം മണ്ണൊലിച്ചുപോയത് മണ്ണിന്റെ ഭൗതിക,രാസ,ജൈവിക സ്വഭാവങ്ങളില് വലിയ മാറ്റങ്ങളാണ് വരുത്തിയത്. ഉല്‍പാദന ശേഷി, പോഷകനില, ജലാഗിരണ ശേഷി എന്നിവയെ ഇത് ബാധിച്ചു എന്നാണ് വിലയിരുത്തല്. കാലവര്‍ഷക്കെടുതിയില് ജില്ലയില് 1019 കോടി രൂപയുടെ നഷ്ടം സംഭവിച്ചു എന്നാണ് കണക്ക്. കാലാവസ്ഥയില് വരുന്ന മാറ്റങ്ങള് നഷ്ടക്കണക്കുകള് ഇനിയും ഉയര്‍ത്തുമെന്നുറപ്പ്.


ഉത്തരകൊറിയയ്ക്ക് അഭിനന്ദനവുമായി ചൈനീസ് പ്രസിഡന്റ് ഷീ ജിന് പിങ്ങ്\nBy : Archana June 20, 2019 comments\nഉത്തരകൊറിയയ്ക്ക് അഭിനന്ദനവുമായി ചൈനീസ് പ്രസിഡന്റ് ഷീ ജിന് പിങ്ങ്. കൊറിയന് ഉപദ്വീപിലെ പ്രശ്‌നങ്ങള്‍ക്ക് പരിഹാരം കാണുന്നതില് ഉത്തരകൊറിയ ശരിയായ ദിശയിലാണെന്ന് ഷീ ജിന് പിങ്ങ് പറഞ്ഞു. നാളെ പിങ്ങിന്റെ ഉത്തരകൊറിയന് സന്ദര്‍ശനം തുടങ്ങാനിരിക്കെയാണ് പ്രതികരണം.\nചൈനീസ് പ്രസിഡന്റ് ഷീ ജിന് പിങ് തന്റെ മുഴുവന് പിന്തുണയും ഉത്തരകൊറിയന് ഭരണാധികാരി കിം ജോങ് ഉന്നിന് ഉറപ്പു നല്‍കി. ഉത്തരകൊറിയയും ചൈനയും തമ്മില് ഫലപ്രദമായി സമാധാനം, സ്ഥിരത, വികസനം, സമൃദ്ധി എന്നിവ പങ്കുവെക്കുമെന്നും പിങ് പറഞ്ഞു. സാമ്പത്തിക വികസനത്തിനും ജനജീവിതം മെച്ചപ്പെടുത്തുന്നതിനായുള്ള പ്രവര്‍ത്തനങ്ങള്‍ക്കും ചൈനയുടെ ശക്തമായ പിന്തുണ ഉത്തരകൊറിയക്ക് ഉണ്ടാവുമെന്ന് പിങ്ങ് വ്യക്തമാക്കി. ഉത്തരകൊറിയന് ദിനപത്രമായ ഞീറീിഴ ടശിാൗി ന് നല്‍കിയ അഭിമുഖത്തിലാണ് ഷീ ജിന് പിങ്ങ് നയം വ്യക്തമാക്കിയത്.\nനാളെയാണ് ചൈനീസ് പ്രസിഡന്റ് ഉത്തരകൊറിയയിലെത്തുന്നത്. ഇരു രാജ്യങ്ങളും തമ്മിലുള്ള നയതന്ത്രബന്ധം മെച്ചപ്പെടുത്തലാണ് രണ്ട് ദിന സന്ദര്‍ശനത്തിലൂടെ ലക്ഷ്യമിടുന്നത്. പതിനാല് വര്‍ഷത്തിനിടെ ഇതാദ്യമായാണ് ഒരു ചൈനീസ് പ്രസിഡന്റ് ഉത്തരകൊറിയ സന്ദര്‍ശിക്കുന്നത്.\nRead more on: north koriya | Xi Jinping\nഹോങ്കോങില് പ്രതിഷേധം രൂക്ഷമാകുന്നു; പ്രസിഡന്റ് ഷി ജിന്‍പിങുമായി കൂടിക്കാഴ്ച നടത്തുമെന്ന് ട്രംപ്\nരണ്ട് ദിവസത്തെ ചരിത്ര സന്ദര്‍ശനത്തിനായി ചൈനീസ് പ്രസിഡന്റ് ഷി ജിന് പിങ് ഉത്തരകൊറിയയിലെത്തി\nചൈനീസ് പ്രസിഡന്റ് ഷി ജിന് പിങ്ങ് ഈ ആഴ്ച ഉത്തരകൊറിയ സന്ദര്‍ശിക്കും\nഉത്തരകൊറിയയുടെ മിസൈല് പരീക്ഷണത്തിനെതിരെ അമേരിക്കന് സുരക്ഷാ ഉപദേഷ്ടാവ് ജോണ്‍ബോള്‍ട്ടണ്


ഫിഫ റാങ്കിംഗ്: ലോക ചാമ്പ്യന്‍മാരെ പിന്തള്ളി ബ്രസീല് രണ്ടാമത്; ഇന്ത്യക്ക് തിരിച്ചടി\nZürich, First Published 25, Jul 2019, 6:01 PM IST\nപെറുവിനെ കീഴടക്കി കോപ്പ അമേരിക്ക കിരീടം നേടിയതാണ് ബ്രസീലിനെ റാങ്കിംഗില് തുണച്ചത്. സെനഗലിനെ കീഴടക്കി ആഫ്രിക്കന് നേഷന്‍സ് കപ്പ് ജയിച്ച അല്‍ജീരിയ ആണ് റാങ്കിംഗില് കുതിച്ചുചാട്ടം നടത്തിയ മറ്റൊരു ടീം\nസൂറിച്ച്: കോപ്പ അമേരിക്ക കിരീട നേട്ടത്തോടെ ഫിഫ റാങ്കിംഗില് മുന്നേറി ബ്രസീല്. ഫിഫ പുറത്തിറക്കിയ പുതിയ റാങ്കിംഗില് ലോക ചാമ്പ്യന്‍മാരായ ഫ്രാന്‍സിനെ പിന്തള്ളി ബ്രസീല് രണ്ടാം സ്ഥാനത്തേക്ക് ഉയര്‍ന്നു. ബെല്‍ജിയം തന്നെയാണ് ഒന്നാം സ്ഥാനത്ത്. ഫ്രാന്‍സ് മൂന്നാം സ്ഥാനത്താണ്.\nപെറുവിനെ കീഴടക്കി കോപ്പ അമേരിക്ക കിരീടം നേടിയതാണ് ബ്രസീലിനെ റാങ്കിംഗില് തുണച്ചത്. സെനഗലിനെ കീഴടക്കി ആഫ്രിക്കന് നേഷന്‍സ് കപ്പ് ജയിച്ച അള്‍ജീരിയ ആണ് റാങ്കിംഗില് കുതിച്ചുചാട്ടം നടത്തിയ മറ്റൊരു ടീം. 28 സ്ഥാനങ്ങള് മെച്ചപ്പെടുത്തിയ അള്‍ജീരിയ നാല്‍പതാം റാങ്കിലെത്തി. റാങ്കിംഗില് കുതിപ്പ് നടത്തിയെങ്കിലും ആഫ്രിക്കയില് നിന്നുള്ള ടീമുകളില് റാങ്കിംഗില് സെനഗല്(20), ടുണീഷ്യ(29),നൈജീരിയ(33)എന്നിവര്‍ക്ക് പിന്നിലാണ് അള്‍ജീരിയ ഇപ്പോഴും. 23-ാം സ്ഥാനത്തുള്ള ഇറാനാണ് ഏഷ്യയില് നിന്ന് ഏറ്റവും ഉയര്‍ന്ന റാങ്കിംഗുള്ള ടീം. ജപ്പാന്(33), കൊറിയ(37) എന്നിവരാണ് ഏഷ്യയില് മുന്നിലുള്ള ടീമുകള്.\nഇംഗ്ലണ്ട്(4), യുറുഗ്വേ(5), പോര്‍ച്ചുഗല്(6), ക്രൊയേഷ്യ(7), കൊളംബിയ(8) സ്പെയിന്(9), അര്‍ജന്റീന(10) എന്നിവരാണ് ആദ്യ പത്ത് റാങ്കിലുള്ളവര്. കോപ്പയില് മൂന്നാം സ്ഥാനത്തായെങ്കിലും അര്‍ജന്റീന ഒരു സ്ഥാനം മെച്ചപ്പെടുത്തിയാണ് ആദ്യ പത്തില് തിരിച്ചെത്തിയത്. മുന് ലോക ചാമ്പ്യന്‍മാരായ ജര്‍മനി പതിനഞ്ചാം സ്ഥാനത്തും ഇറ്റലി പതിനാറാം സ്ഥാനത്തുമാണ്. ഇന്റര് കോണ്ടിനെറ്റല് കപ്പില് തുടര് തോല്‍വികള് നേരിട്ട ഇന്ത്യ രണ്ട് സ്ഥാനം താഴോട്ടിറങ്ങി 103-ാം സ്ഥാനത്താണിപ്പോള്.


പകര്‍ച്ചവ്യാധികള് പടരുമ്പോഴും കോഴിക്കോട്ട് മാലിന്യ കൂമ്പാരം\nFirst Published Jul 24, 2016, 1:03 PM IST\nകോഴിക്കോട്: കോളറ അടക്കമുള്ള പകര്‍ച്ചവ്യാധികള് പടര്‍ന്നുപിടിക്കുമ്പോളും കോഴിക്കോട് നഗരത്തില് മാലിന്യ കൂമ്പാരങ്ങള് പെരുകുകയാണ്. ശുചീകരണം ഊര്‍ജിതമായി നടക്കുന്നുണ്ടെന്ന് അധികൃതര് പറയുമ്പോളും നഗരത്തിന്റ പലയിടങ്ങളും മാലിന്യം നിറഞ്ഞ് ചീഞ്ഞ് നാറുകയാണ്.\nനഗരസഭാകാര്യാലയത്തിന് ഒരു കിലോമീറ്റര് ചുറ്റളവിലുള്ള റെയില്‍വേ സ്റ്റേഷന് റോഡിലെ കാഴ്ചയാണിത്.\nപ്‌ളാസ്റ്റിക് മാലിന്യം മുതല് അറവ് ശാലയിലെ മാലിന്യങ്ങള് വരെ ഉണ്ടിവിടെ. വിദ്യാഭ്യാസ സ്ഥാപനങ്ങളും കടകളും അടക്കമുള്ള പ്രദേശത്ത് ആളില്ലാത്ത നേരത്ത് മാലിന്യം ഉപേക്ഷിച്ച് കടന്നുകളയുന്ന സംഭവം വര്‍ഷങ്ങളായി പതിവാണ്. സംഭവത്തെക്കുറിച്ച് നിരവധി തവണെ പാരാതിപ്പെട്ടെങ്കിലും നടപടിയുണ്ടാവാറില്ലെന്ന് നാട്ടുകാര് പറയുന്നു.\nമെഡിക്കല് കോളേജ് പരിസരവും മാലിന്യത്തിന്റ കേന്ദ്രമാണ്. ആശുപത്രിക്ക് സമീപം തന്നെ മാലിന്യം കുന്നുകൂടുന്നത് ഗുരുതരമായ ആരോഗ്യപ്രശ്‌നങ്ങള്‍ക്ക് ഇടയാക്കുമെന്ന് ആശങ്കയുണ്ട്. കോളറ അടക്കമുള്ള രോഗങ്ങള് പടര്‍ന്ന് പിടിക്കുമ്പോളാണ് കോര്‍പ്പറേഷന് പരിധിയിലിങ്ങനെ മാലിന്യം കുന്നുകൂടുന്നത്. നഗരമിങ്ങനെ ചീഞ്ഞ് നാറുമ്പോളും നടപടി ഉടനുണ്ടാകുമെന്ന് പറയുന്നതല്ലാതെ അധികൃതര്‍ക്ക് അനക്കമില്ല.


ഹെനിപാ വൈറസ് ജീനസിലെ ഒരു ആർ.എൻ.എ വൈറസ് ആണ് നിപാ വൈറസ് (Henipavirus or Nipah Virus). മൃഗങ്ങളേയും മനുഷ്യരേയും ബാധിക്കുന്ന മാരകമായ ഈ വൈറസ്, രോഗികളുടെ മരണത്തിന് വരെ കാരണമാകുന്നു. 2018 മെയ് മാസത്തിൽ നിപാ വൈറസ് ബാധ കേരളത്തിൽ സ്ഥിരീകരിച്ചു. വൈറസ് ബാധയുള്ള വവ്വാലുകളിൽ നിന്നും, പന്നികളിൽ നിന്നും, രോഗമുള്ള മനുഷ്യരിൽ നിന്നും നിപാവൈറസ് പകരാം.\n1997 ലെ ആഗോള കാലാവസ്ഥാ പ്രതിഭാസമായ എൽനിനോ മലേഷ്യൻ കാടുകളെ വരൾച്ചയിലേക്ക് നയിച്ചു. മരങ്ങളും ഫലങ്ങളും കരിഞ്ഞുണങ്ങി. പല മൃഗങ്ങളും പക്ഷികളും കൃഷിയിടങ്ങളിലേക്കിറങ്ങി. കാടുകളിലെ പഴങ്ങളും മറ്റും തിന്നു ജീവിച്ച മലേഷ്യൻ നരിച്ചീറുകൾ കൂടി കൃഷിയിടങ്ങളിലേക്ക് എത്തി. അധികം വൈകാതെ മലേഷ്യയിലെ വൻ പന്നിഫാമുകളിലെ പന്നികളെ അജ്ഞാതമായ ഒരു രോഗം ബാധിച്ചുതുടങ്ങി. പന്നികൾ കൂട്ടമായി ചത്തൊടുങ്ങി. സമാനമായ രോഗം മനുഷ്യരെയും ബാധിച്ചു തുടങ്ങിയപ്പോളാണ് ഈ അവസ്ഥ ഏറെ ഭീഷണമായത് . 1999 ൽ, 257 പേരെയാണ് രോഗം ബാധിച്ചത്. ഇതിൽ 105 ആളുകൾ മരണപ്പെടുകയും ചെയ്തു. മലേഷ്യയിലെ കാമ്പുങ് ബാറു സുങ്ഹായ് നിപാ എന്ന പ്രദേശത്തെ ഒരു രോഗിയിൽ നിന്ന് ആദ്യം വേർതിരിച്ചെടുത്തതുകൊണ്ട് നിപ്പാ വൈറസ് എന്ന പേര് നൽകി. വൈറസ് ബാധയുള്ള വവ്വാലുകളിൽ നിന്നോ പന്നികളിൽ നിന്നോ മനുഷ്യരിലേക്ക് പകരാൻ സാധ്യതയുണ്ട്. രോഗം ബാധിച്ച മനുഷ്യരിൽ നിന്ന് മറ്റ് മനുഷ്യരിലേക്കും പകരാം. അസുഖബാധയുള്ളവരെ പരിചരിക്കുന്നവരിലേക്ക് രോഗം പകരാൻ വളരെ വലിയ സാധ്യതയുണ്ട്.\nപേരാമ്പ്രയിൽ പനി പരത്തിയ നിപ്പ വൈറസിനെ അതിവേഗം തിരിച്ചറിയുന്നതിൽ നിർണായക പങ്കുവഹിച്ചതു മൂന്നു ഡോക്ടർമാർ. ബംഗ്ലദേശിൽ മൂന്നുവർഷമെടുത്താണു നിപ്പയെ തിരിച്ചറിഞ്ഞതെങ്കിൽ രണ്ടാമത്തെ മരണമുണ്ടായി രണ്ടുദിവസത്തിനുള്ളിൽ പേരാമ്പ്രയിലെ വൈറസിനെ തിരിച്ചറിയാൻ കഴിഞ്ഞു. കോഴിക്കോട് ബേബി മെമ്മോറിയൽ ആശുപത്രി ക്രിട്ടിക്കൽ കെയർ വിഭാഗം മേധാവി ഡോ. എ.എസ്.അനൂപ് കുമാർ, ന്യൂറോളജി വിഭാഗത്തിലെ ഡോ. സി.ജയകൃഷ്ണൻ, മണിപ്പാൽ കസ്തൂർബ മെഡിക്കൽ കോളജ് വൈറൽ സ്റ്റഡീസ് വിഭാഗം മേധാവി ഡോ. ജി.അരുൺകുമാർ എന്നിവരാണു നിപ്പയെ കണ്ടെത്തുന്നതിൽ പ്രധാന പങ്കുവഹിച്ചത്.\nപേരാമ്പ്ര ചങ്ങരോത്ത് സ്വദേശി മൂസയുടെ മകൻ മുഹമ്മദ് സാലിഹിനെ 17നു പുലർച്ചെ രണ്ടരയ്ക്കാണു ബേബിയിലെത്തിച്ചത്. ഡോ. അജിത് കെ.ഗോപാൽ, ഡോ. ജി.ഗംഗപ്രസാദ് എന്നിവരാണ് ആദ്യം നോക്കുന്നത്. മസ്തിഷ്കജ്വരത്തിന്റെ ലക്ഷണങ്ങൾ കണ്ടതിനാൽ എംആർഐ സ്കാൻ എടുത്തു. നട്ടെല്ലിലെ നീരെടുത്തു പരിശോധിച്ചു. എന്നാൽ, സംശയകരമായി ഒന്നും കണ്ടെത്തിയില്ല. പക്ഷേ, രണ്ടാഴ്ച മുൻപു കുടുംബത്തിൽ ഒരാൾ മരിച്ചിട്ടുണ്ടെന്നറി‍ഞ്ഞു ഡോക്ടർമാർ കൂടുതൽ വിവരങ്ങൾ തിരഞ്ഞു. തുടർന്നാണു ഡോ. അനൂപും ജയകൃഷ്ണനും പരിശോധനയ്ക്കിറങ്ങുന്നത്. സാലിഹിന്റെ പിതാവ് മൂസയെയും അടുത്ത ബന്ധുവിനെയും മൂസയുടെ സഹോദരഭാര്യ മറിയത്തെയും ആശുപത്രിയിലേക്കു വിളിപ്പിച്ചു.\nസാലിഹിനെ ഡോക്ടർമാർ കൂടുതലായി നിരീക്ഷിച്ചു. യുവാവിന്റെ രക്തസമ്മർദം കൂടുന്നു. ഹൃദയമിടിപ്പു കൂടുന്നു. ശരീരത്തിന്റെ ചില ഭാഗങ്ങൾ മാത്രം വിയർക്കുന്നു. ചില ഭാഗങ്ങളിൽ മാത്രം മിടിപ്പു കൂടുന്നു. സാധാരണ പനി വരുമ്പോൾ രക്തസമ്മർദവും മറ്റും താഴുന്നതാണു പതിവെങ്കിലും ഇവിടെയെല്ലാം വിപരീതം. പഠനത്തിന്റെ ഭാഗമായി രണ്ടുദിവസം മുൻപു താൻ വായിച്ച പുസ്തകത്തിലെവിടെയോ കണ്ട നിപ്പ എന്നൊരു വൈറസിനെപ്പറ്റിയുള്ള പരാമർശം ജയകൃഷ്ണന്റെ മനസ്സിലെത്തി. അനൂപുമായി പങ്കുവച്ചപ്പോൾ സംശയം ബലപ്പെട്ടു. തുടർന്നു സാലിഹിന്റെ ബന്ധുവിന്റെ കൈവശം ഉടൻതന്നെ സ്രവം മണിപ്പാലിലേക്ക് അയച്ചു. വൈകുന്നേരമായപ്പോൾ മൂസ, മറിയം എന്നിവരുടെ നില ഗുരുതരമായി.\nപിറ്റേദിവസം ഉച്ചയോടെ സാലിഹ് മരിച്ചു. മണിപ്പാലിലെ പരിശോധനയിലൂടെ നിപ്പയാണു വൈറസെന്ന് ഏറെക്കുറെ ഉറപ്പിച്ചു. അന്നു രാത്രിതന്നെ ഡോ. അരുൺ പേരാമ്പ്രയിലെത്തി തുടർപഠനങ്ങൾ നടത്തി. ഞായർ വൈകുന്നേരത്തോടെ പുണെയിൽ വൈറോളജി ഇൻസ്റ്റിറ്റ്യൂട്ട് നിപ്പ സാന്നിധ്യം ഒൗദ്യോഗികമായി പ്രഖ്യാപിക്കുകയും ചെയ്തു.\nവാർത്ത വിശദമായി: വിക്കിപീഡിയ, മലയാളമനോരമ\nFeatured, health, Personal, Stories, story\nHenipavirus, Nipah Virus, Virus, ആരോഗ്യം, നിപാ വൈറസ്, വൈറസ്


Malayalam news || പരിശുദ്ധ പരുമല തിരുമേനിയുടെ ഓര്‍മപെരുന്നാളും കുടുംബസംഗമവും 3,4തീയതികളില്\nപരിശുദ്ധ പരുമല തിരുമേനിയുടെ ഓര്‍മപെരുന്നാളും കുടുംബസംഗമവും 3,4തീയതികളില്\nഡബ്ലിന് സെന്റ്. തോമസ് ഇന്‍ഡ്യന് ഓര്‍ത്തഡോക്‌സ് സഭയുടെ ഏഴാമത് കുടുംബസംഗമവും പരിശുദ്ധ പരുമല തിരുമേനിയുടെ ഓര്‍മപെരുന്നാളും നവംബര് 3,4തീയതികളില് നടത്തപ്പെടുന്നു.\n3-ാം തീയതി ഡബ്ലിന് ഫെയര് വ്യൂ സ്‌ട്രാന്‍ഡ് ചര്‍ച്ച് ഓഫ് വിസിറ്റേഷന് ഹാളില് രാവിലെ 9.30 മുതല് വൈകിട്ട്4മണിവരെയാണ് കുടുംബസംഗമം.\n4ാം തീയതി ഡബ്ലിന് സെന്റ് തോമസ് & സെന്റ് ജോണ്‍സ് പള്ളിയിയിലാണ് പരിശുദ്ധ പരുമല തിരുമേനിയുടെ ഓര്‍മപ്പെരുന്നാള് നടത്തപെടുന്നത്. തിരുക്കര്‍മ്മങ്ങള്‍ക്ക് ഇടവക വികാരി ഫാ. ജോര്‍ജ്ജ് വര്‍ഗീസും ഫാ. കോശി വൈദ്യനും നേതൃത്വം നല്‍കും. വിശുദ്ധ�കുര്‍ബാന, മദ്ധ്യസ്ഥ പ്രാര്‍ത്ഥന, റാസ, നേര്‍ച്ച വിളമ്പ്, ആശീര്‍വാദം എന്നിവയാണ് മറ്റു ചടങ്ങുകള്.\nവികാരി: റവ. ഫാദര് ജോര്‍ജ്ജ് വര്‍ഗീസ് -0894183328\nസെക്രട്ടറി: സതീഷ് -0877584808


Bangalore win by 8 wickets against Kolkata | അടുത്ത മാസത്തെ ഇന്ത്യൻ ടീമിന്റെ ഓസ്‌ട്രേലിയൻ പര്യടനത്തിനായി മുഹമ്മദ് സിറാജ് പറക്കുമോ? പകരക്കാരനായി എത്തി കൊൽക്കത്തയെ തകർത്ത് കളിയിലെ താരമായി സിറാജ്; ഐപിഎൽ പതിമൂന്നാം സീസണിലെ ഏറ്റവും കുറഞ്ഞ സ്‌കോർ നേടിയ കൊൽക്കത്തയെ 8 വിക്കറ്റിന് കീഴടക്കി ബാംഗ്ലൂർ; 14 പോയിന്റുമായി പട്ടികയിൽ രണ്ടാം സ്ഥാനത്ത് - MarunadanMalayalee.com\nOctober 21, 202011:38 PM IST Permalink\nഅബുദാബി: അടുത്ത മാസം ഓസ്‌ട്രേലിയൻ പര്യടനത്തിനുള്ള ഇന്ത്യൻ ടീമിൽ മുഹമ്മദ് സിറാജ് ഇടം പിടിക്കുമോ? ഷെയ്ക് സായിദ് സ്‌റ്റേഡിയത്തിലെ ഉജ്ജ്വല പ്രകടനം കണ്ടവർക്ക് അങ്ങനെ തോന്നിയാൽ അത്ഭുതപ്പെടാനില്ല. റോയൽ ചലഞ്ചേഴ്‌സ് ബാംഗ്ലൂർ ടീമിൽ ഷഹ്ബാസ് അഹമ്മദിന് പകരം എത്തിയ സിറാദ് തന്റെ ആദ്യ മൂന്നുഓവറിൽ മൂന്നു വിക്കറ്റുകൾ വീഴ്‌ത്തി. കൊൽക്കത്ത് നൈറ്റ് റൈഡേഴ്‌സ് നായകൻ ഒയിൻ മോർഗൻ ടോസ് നേടി ബാറ്റിങ് തിരഞ്ഞെടുത്തത് തിരിച്ചടിയായി. 20 ഓവറിൽ 8 വിക്കറ്റ് നഷ്ടത്തിൽ 84 റൺസ് എന്ന നിലയിൽ കൊൽക്കത്ത തകർന്നുപോയി. ഐപിഎൽ 13 ാം സീസണിലെ ഏറ്റവും കുറഞ്ഞ സ്‌കോറാണ് ബാംഗ്ലൂരിനെതിരെ കൊൽക്കത്ത നേടിയത്. ഐപിഎൽ ചരിത്രത്തിൽ 20 ഓവറും ബാറ്റ് ചെയ്ത ഒരു ടീം നേടുന്ന ഏറ്റവും കുറഞ്ഞ സ്‌കോറും ഇതാണ്.\nകോൽക്കത്തയ്‌ക്കെതിരെ റോയൽ ചലഞ്ചേഴ്‌സ് ബാംഗ്ലൂർ ആധികാരിക ജയമാണ് നേടിയത്. വെറും 85 റൺസ് വിജയലക്ഷ്യം പിന്തുടർന്ന ബാംഗ്ലൂർ 13.3 ഓവറിൽ രണ്ട് വിക്കറ്റ് നഷ്ടത്തിൽ ലക്ഷ്യം മറികടന്നു. ജയത്തോടെ 14 പോയിന്റുമായി ബംഗളൂരു പോയിന്റ് പട്ടികയിൽ രണ്ടാം സ്ഥാനത്തെത്തി.ദേവദത്ത് പടിക്കൽ (25), ആരോൺ ഫിഞ്ച് (16) എന്നിവരുടെ വിക്കറ്റുകളാണ് ബംഗളൂരുവിന് നഷ്ടമായത്. ഗുർകീരത് സിങ് മാൻ 21 റൺസും നായകൻ വിരാട് കോഹ്ലി 18 റൺസും നേടി ടീമിനെ വിജയത്തിലെത്തിച്ചു.നാല് ഓവറിൽ എട്ട് റൺസ് വഴങ്ങി മൂന്ന് വിക്കറ്റുകൾ വീഴ്‌ത്തിയ സിറാജാണ് കോൽക്കത്തയെ നിലംപരിശാക്കിയത്.\nതുടരെ തുടരെ വിക്കറ്റുകൾ നഷ്ടപ്പെട്ട കോൽക്കത്ത നൈറ്റ് റൈഡേഴ്‌സ് പവർ പ്ലേ അവസാനിക്കുമ്പോൾ 17 റൺസിന് നാല് വിക്കറ്റ് നഷ്ടപ്പെട്ട നിലയിലായിരുന്നു. കൊൽക്കത്ത നിരയിൽ ക്യാപ്റ്റൻ ഒയിൻ മോർഗൻ (30 റൺസ്), ലോക്കി ഫെർഗൂസൻ (പുറത്താകാതെ 19 റൺസ്), കുൽദീപ് യാദവ് (12 റൺസ്), ടോം ബാന്റൻ (10 റൺസ്) എന്നിവർ മാത്രമാണ് രണ്ടക്കം കടന്നത്. ബാംഗ്ലൂരിനു വേണ്ടി മുഹമ്മദ് സിറാജ് മൂന്നു വിക്കറ്റും, യുസ്വേന്ദ്ര ചെഹൽ രണ്ടും, നവ്ദീപ് സെയ്‌നി, വാഷിങ്ടൻ സുന്ദർ എന്നിവർ ഓരോ വിക്കറ്റ് വീതവും നേടി. മൂന്നാം ഓവറിലും 20 ാം ഓവറിലും മാത്രമാണ് കൊൽക്കത്ത ഒരു ഓവറിൽ രണ്ടക്കം കടന്നത്. 10 റൺസ് വീതമാണ് ഈ ഓവറുകളിൽ കൊൽക്കത്ത നേടിയത്\nബാംഗ്ലൂരിന് രാജസ്ഥാനെതിരെ7വിക്കറ്റ് ജയം


മഹാരാഷ്ട്രയിൽ കടുത്ത നടപടികളുമായി ബിജെപി; എംഎൽഎമാർ പുറത്തേയ്ക്ക്, ലക്ഷ്യം 230 സീറ്റുകൾ | BJP may deny ticket to 15-20 percent MLA's in Maharashtra in assembly polls. - Malayalam Oneindia\nPublished: July32019, 14:42 [IST]\nമുംബൈ: ലോക്സഭാ തിരഞ്ഞെടുപ്പിന്റെ ചൂടാറും മുമ്പെ രാജ്യത്തെ മൂന്ന് സംസ്ഥാനങ്ങൾ വീണ്ടും തിരഞ്ഞെടുപ്പിലേക്ക് നീങ്ങുകയാണ്. പൊതുതിരഞ്ഞെടുപ്പിലെ വൻ വിജയത്തിന്റെ ആത്മവിശ്വാസത്തിൽ ബിജെപിയും, തോൽവിയിൽ നിന്ന് പാഠം ഉൾക്കൊണ്ട് കോൺഗ്രസും നിയമസഭാ തിരഞ്ഞെടുപ്പിലേക്കുള്ള തന്ത്രങ്ങൾ മെനഞ്ഞു തുടങ്ങി. ബിജെപി അധ്യക്ഷൻ അമിത് ഷായുടെ മേൽനോട്ടത്തിൽ തന്നെയാണ് ഇത്തവണയും ഒരുക്കങ്ങൾ. മോദി മന്ത്രിസഭയിലെ ആഭ്യന്തര മന്ത്രിയായിട്ടും അമിത് ഷാ ബിജെപി അധ്യക്ഷസ്ഥാനം ഒഴിയേണ്ടെന്ന് പാർട്ടി തീരുമാനിച്ചത് നിയമസഭാ തിരഞ്ഞെടുപ്പുകൾ മുന്നിൽ കണ്ടാണ്.\nമഹാരാഷ്ട്രയിൽ കരുതലോടെയാണ് ബിജെപിയുടെ നീക്കങ്ങൾ. മുഖ്യമന്ത്രിപദത്തെച്ചൊല്ലിയുള്ള ഭിന്നത തുടരുന്നതോടെ ശിവസേനയുമായുള്ള സഖ്യത്തിൽ അനിശ്ചിതത്വം തുടരുകയാണ്. ബിജെപി ഒറ്റയ്ക്ക് മത്സരിക്കണമെന്നാണ് ഒരു വിഭാഗം നേതാക്കൾ ആവശ്യം ഉന്നയിക്കുന്നത്. ഏതായാലും മഹാരാഷ്ട്ര പിടിക്കാൻ കടുത്ത നടപടികളിലേക്ക് നീങ്ങുകയാണ് ബിജെപി. വിശദാംശങ്ങൾ ഇങ്ങനെ\nനിലവിൽ 122 എംഎൽഎമാരാണ് നിയമസഭയിൽ ബിജെപിക്കുള്ളത്. സിറ്റിംഗ് എംഎൽഎ മാരിൽ 15 മുതൽ 20 ശതമാനം പേർക്ക് വരുന്ന തിരഞ്ഞെടുപ്പിൽ സീറ്റ് നൽകേണ്ടെന്നാണ് മുഖ്യമന്ത്രി ദേവേന്ദ്ര ഫട്നാവിസിന്റെ തീരുമാനം. പുതിയ സ്ഥാനാർത്ഥികളെ കണ്ടെത്താൻ അന്വേഷണം ആരംഭിച്ച് കഴിഞ്ഞു. പുതുമുഖങ്ങൾക്ക് ഇക്കുറി കൂടുതൽ അവസരം നൽകാനാണ് തീരുമാനമെന്ന് ബിജെപി നേതാക്കൾ വ്യക്തമാക്കിയതായി ദേശീയ മാധ്യമങ്ങൾ റിപ്പോർട്ട് ചെയ്യുന്നു.\nപല എംഎൽഎമാരുടെയും പ്രകടനം തൃപ്തികരമല്ലെന്നാണ് സംസ്ഥാന നേതൃത്വം വിലയിരുത്തുന്നത്. പാർട്ടിയെ വിവാദത്തിലേക്ക് വലിച്ചിട്ട നിരവധി മന്ത്രിമാരും എംഎൽഎമാരും ഉണ്ട്. ഇവർക്കും സീറ്റ് നൽകേണ്ടതില്ലെന്നാണ് തീരുമാനം. പുറത്ത് പോകേണ്ടവരുടെ പട്ടികയിൽ ഉൾപ്പെട്ട ചിലരെ അടുത്തിടെ നടന്ന മന്ത്രിസഭാ പുന: സംഘടനയിൽ മുഖ്യമന്ത്രി ദേവേന്ദ്ര ഫട്നാവിസ് ഒഴിവാക്കിയിരുന്നു. മന്ത്രിസഭാ പുനസംഘടനയിൽ ആറ് നേതാക്കൾക്ക് മന്ത്രിസ്ഥാനം നഷ്ടമായിരുന്നു. ഇവരെ നിയമസഭാ തിരഞ്ഞെടുപ്പിൽ മത്സരിപ്പിച്ചേക്കില്ല.\nലോക്സഭാ തിരഞ്ഞെടുപ്പിൽ പ്രയോഗിച്ച നയങ്ങൾ തന്നെയാണ് നിയമസഭാ തിരഞ്ഞെടുപ്പിലും ബിജെപി ആവർത്തിക്കുന്നത്. പൊതുതിരഞ്ഞെടുപ്പിൽ 23 സിറ്റിംഗ് എംപിമാരിൽ7പേർക്ക് ബിജെപി ടിക്കറ്റ് നിഷേധിച്ചിരുന്നു. ലോക്സഭാ എംപിമാരുടെ പ്രകടനം വിലയിരുത്തി അവരുടെ വിജയസാധ്യത പരിശോധിക്കാൻ ആർഎസ്സ് നേതൃത്വം ആവശ്യപ്പെട്ടിരുന്നു. ഇതിന്റെ അടിസ്ഥാനത്തിലായിരുന്നു നടപടി. എന്നാൽ മധ്യപ്രദേശിൽ നടന്ന നിയമസഭാ തിരഞ്ഞെടുപ്പിൽ സീറ്റ് നിഷേധിച്ചതിനെ തുടർന്ന് നിരവധി നേതാക്കൾ പാർട്ടി വിരുദ്ധ പ്രവർത്തനങ്ങൾ നടത്തിയിരുന്നതായി നേതൃത്വത്തിന് വ്യക്തമായിരുന്നു. ഈ സാഹചര്യത്തിൽ സീറ്റ് നിഷേധിക്കുന്നത് തിരിച്ചടിയാകുമോയെന്ന ആശങ്കയും നേതൃത്വത്തിന് ഉണ്ട്\nലോക്സഭാ തിരഞ്ഞെടുപ്പിൽ ഉണ്ടാക്കിയ ധാരണ പ്രകാരം നിയമസഭാ തിരഞ്ഞെടുപ്പിന് ശേഷം മുഖ്യമന്ത്രി പദം ശിവസേനയ്ക്ക് ലഭിക്കണം. എന്നാൽ ഇക്കാര്യത്തിൽ ബിജെപിക്കുള്ളിൽ കടുത്ത അതൃപ്തിയാണ് പുകയുന്നത്. സംസ്ഥാനത്ത് ഭരണം നേടാൻ ബിജെപിയ്ക്ക് ഒറ്റയ്ക്ക് സാധിക്കുമെന്നും സഖ്യത്തിന്റെ ആവശ്യമില്ലെന്നുമാണ് ഒരു വിഭാഗം നേതാക്കൾ പറയുന്നത്. എന്നാൽ ഉദ്ധവ് താക്കറെയുമായി നടത്തിയ ചര്‍ച്ചയില് മുഖ്യമന്ത്രിപദം എന്ന ആവശ്യം അമിത് ഷാ അംഗീകരിച്ചിരുന്നതാണെന്നാണ് ശിവസേന പറയുന്നത്. ഇരു പാർട്ടികളും പകുതി സീറ്റുകളിൽ വീതം മത്സരിക്കണമെന്ന ആവശ്യത്തോടും ബിജെപി നേതൃത്വത്തിന് വിയോജിപ്പുണ്ട്.\nലോക്സഭാ തിരഞ്ഞെടുപ്പിൽ കനത്ത പരാജയം നേടിട്ടെങ്കിലും നിയമസഭാ തിരഞ്ഞെടുപ്പിലും ഒന്നിച്ച് മത്സരിക്കാനാണ് എൻസിപിയുടെയും കോൺഗ്രസിന്റെയും തീരുമാനം. ഇതിനിടെ മധ്യപ്രദേശ് കോൺഗ്രസ് അധ്യക്ഷൻ അശോക് ചവാന്റെ രാജി പാർട്ടിയെ പ്രതിരോധത്തിലാക്കിയിട്ടുണ്ട്. ലോക്സഭാ തിരഞ്ഞെടുപ്പിൽ സംസ്ഥാനത്തെ 48 സീറ്റുകളിൽ4സീറ്റുകളിൽ എൻസിപിയും ഒരു സീററിൽ കോൺഗ്രസുമാണ് വിജയിച്ചത്. ബിജെപി- ശിവസേന സഖ്യമാകട്ടെ 41 സീറ്റുകളും സ്വന്തമാക്കിയിരുന്നു.\nmaharashtra bjp shivsena maharashtra assembly elections 2019 devendra fadnavis മഹാരാഷ്ട്ര ബിജെപി ശിവസേന ദേവേന്ദ്ര ഫട്‌നാവിസ്\nBJP may deny ticket to 15-20 percent MLA's in Maharashtra in assembly polls.


ഒരു മഴയും ഒരു നദിയും പറഞ്ഞത് | VIRUS malayalam\nഒരു മഴയും ഒരു നദിയും പറഞ്ഞത്\nPosted on മാര്‍ച്ച് 29, 2012 by virusnj\n“നീ മഴയാണ്. നിന്നില് നനയാന്, നിന്നോടലിയാന് ഇതാ ഞാന്. വരണ്ടുണങ്ങിയ മരുഭൂമിയായും, സമൃദ്ധമായ മലനിരയായും, സ്പര്‍ശനം കൊതിക്കുന്ന പുല് നാമ്പുകളായും ഇതാ ഞാന്”…..\n“സോറി മിസ്റ്റര് ജോണ്‍സന് ഒരു അബോര്‍ഷന് അല്ലാതെ മറ്റു വഴികള് ഞാന് കാണുന്നില്ല”. ഡോക്ടറുടെ വാക്കുകള് അയാളെ ചിന്തയില് നിന്നും ഉണര്‍ത്തി. ഡോക്ടര് മുറിയില്നിന്നുമിറങ്ങി. അന്നയില് നിന്നും ഒരു നേര്‍ത്ത തേങ്ങല് ഉയര്‍ന്നു. അയാള് അന്നയുടെ കരങ്ങള് സ്വന്തം കരങ്ങല്‍ക്കുള്ളിലാക്കി മുഖം കുനിച്ച് നിലത്തേക്ക് നോക്കിയിരുന്നു. ” നമ്മള് എത്രനാള് ഇങ്ങനെ ഭയന്ന് ജീവിക്കണം ? നീ തന്നെ പറയ്”. സ്വല്‍പ്പ സമയത്തെ നിശബ്ദതയ്ക്ക് ശേഷം ജോണ് ചോദിച്ചു. അന്നയുടെ ഉത്തരം അഭിമുഖീകരിക്കാന് ആവാതെ അയാള് റൂമിനു പുറത്തേക്ക് നോക്കി. അന്നയുടെ തേങ്ങല് ഒരു പൊട്ടിക്കരച്ചിലായി. ജോണ് ഒരു പരാജിതനെപ്പോലെ തല കുനിച്ചു. നിസ്സഹായാവസ്ഥ അയാളെ ഒരു കടുകുമണിയോളം ചെറുതാക്കി. ഒരിക്കല്‍ക്കൂടി അയാള് അന്നയെ നോക്കി. കരയട്ടെ, മനസ്സിനെ ദിനം തോറും കാര്‍ന്നു തിന്നുന്ന ദുഖത്തിന് അല്‍പ്പമെങ്കിലും ശമനം ഈ കരച്ചിലിനു ഉണ്ടാക്കുവാന് കഴിഞ്ഞിരുന്നെങ്കില്. അയാള് പതിയെ മുറി വിട്ടു പുറത്തേക്ക് ഇറങ്ങി. റൂമിനു പുറത്തു നിന്ന അമ്മയെ അയാള് നിസ്സഹായവസ്തയോടെ നോക്കി.\nലക്ഷ്യമില്ലാതവനെപ്പോലെ അയാള് വരാന്തയിലൂടെ നടന്നു. മഴ അപ്പോഴും ചെറുതായി തൂളുന്നുണ്ടായിരുന്നു. കരിനീല നിറത്തോടെ വ്യാപിച്ചു കിടക്കുന്ന മേഘങ്ങള് അയാളില് കൂടുതല് ഭയമുളവാക്കി. ഓരോ മഴയും ഇപ്പോള് മനസ്സില് നിറയ്ക്കുന്നത് ഭയമാണ്. ” ജോണ്, നീ ഒരു മഴയാണ്. ചിലപ്പോള് ഏറെ നേരം പെയ്തു നില്‍ക്കുന്ന ചാറ്റല് മഴ പോലെ, ചിലപ്പോള് കാലവര്‍ഷത്തിന്റെ വന്യത. നീ മഴയാണ്,നിന്നില് നനയാന്, നിന്നോടലിയാന് ഇതാ ഞാന്. വരണ്ടുണങ്ങിയ മരുഭൂമിയായും, സമൃദ്ധമായ മലനിരയായും, സ്പര്‍ശനം കൊതിക്കുന്ന പുല് നാമ്പുകളായും ഇതാ ഞാന്”…..വിവാഹത്തിനു ശേഷമുള്ള നാളുകളില് അന്ന അയാളെക്കുറിച്ച് പറഞ്ഞത് അയാള് ഓര്‍ത്തു. ഓര്‍മ്മകള് മനസ്സില് ചൂണ്ടല് കൊളുത്തി വലിക്കുവാന് തുടങ്ങിയപ്പോള് അയാള് മഴയില് നിന്നും ദൃഷ്ടി തിരിച്ചു. മഴ- സ്നേഹമായും കരുതലായും അന്ന വിശേഷിപ്പിച്ച മഴ തന്നെയാണ് ഇപ്പോള് എന്നിലും എല്ലാവരിലും ഭീതിയുടെ ജലനിരപ്പുയര്തുന്നത്. ആശുപത്രി വരാന്തയിലെ ട്യൂബ് ലൈറ്റ്കള് തെളിച്ചുകൊണ്ട് ഒരു നേഴ്സ് അയാളെ കടന്നുപോയി. അയാള് പതിയെ ഡോക്ടറുടെ കണ്സല്‍ട്ടിംഗ് റൂമിനെ ലക്ഷ്യമാക്കി നടന്നു.\nആശുപത്രിയില് തിരക്ക് പൊതുവേ കുറവായിരുന്നു. റൂമിനു വെളിയില് ഒന്നുരണ്ടുപേര് ഡോക്ടറിനെ കാണുവാന് കാത്തിരിപ്പുണ്ടായിരുന്നു. ഒരു ഒഴിഞ്ഞ കസേരയില് അയാളും ഇരുന്നു. ചുമരില് തൂക്കിയിട്ടിരുന്ന ക്രൂശിത രൂപത്തില് അയാള് നിര്‍വികാരതയോടെ നോക്കിയിരുന്നു. അയാളുടെ കണ്ണുകളില് നിന്നും ഒരു തുള്ളി കണ്ണുനീര് അടര്‍ന്നു വീണു. തന്‍റെ ഊഴമായപ്പോള് അയാള് ഉള്ളില് കടന്നു. “Look Mr.John ഇനി അബോര്‍ഷന് അല്ലാതെ മറ്റൊരു വഴിയുണ്ടെന്ന് തോന്നുന്നില്ല. താങ്കളുടെ ഭാര്യ ഇപ്പോള് തന്നെ രണ്ടു തവണ വീണു കഴിഞ്ഞില്ലേ ? നിങ്ങള്ക്ക് അവിടെ നിന്നും മാറി താമസിക്കുവാന് എന്തെങ്കിലും മാര്‍ഗമുണ്ടോ ? “. “ഇല്ല” മറുപടിയായി അയാള് പറഞ്ഞു. ” അന്ന ഇപ്പോള് തന്നെ നന്നായി പേടിച്ചാണ് ഇരിക്കുന്നത്. ശാശ്ത്രജ്ഞര് പറയുന്നത് വീണ്ടും തുടര് ചലനങ്ങള് ഉണ്ടാവാന് സാധ്യതയുണ്ടെന്നാണ്. ഈ അവസ്ഥയില് വീണ്ടും ഒരു ഷോക്ക് കൂടി ലഭിച്ചാല്, അത് ഫിസിക്കല് ഓര് ഭയന്നിട്ടാനെന്കിലും അമ്മയുടെ ജീവന് വരെ അത് അപകടകരമാവും”. അയാളുടെ മനസ്സില് അപ്പോള് ഉണ്ടായിരുന്നത് നൂറ്റി മുപ്പത്തിയാറു അടി ഉയരത്തില് കെട്ടി നിര്‍ത്തിയിരിക്കുന്ന ഭയമായിരുന്നു. വീണ്ടും വീണ്ടും അയാളുടെ മനസ്സില് കാര് മേഘങ്ങള് ഉരുണ്ടു കൂടിക്കൊണ്ടിരുന്നു. ഡോക്ടര് തുടര്‍ന്നു ഇപ്പോള് ഈ ഹോസ്പിറ്റലില് ഇതുപോലെ പല കേസ്കള് റിപ്പോര്‍ട്ട് ചെയ്യപ്പെടുന്നുണ്ട്. എല്ലാം ഡാം പൊട്ടുമെന്ന ഭീതിയില് സുരക്ഷിത കേന്ദ്രങ്ങള് തേടിയുള്ള ഓട്ടത്തിനിടെ സംഭവിച്ചത്. ഇത്രയും ഭയം ഗര്‍ഭാവസ്ഥയിലെ ഫീല് ചെയ്യുന്ന കുട്ടികള്‍ക്ക് ജന്മം കൊടുത്താല് തന്നെ , അവരില് മാനസിക ശാരീരിക പ്രശങ്ങള് കൂടുതലായിരിക്കും. എന്‍ഡോസള്‍ഫാന് മേഘലയില് സംഭവിച്ചത് പോലെ ഇതും വ്യാപകമായി കാണപ്പെടുവാന് സാധ്യതയുണ്ട് അതുകൊണ്ടാണ് ഞാന് പറഞ്ഞത് “. …………ഡോക്ടര് തുടര്‍ന്ന് പറയുന്നത് എന്താണെന്ന് ശ്രദ്ധിക്കാതെ അയാള് മുറി വിട്ടു പുറത്തേക്കു നടന്നു.\nഏതാനും മണിക്കൂറുകള്‍ക്കുള്ളില് തന്നെ അന്ന ഒരു രക്ത നദിയായി മാറി. അയാളുടെ മനസ്സിന്‍റെ ഭാരം മീറ്ററുകള് കനമുള്ള സുര്‍ക്കി മിശ്രുതത്തിനു താങ്ങാവുന്നതിലുമാധികമായി. അയാള് പതിയ മഴയിലേക്ക് ഇറങ്ങി നടന്നു മഴയോടലിഞ്ഞു. നൂറ്റി മുപ്പത്തിയാറ് അടിയില് ഉറഞ്ഞു കൂടിയിരിക്കുന്ന നിരാശയും വെറുപ്പും ഒരു പ്രവാഹമായിതീര്‍ന്നു. ആ പ്രവാഹം മലകളെയും മനുഷ്യനെയും തുടച്ചു മാറ്റി ഒരു നടിയായി ഒഴുകുവാന് തുടങ്ങി രക്തവും, മണ്ണും, പ്രതീക്ഷകളും, സ്വപ്നങ്ങളും,വെറുപ്പും, സന്തോഷവും എല്ലാം ജലവുമായി കലര്‍ത്തപ്പെട്ടു. ആ അരുണ നദി പല ചാലുകളായി ഒഴുകി എല്ലാം ആര്‍ത്തിയോടെ ഭക്ഷിച്ചു. അങ്ങനെ രാത്രിയുടെ ഏതോ യാമങ്ങളില് മുപ്പതു ലക്ഷം ജീവനുകളുടെ കൂടെ ഒരു മഴയും ഒരു നദിയും അലിഞ്ഞു ഇല്ലാതെയായി.\nThis entry was posted in Uncategorized and tagged ഭയം,മഴയും നദിയും ഉണ്ടാവുന്നത്,മുല്ലപ്പെരിയാര്,മുല്ലപ്പെരിയാര് കഥ,മുല്ലപ്പെരിയാര് ഡാം by virusnj. Bookmark the permalink.


സൗദി സര്‍ക്കാര് വംശീയ ഉന്മൂലനവുമായി അവാമിയയിലെന്ന് ഇന്റിപ്പെന്റന്റ്; ഇതുവരെ കൊല്ലപ്പെട്ടത് 25 ഓളം പ്രദേശവാസികള്\nSaturday 5th August 2017 10:13am\nവാഷിങ്ടണ്: അമേരിക്കന് പ്രസിഡന്റ് ഡൊണാള്‍ഡ് ട്രംപിന്റെ ചിത്രമുള്ള ടോയിലറ്റ് റോള് പുറത്തിറക്കി ഇ കൊമേഴ്‌സ് സൈറ്റായ ആമസോണ്.\nഅമേരിക്കയിലെ ചൂടന് ഉത്പ്പന്നം എന്ന് പറഞ്ഞുകൊണ്ടാണ് ട്രംപിന്റെ ചിത്രമുള്ള ടോയ്‌ലറ്റ് റോള് ആമസോണ് അവരുടെ വെബ്‌സൈറ്റില് രേഖപ്പെടുത്തിയിരിക്കുന്നത്.\nട്രംപിന്റെ ട്വീറ്റുകളടങ്ങുന്ന ടോയ്‌ലറ്റ് റോള് 11.99 ഡോളറിനാണ് വിറ്റഴിക്കപ്പെടുന്നത്. അതേസമയം അദ്ദേഹത്തിന്റെ മുഖമുള്ള പേപ്പര് റോള് 12.95 ഡോളറിനുമാണ് വില്‍ക്കുന്നത്. അമേരിക്കന് ആര്‍ട് ഓഫ് ക്ലാസിക് എന്നുപറഞ്ഞുകൊണ്ടാണ് രണ്ട് ഉത്പ്പന്നങ്ങളും കമ്പനി വിറ്റഴിക്കുന്നത്. 25 ഡോളറിന് സൗജന്യ ഡെലിവറിയും ആമസോണ് ഓഫര് ചെയ്യുന്നുണ്ട്.\n2012 ല് ട്രംപ് നടത്തിയ ചില ട്വീറ്റുകളാണ് പേപ്പറില് പ്രിന്റ് ചെയ്തിരിക്കുന്നത്. ബറാക് ഒബാമ പ്രസിഡന്റ് ആയിരിക്കുന്ന ഘട്ടത്തില് അമേരിക്കന് ജനാധിപത്യവുമായി ബന്ധപ്പെട്ട് ട്രംപ് നടത്തിയ നീരീക്ഷണങ്ങളടങ്ങിയ ട്വീറ്റുകളാണ് ഉള്‍പ്പെടുത്തിയിരിക്കുന്നത്.\nജനാധിപത്യത്തിന്റെ ദുരന്തമാണ് ഇലക്ട്രല് കോളേജ് എന്ന് പറഞ്ഞുകൊണ്ട് 2012 നവംബറില് പോസ്റ്റ് ചെയ്ത ട്വീറ്റും സിറിയയില് നിന്നും പിന്‍വാങ്ങണമെന്നാണ് താന് പറയുന്നത് എന്ന് വ്യക്തമാക്കിക്കൊണ്ട് 2013 സെപ്റ്റംബര്3ന് പോസ്റ്റ് ചെയ്ത ട്വീറ്റും ടോയ്‌ലറ്റ് റോളില് പ്രിന്റ് ചെയ്തിട്ടുണ്ട്.


മോഹൻലാലിന്റെ തനി സ്വഭാവം എനിക്കറിയാം നടി പദ്മപ്രിയ തുറന്ന് പറയുന്നു; സംഭവം ഇങ്ങനെ !! - Skylark Pictures\nമോഹൻലാലിന്റെ തനി സ്വഭാവം എനിക്കറിയാം നടി പദ്മപ്രിയ തുറന്ന് പറയുന്നു; സംഭവം ഇങ്ങനെ !!\nസിനിമ ലോകത്തെ ഒന്നടങ്കം ഞെട്ടിച്ച വാർത്തയായിരുന്നു മീ.റ്റു വിവാദം. ഇത് മലയ സിനിമയിലും വലിയ കോളിളക്കം ആണ് സൃഷ്ടിച്ചത്. എന്നാൽ ഇതിൽ ഏറെ വി.വാ.ദ.മാ.യിരുന്നത് നടി പദ്മപ്രിയയുടെ മോഹന്ലാലിനെതിരെയുള്ള തുറച്ചിലായിരുന്നു. മീ.റ്റു പരാമര്ശനത്തിൽ നടൻ മോഹനലാലിനെതിരെ നടി പത്മപ്രിയ. മീറ്റു ക്യാമ്പയിൻ ചിലർക്ക് ഫാഷൻ ആണെന്ന മോഹൻലാലിൻറെ പരാമര്ശനത്തിനെതിരെ നദിയും wcc അംഗവുമായ പത്മപ്രിയ രംഗത്തെത്തിയിരുന്നു. മോഹൻലാൽ ഇപ്പോഴും ആ.ക്ര.മി..ക്ക.പ്പെട്ട നടിക്കൊപ്പമാണ് മീറ്റിംഗിലെല്ലാം പറയുന്നത്.\nഎന്നാൽ മീ.റ്റു വിവാദത്തിലുള്ള മോഹൻലാലിന്റെ അഭിപ്രായം അദ്ദേഹത്തിന്റെ നിലപടെന്താണെന്ന് മനസിലാക്കുമെന്ന് ഒരു പ്രമുഖ ചാനലിന് നൽകിയ അഭിമുഖത്തിൽ പത്മപ്രിയ വ്യക്തമാക്കി. മീ.റ്റു ക്യാമ്പയിൻ ഒരു പ്രസ്ഥാനം അല്ലെന്നും ചിലരത് ഫാഷൻ ആയി കാണുകയാണെന്നും മലയാള സിനിമക്ക് മീ.റ്റു കൊണ്ട് ഒരു പ്രശ്നവും ഉണ്ടാകില്ല എന്നായിരുന്നു മോഹൻലാലിൻറെ വി.വാ.ദ പ.രാ.മർശം. പരാ.മ.ർ.ശ.ത്തിനെതിരെ വ്യാപക പ്ര.തി.ഷേ.ധം ഉയരുകയും ചെയ്തിരുന്നു. നടൻ പ്രകാശ് രാജ് നടി രേവതി എന്നിവർ മോഹലാലിനെ വി.മ.ർ.ശി.ച്ച് രംഗത്തുവരുകയും ചെയ്തിരുന്നു. മാത്രമല്ല മലയാളത്തിൽ നടൻ അലൻസിയർ, മുകേഷ് എന്നിവർക്കെതിരെയും മീ.റ്റു ആ.രോ.പ.ണം ഉയർന്നിരുന്നു. ‘അമ്മ സ്ഥാനത്തേക്ക് നടൻ മോഹനലാൽ തിരഞ്ഞെടുക്കപെട്ടപ്പോൾ മുതലാണ് മോഹലാലിനെതിരെ എതിർപ്പുകൾ ഉയരാൻ തുടങ്ങിയത്.\nസഘടനയിലെ താരങ്ങളെ എല്ലാം ഒരുമിച്ച് കൊണ്ടുപോകാനുള്ള മോഹൻലാലിൻറെ നയത്തിനെതിരെ നിരവധി ആരോപണങ്ങളും ഉയർന്നിരുന്നു. കൂടാതെ ‘അമ്മ മെഗാഷോയിൽ wcc അംഗങ്ങൾ പങ്കെടുക്കാതിരുന്നതും ശ്രദ്ധ നേടിയിരുന്നു. ഇപ്പോഴിതാ പത്മപ്രിയ തന്റെ ട്വിറ്ററില് പങ്കുവച്ച ഒരു കുറിപ്പും ശ്രദ്ധേയമാകുന്നത്. തന്റെയും ഭര്‍ത്താവിന്റെയും ഇ.ല.ക്ഷ.ന് ഐ.ഡി പങ്കുവച്ചുകൊണ്ടാണ് താരത്തിന്റെ ട്വീറ്റ്. പത്മപ്രിയയുടെ ഇ.ല.ക്ഷ.ന് ഐഡിയില് ഭര്‍ത്താവ് ജാ.സ്മി.ന് ഷായുടെ പേരാണ് ചേര്‍ത്തിരിക്കുന്നത് എന്നാല് ജാ.സ്മി.ന്റെ കാര്‍ഡില് അദ്ദേഹത്തിന്റെ അച്ഛന്റെ പേരും. ഇതിനു പകരം, ഐ.ഡി.യി.ല് ഭാര്യയുടെ പേര് ചേര്‍ക്കാനാണ് ജാസ്മിന് താല്‍പര്യപ്പെടുന്നതെന്നും ഇന്ത്യയിലെ പൊ.തു.തി.ര.ഞ്ഞെ.ടു.പ്പ് പുരുഷ കേ/ന്ദ്രീ.കൃ.തമാക്കുന്നത് കുറയ്ക്കണമെന്നും അങ്ങനെയെങ്കില് തന്റെ ഭര്‍ത്താവും തുല്യനാണെന്ന് അദ്ദേഹത്തിന് തോന്നുമെന്നും പത്മപ്രിയയുടെ ട്വീറ്റില് പറയുന്നു.\nസുന്നത്ത് നടത്തിയാൽ മാത്രം മനുഷ്യനാവില്ലടാ; മുറിക്കേണ്ടത് അതല്ല; പേരുമാറ്റാൽ വിഷയത്തിലെ പ്രതികരണങ്ങളിൽ പൊട്ടിത്തെറിച്ച് ലക്ഷ്മി പ്രിയ തുറന്ന് പറയുന്നു..!!\nജനിച്ചപ്പോൾ ഞാൻ സബീനയായിരുന്നു ഇപ്പോൾ ഞാൻ ലക്ഷ്മിപ്രിയയും, ഏത് മതത്തിലാണെങ്കിലും ഞാൻ ഞാനായിരിക്കും; ലക്ഷ്മി പ്രിയ തുറന്ന് പറയുന്നു..!!\nമലയാളത്തിലെ മുന്‍നിര നായികയായി തിളങ്ങിനില്‍ക്കുന്ന നടിയാണ് പ്രയാഗ മാര്‍ട്ടിന്. തമിഴ് ചിത്രം പിസാസിലൂടെ അരങ്ങേറിയ പ്രയാഗ പിന്നീട് മലയാള സിനിമയിലാണ് സജീവമായത്. മോളിവുഡില് നായികയായും സഹനടിയായുമെല്ലാം പ്രയാഗ അഭിനയിച്ചു. ഒരു മുറൈ വന്ത് പാര്‍ത്തായ, കട്ടപ്പനയിലെ ഹൃത്വിക്ക് റോഷന് തുടങ്ങിയവയാണ് നടിയുടെ കരിയറില് ശ്രദ്ധിക്കപ്പെട്ട സിനിമകള്. അടുത്തിടെ തമിഴ് ആന്തോളജി ചിത്രം നവരസയിലൂടെ വീണ്ടും വാര്‍ത്തകളില് നിറഞ്ഞിരുന്നു പ്രയാഗ. നവരസയില് സൂര്യ നായകനായ ഗിറ്റാര് കമ്പി മേലെ നിന്‍ട്രൂ എന്ന ചിത്രത്തിലാണ് പ്രയാഗ എത്തിയത്. ഗൗതം വാസുദവ മേനോന് സംവിധാനം ചെയ്ത സിനിമയിലൂടെ ഒരിടവേളയ്ക്ക് ശേഷമാണ് പ്രയാഗ വീണ്ടും തമിഴില് തിരിച്ചെത്തിയത്. മോഹന്‍ലാലിന്‌റെ സാഗര് ഏലിയാസ് ജാക്കി എന്ന ചിത്രത്തിലൂടെയായിരുന്നു പ്രയാഗ മാര്‍ട്ടിന്‌റെ തുടക്കം. സിനിമയില് ബാലതാരമായിട്ടാണ് നടി എത്തിയത്. പിന്നാലെ ഉസ്താദ് ഹോട്ടലിലും പ്രയാഗ അഭിനയിച്ചു.\nമിഷ്‌കിന് സംവിധാനം ചെയ്ത പിസാസ് എന്ന ചിത്രത്തിലൂടെയാണ് നടി നായികയായി തുടങ്ങിയത്. നായികാ റോളുകള്‍ക്ക് പുറമെ അനിയത്തി വേഷങ്ങളിലും എത്തിയിരുന്നു പ്രയാഗ. ഇപ്പോഴിതാ താരത്തിന്റെ പുതിയ ലുക്കിലുള്ള ഫോട്ടോകളാണ് സോഷ്യല് മീഡിയ കൈയ്യടക്കിയിരിക്കുന്നത്. ഒരു ഫാഷന് ഷോയില് വളരെ വ്യത്യസ്തമായൊരു ലുക്കില് എത്തിയ താരത്തിന്റെ ഫോട്ടോകളാണ് ഇപ്പോള് ശ്രദ്ധ നേടുന്നത്. ഒരു നോര്‍ത്ത് ഇന്ത്യന് ലുക്കിലാണ് താരം സ്‌റ്റേജില് പ്രത്യക്ഷപ്പെട്ടത്. താരത്തിന്റെ ഈ ഫോട്ടോകളും വീഡിയോയും സോഷ്യല് മീഡിയയില് ശ്രദ്ധ നേടുകയാണ്. അതേസമയം സിനിമാതിരക്കുകള്‍ക്കിടെയിലും സോഷ്യല് മീഡിയയിലും ആക്ടീവാകാറുളള താരമാണ് നടി. തന്‌റെ എറ്റവും പുതിയ വിശേഷങ്ങളും ചിത്രങ്ങളും വീഡിയോസുമെല്ലാം പ്രയാഗ പങ്കുവെക്കാറുണ്ട്. ഫോട്ടോഷൂട്ട് ചിത്രങ്ങളെല്ലാം പ്രയാഗ എപ്പോഴും തന്‌റെ ഇന്‍സ്റ്റഗ്രാം പേജിലൂടെ പുറത്തുവിടാറുണ്ട്. അടുത്തിടെ ഗ്ലാമര് ഫോട്ടോഷൂട്ട് നടത്തിയും വാര്‍ത്തകളില് നിറഞ്ഞിരുന്നു പ്രയാഗ മാര്‍ട്ടിന്.\nദിലീപിന്‌റെ നായികയായി അഭിനയിച്ച രാമലീലയും നടിയുടെ കരിയറില് വലിയ വഴിത്തിരിവായ ചിത്രമാണ്. അരുണ് ഗോപിയുടെ സംവിധാനത്തില് ഒരുങ്ങിയ രാംലീല മികച്ച പ്രതികരണത്തോടൊപ്പം അമ്പത് കോടിയിലധികം കളക്ഷന് നേടിയ സിനിമ കൂടിയാണ്. അടുത്തിടെ ഗീത എന്ന ചിത്രത്തിലൂടെ കന്നഡത്തിലും അരങ്ങേറ്റം കുറിച്ചിരുന്നു പ്രയാഗ. ഗണേഷ് ആണ് ചിത്രത്തില് നായകവേഷത്തില് എത്തിയത്.\nമലയാളത്തില് ദിലീപിന് പുറമെ ഉണ്ണി മുകുന്ദന്, ധ്യാന് ശ്രീനിവാസന്, സണ്ണി വെയ്ന്, ബിബിന് ജോര്‍ജ്ജ്, തുടങ്ങിയവരുടെ നായികയായും പ്രയാഗ അഭിനയിച്ചു. 2020ൽ പുറത്തിറങ്ങിയ ഭൂമിയിലെ മനോഹര സ്വകാര്യം എന്ന ചിത്രമാണ് നടി അവസാനം അഭിനയിച്ച മലയാള സിനിമ.\nസോഷ്യൽ മീഡിയയിൽ വളരെ സജീവമായ ഒരു വ്യക്തി കൂടിയാണ് പ്രയാഗ മാർട്ടിൻ. വളരെ ചെറിയ സമയം കൊണ്ട് തന്നെ മലയാളസിനിമയിൽ അറിയപ്പെടുന്ന ഒരു നായികയായി മാറിയ പ്രയാഗയ്ക്ക് നിരവധി ഹിറ്റ് ചിത്രങ്ങളുടെ ഭാഗമായി തീരുവാനും സാധിച്ചു.


ചര്‍മ്മത്തിന്‍റെ ആരോഗ്യത്തിനായി ഡയറ്റില് ഉള്‍പ്പെടുത്താം ഈ അഞ്ച് പാനീയങ്ങള്... | Add these drinks to your Diet for healthy and Glowing Skin\nചര്‍മ്മത്തിന്‍റെ ആരോഗ്യത്തിനായി ഡയറ്റില് ഉള്‍പ്പെടുത്താം ഈ അഞ്ച് പാനീയങ്ങള്...\nപഞ്ചസാര, എണ്ണയില് വറുത്ത ആഹാരപദാര്‍ത്ഥങ്ങള്, സംസ്കരിച്ച ഭക്ഷണ പദാര്‍ത്ഥങ്ങള്, റെഡ് മീറ്റ്, ഉപ്പിന്റെ അമിത ഉപയോഗം തുടങ്ങിയവയൊക്കെ ചര്‍മ്നത്തിന്റെ ആരോഗ്യത്തെ പ്രതികൂലമായി ബാധിക്കാം. ആരോഗ്യമുള്ള ചര്‍മ്മത്തിനായി വെള്ളം ധാരാളം കുടിക്കാം. പഴച്ചാറുകളും പച്ചക്കറികളും ഡയറ്റില് ഉള്‍പ്പെടുത്താം.\nThiruvananthapuram, First Published Aug 2, 2021, 12:55 PM IST\nശരീരത്തിന്‍റെ ആരോഗ്യം പോലെ തന്നെ പ്രധാനമാണ് ചര്‍മ്മത്തിന്‍റെ ആരോഗ്യവും. ആരോഗ്യമുള്ള, സൗന്ദര്യമുള്ള ചര്‍മ്മം എല്ലാവരുടെയും സ്വപ്നമാണ്. ജീവിതശൈലി, കാലാവസ്ഥ, പ്രായം, സൗന്ദര്യവര്‍ധക വസ്തുക്കളുടെ ഉപയോഗം തുടങ്ങിയ പല കാര്യങ്ങളും ചര്‍മ്മത്തിന്‍റെ ആരോഗ്യത്തെ ബാധിക്കാം.\nചര്‍മ്മത്തിന്‍റെ മൃദുത്വവും തിളക്കവും നിലനിര്‍ത്താന് ഭക്ഷണകാര്യത്തില് പ്രത്യേകം ശ്രദ്ധ വേണം. പഞ്ചസാര, എണ്ണയില് വറുത്ത ആഹാരപദാര്‍ത്ഥങ്ങള്, സംസ്കരിച്ച ഭക്ഷണ പദാര്‍ത്ഥങ്ങള്, റെഡ് മീറ്റ്, ഉപ്പിന്റെ അമിത ഉപയോഗം തുടങ്ങിയവയൊക്കെ ചര്‍മ്മത്തിന്റെ ആരോഗ്യത്തെ പ്രതികൂലമായി ബാധിക്കാം. ആരോഗ്യമുള്ള ചര്‍മ്മത്തിനായി വെള്ളം ധാരാളം കുടിക്കാം. പഴച്ചാറുകളും പച്ചക്കറികളും ഡയറ്റില് ഉള്‍പ്പെടുത്താം. ഇത്തരത്തില് ചര്‍മ്മത്തിന്‍റെ ആരോഗ്യത്തിനായി ഡയറ്റില് ഉള്‍പ്പെടുത്തേണ്ട ചില പാനീയങ്ങളെ പരിചയപ്പെടാം.\nഗ്രീന് ടീ ആണ് ആദ്യമായി ഈ പട്ടികയില് ഉള്‍പ്പെടുന്നത്. ഇതിലടങ്ങിയിരിക്കുന്ന ആന്‍റി ഓക്‌സിഡന്‍റുകള് ചര്‍മ്മത്തിലുണ്ടാകുന്ന അണുബാധകളില് നിന്ന് സംരക്ഷണം നല്‍കുന്നു. 'അള്‍ട്രാവയലറ്റ് റേഡിയേഷന്' വഴി ചര്‍മ്മത്തലുണ്ടാകുന്ന പ്രശ്‌നങ്ങളെ ഒരു പരിധി വരെ കുറയ്ക്കാനും ഗ്രീന് ടീ സഹായിക്കും. ചര്‍മ്മത്തിന്‍റെ ആരോഗ്യത്തിനും പ്രായമാകുന്നതിന്‍റെ വേഗം കുറയ്ക്കുന്നതിനും ഗ്രീന് ടീ പതിവാക്കാം.\nനാരങ്ങാ വെള്ളം ആണ് അടുത്തതായി ഈ പട്ടികയില് ഉള്‍പ്പെടുന്നത്. വിറ്റാമിന് സി ധാരാളം അടങ്ങിയ നാരങ്ങ ചര്‍മ്മത്തിന്‍റെ ആരോഗ്യത്തിന് ഏറേ നല്ലതാണ്. നിര്‍ജ്ജലീകരണം ഒഴിവാക്കാനും ശരീരം തണുപ്പിക്കാനും നാരങ്ങാ വെള്ളം സഹായിക്കും.\nമഞ്ഞളിന്‍റെയും പാലിന്‍റെയും ഗുണങ്ങള് പ്രത്യേകിച്ച് പറയേണ്ട ആവശ്യമില്ല. ശരീരത്തിന്‍റെ ആരോഗ്യത്തിന് ഏറേ നല്ലതാണ് ഇവ. മഞ്ഞള് ചേര്‍ത്ത പാല് കുടിക്കുന്നത് പ്രതിരോധശേഷി വര്‍ധിക്കാന് മുതല് ചര്‍മ്മത്തിന്‍റെ ആരോഗ്യത്തിന് വരെ നല്ലതാണ്.\nധാരാളം ഔഷധ ഗുണങ്ങൾ അടങ്ങിയതാണ് തുളസി. വിറ്റാമിൻ എ, സി, കാത്സ്യം, സിങ്ക്, ഇരുമ്പ്, തുടങ്ങി നിരവധി പോഷകങ്ങള് അടങ്ങിയ തുളസി രോഗപ്രതിരോധശേഷി കൂട്ടാന് വളരെ അധികം സഹായിക്കും. അതുപോലെ ആരോഗ്യപ്രദമായ കൂട്ടാണ് തുളസി ചായ. ശരീരത്തിന്‍റെ ആരോഗ്യത്തിന് മാത്രമല്ല, ചര്‍മ്മത്തിന്‍റെ ആരോഗ്യത്തിനും തുളസി ചായ നല്ലതാണ്.\nശരീരത്തിന്‍റെ ആരോഗ്യത്തിന് ഏറേ നല്ലതാണ് ഇളനീര്. പൊട്ടാസ്യം, മാംഗനീസ്, വിറ്റാമിൻ സി, കാത്സ്യം, ഫൈബറുകൾ എന്നിവയാൽ സമ്പന്നമാണ് മലയാളിയുടെ കൽപ്പവൃക്ഷമായ തെങ്ങിൽ നിന്ന് ലഭിക്കുന്ന ഇളനീർ. ശരീരത്തെയും മനസിനെയും ഒരുപോലെ തണുപ്പിക്കാൻ ഇളനീരിന് കഴിയും. നിര്‍ജ്ജലീകരണം ഒഴിവാക്കാന് ഏറ്റവും മികച്ച പാനീയമാണ് ഇളനീര്. ഒപ്പം ഇവ ചര്‍മ്മത്തിന്‍റെ ആരോഗ്യവും സംരക്ഷിക്കും. ചര്‍മ്മത്തിലെ ചുളിവുകള് അകറ്റാനും ചര്‍മ്മം തിളങ്ങാനും ഇളനീര് പതിവായി കുടിക്കാം.\nAlso Read: ആരോഗ്യപ്രദവും രുചികരവുമായ സ്മൂത്തിയുമായി കുഞ്ചാക്കോ ബോബന്\nചര്‍മ്മത്തിന്‍റെ ആരോഗ്യത്തിനായി പാനീയങ്ങള്


യുവാവിണ്റ്റെ മരണം: അന്വേഷണം ഊര്‍ജ്ജിതമാക്കി\nThursday4August 2011 11:24 pm IST\nതൃക്കരിപ്പൂറ്: ഒളവറയിലെ കള്‍വര്‍ട്ടിനടിയില് ഉടുമ്പുന്തല കുറ്റിച്ചി കൊടക്ക വീട്ടില് വിനീഷിണ്റ്റെ മൃതദേഹം കാണാനിടയായ സംഭവത്തില് പോലീസ് അന്വേഷണം ഊര്‍ജ്ജിതമാക്കി. ഒരു ബന്ധുവിണ്റ്റെ മരണാനന്തര ചടങ്ങില് പങ്കെടുക്കാന് ജൂലൈ ൨൮നാണ് വിനീഷ് വീട്ടില് നിന്ന് പുറപ്പെട്ടത്. അന്ന് വൈകിട്ട് വിനീഷ് പയ്യന്നൂരിലെ ബാറില് വെച്ച് മറ്റ് ചിലരുമായി ഏറ്റുമുട്ടിയിരുന്നതായി പറയപ്പെടുന്നുണ്ട്. യുവാവ് നല്ല മദ്യലഹരിയിലായിരുന്നുവത്രെ. ഒളവറയില് വെച്ച് വിനീഷിനെ ചിലര് മര്‍ദ്ദിക്കുന്ന വിവരം നിര്‍മ്മാണ തൊഴില് ചെയ്തു വരുന്ന വിനീഷിണ്റ്റെ മേസ്ത്രിയെ ദൃക്സാക്ഷികള് ഫോണില് അറിയിച്ചിരുന്നു. ഈ വിവരം മേസ്ത്രി പോലീസിന് കൈമാറിയിട്ടുണ്ട്. മദ്യപാന ശീലമുള്ള വിനീഷ് മൊബൈല് ഫോണ് ഉപയോഗിക്കാറില്ല. വീട്ടില് നിന്ന് പോയാല് രണ്ടും മൂന്നും ദിവസം കഴിഞ്ഞ് തിരിച്ചെത്തുന്ന പതിവുണ്ട്. ഇതുകൊണ്ട് തന്നെ ൨൮ന് വീട്ടില് തിരിച്ചെത്താത്ത വിനീഷിനെ വീട്ടുകാര് അന്വേഷിച്ചില്ല. ൩൧ന് വീട്ടുകാര് ബന്ധുക്കളെ ഫോണില് വിളിച്ച് വിനീഷിനെ അന്വേഷിച്ചു. അടുത്തുദിവസം രാവിലെയാണ് വെള്ളത്തില് മുങ്ങിയ നിലയില് മൃതദേഹം കള്‍വര്‍ട്ടിനടിയില് കണ്ടെത്തിയത്. മദ്യലഹരിയില് കള്‍വര്‍ട്ടിലിരുന്ന യുവാവ് താഴേക്ക് മറിഞ്ഞ് വീണ് മരിച്ചതാവുമെന്നാണ് പോലീസിണ്റ്റെ നിഗമനം. ആന്തരികാവയങ്ങള്‍ക്കുള്ളില് വെള്ളം കയറിയതുമൂലമാണ് മരണം സംഭവിച്ചതെന്നാണ് പ്രാഥമിക പോസ്റ്റ്മാര്‍ട്ടം റിപ്പോര്‍ട്ട്. എങ്കിലും യുവാവിനെ ആരെങ്കിലും വക വരുത്തിയതാണോയെന്നും പോലീസ് പരിശോധിക്കുന്നുണ്ട്. ഒളവറ കലുങ്കിനടിയില് ദുരൂഹ സാഹചര്യത്തില് മകന് വിനീഷ് മരിച്ച സംഭവത്തില് അന്വേഷണം ആവശ്യപ്പെട്ട് മാതാവ് കൊടക്കല് ദേവകി ചന്തേര പോലീസില് പരാതി നല്‍കിയിട്ടുണ്ട്. ഇക്കഴിഞ്ഞ ജൂലൈ ൨൮നാണ് അമ്മാവണ്റ്റെ മരണാനന്തര ചടങ്ങുകളില് പങ്കെടുക്കാന് പറയമ്മാനത്തെ വീട്ടില് നിന്ന് വിനീഷ് ഇറങ്ങിയത്. സാധാരണ വീട്ടില് നിന്ന് ഇറങ്ങിയാല് ഒന്നോ രണ്ടോ ദിവസം കഴിഞ്ഞാണ് തിരിച്ച് വരാറുള്ളത്. അതുകൊണ്ടാണ് അന്വേഷിക്കാതിരുന്നത്. ഒളവറ മുണ്ട്യ സ്റ്റോപ്പിന് അപ്പുറം വിനീഷ് ചെല്ലാറില്ലായിരുന്നുവെന്നും ബന്ധു പറഞ്ഞു. വിനീഷിണ്റ്റെ തുടകളിലും കഴുത്തിലും മര്‍ദ്ദനമേറ്റ പാടുകള് ഉണ്ടായിരുന്നു. കലുങ്കിനടിയിലേക്ക് ആള് സ്വയം വീഴാനുള്ള സാധ്യതയും ഇല്ലെന്ന് പരാതിയില് പറയുന്നു.\nപാക് ജയിലില് മരിച്ച ഭാരതീയന്റെ മൃതദേഹം 18ന് നാട്ടിലെത്തിക്കും\nസാമ്പത്തിക ബാധ്യത കുടുംബനാഥന് സ്വയം ചിതയൊരുക്കി ജീവനൊടുക്കി\nവിദ്യാര്‍ത്ഥിനിയുടെ മരണം: ആത്മഹത്യതന്നെയെന്ന് പോലീസ്\nകോണ്‍ഗ്രസ് ഓഫീസിലെ കൊലപാതകം: അന്വേഷണം അട്ടിമറിക്കാന് നീക്കം


ഇതൊരു അകറ്റി നിര്‍ത്തല് അല്ല ; അവള്‍ക്കിപ്പോള് തന്നെ ഇതേ കുറിച്ച് ചെറിയ തിരിച്ചറിവുകള് ഉണ്ട്; പ്രിത്വി തുറന്ന് പറയുന്നു..!! - Skylark Pictures\nനിരവധി ആരാധകരുള്ള മലയാളത്തിലെ സൂപ്പർ താരമാണ് പൃഥ്വിരാജ്. നന്ദനം എന്ന ചിത്രത്തിലൂടെ നായകനായി എത്തി ഇന്ന് നായകനായും ഗായകനായും സംവിധായകനായും എല്ലാം മലയാളി മനസ്സിൽ ഇടം നേടിയിരിക്കുകയാണ് താരം. പൃത്വിയെ പോലെതന്നെ ഭാര്യ സുപ്രിയ മേനോനും മകൾ അലിയ്ക്കും ആരാധകർ ഏറെയാണ്. മകളുടെ ചിത്രങ്ങളൊന്നും അധികമായി സമൂഹമാധ്യമങ്ങളിലൂടെ പങ്കുവയ്ക്കാറില്ലെങ്കിലും alli മലയാളികളുടെ പ്രിയപ്പെട്ട താരപുത്രിയാണ്. ഇന്നിപ്പോൾ എന്തുകൊണ്ടാണ് മകളെ മീഡിയയ്ക്ക് മുന്നിൽ നിന്നും മറ്റും മാറ്റി നിർത്തുന്നത് എന്ന ചോദ്യത്തിനുള്ള ഉത്തരവുമായി എത്തിയിരിക്കുകയാണ് പൃത്വി. ഒരു അഭിമുഖത്തിനിടയിലാണ് താരം ഇക്കാര്യം പറഞ്ഞിരിക്കുന്നത്. “ഇതൊരു അകറ്റി നിര്‍ത്തല് അല്ല. അവളെ തിരിച്ചറിയുന്ന പബ്ലിക് പ്രൊഫൈല് തല്‍കാലം വേണ്ടെന്ന് വെച്ചതാണ്. അത് ഉള്‍കൊള്ളാനുള്ള പ്രായം അവള്‍ക്കായിട്ടില്ല.\nഎവിടെ പുറത്തിറങ്ങിയാലും അവളുടെ സ്വതന്ത്ര്യം നഷ്ടപ്പെടുന്നവിധം തല്‍കാലം തിരിച്ചറിയപ്പെടേണ്ടതില്ല എന്നാണ് എന്റെയും സുപ്രിയയുടെയും തീരുമാനം. അവള് കുറച്ചൂടേ വലുതാവട്ടേ. കുഞ്ഞായിരിക്കുന്ന സമയത്ത് ഒരു പബ്ലിക് ഫെയിം ആകുന്നതില് നിന്ന് അവളെ മാറ്റി നിര്‍ത്തിയാല് കൊള്ളാമെന്നുണ്ട്. കുറച്ച് കഴിഞ്ഞ് ഇത് മാറിയേക്കും. അവള്‍ക്കിപ്പോള് തന്നെ ഇതേ കുറിച്ച് ചെറിയ തിരിച്ചറിവുകള് ഉണ്ടായി തുടങ്ങിയിട്ടുണ്ട്. ഒരുമിച്ച് പുറത്ത് പോകുമ്പോള് എന്നോടൊപ്പം നിന്ന് ഫോട്ടോകള് എടുക്കാന് മറ്റുള്ളവര് വരുമ്പോള് അച്ഛന്റെ ഫോട്ടോ എടുക്കാന് ആളുകള് ആഗ്രഹിക്കുന്നു എന്ന് അവള്‍ക്ക് തോന്നി തുടങ്ങിയിട്ടുണ്ട്. അതില് നിന്നും മകളെ മാറ്റി നിര്‍ത്തണമെന്ന് ആഗ്രഹിക്കുന്ന മാതാപിതാക്കളാണ് ഞങ്ങളെന്ന് പറയുകയാണ് പൃഥ്വിരാജ്. കുറച്ച് കൂടി പ്രായമാവുമ്പോള് അവള്‍ക്കിതെല്ലാം ഉള്‍കൊള്ളാന് കഴിയും.\nഎന്റെ ലോകമിതാണ്, അച്ഛന്റെയും അമ്മയുടെയും ജോലി ഇതാണ്, ഞങ്ങളുടെ ജീവിതരീതികള് ഇതാണെന്നൊക്കെ മനസിലായി തുടങ്ങുന്നത് വരെ അവള് ഇങ്ങനെ പോട്ടെ.” എന്നായിരുന്നു പൃത്വിയുടെ വാക്കുകൾ. മാലി ദ്വീപിലെ വെക്കേഷന് ആഘോഷങ്ങളുടെ ചിത്രങ്ങളും വീഡിയോയും പങ്കുവെച്ചപ്പോഴും ആലിയെ വ്യക്തമായി കാണിച്ചിരുന്നില്ല. പൊതുചടങ്ങുകളിലും മറ്റ് പരിപാടികളിലുമെല്ലാം പങ്കെടുക്കുമ്പോഴും ആലിയെ കൊണ്ടുപോകാറില്ല ഇരുവരും. സുപ്രിയയുടെ മാതാപിതാക്കളാണ് ആലിക്ക് കൂട്ടായി ഇരിക്കാറുള്ളത്. താരപുത്രിയായി വളര്‍ത്താന് താല്‍പര്യമില്ലെന്നും സാധാരണക്കാരിയായി അവള് വളരട്ടെയെന്നുമായിരുന്നു ഇരുവരും പറഞ്ഞത്. അത്യാവശ്യം വികൃതികളൊക്കെ അവള്‍ക്കുമുണ്ട്. അമ്മ വരുന്ന സമയത്ത് ഡാഡയേയും മമ്മയേയും കുറിച്ച് പരാതിപ്പെടാറുണ്ട്. ഡാഡ വീട്ടിലുണ്ടെങ്കില് ആലിക്ക് മറ്റൊന്നും വേണ്ടെന്നും, പൃഥ്വി പുറത്ത് പോയാല് തിരിച്ചുവരുന്നത് വരെ ഒരേ ചോദ്യമായിരിക്കുമെന്നും സുപ്രിയ മേനോന് പറഞ്ഞിരുന്നു.


ജമ്മുകാശ്മീരിൽ ഭീകരാക്രമണം: പൊലീസ് വാഹനത്തിന് നേരെ തീവ്രവാദികൾ വെടിയുതിർത്തു - J&K: Policeman dead, four injured as militants attack police bus at Pantha Chowk\n1 പൊലീസുകാരൻ കൊല്ലപ്പെടുകയും5പേർക്ക് പരിക്കേൽക്കുകയും ചെയ്തു\nജമ്മുകാശ്മീരിൽ പൊലീസുകാർ സഞ്ചരിച്ച്കൊണ്ടിരുന്ന ബസിന് നേരെ തീവ്രവാദിയാക്രമണം. പാൻന്ത ചൗക്കിനടുത്ത്‌വച്ചാണ് പൊലീസുകാർക്ക് നേരെ വെടിവെയ്പ് ഉണ്ടായത്. സംഭവത്തിൽ 1 പൊലീസുകാരൻ കൊല്ലപ്പെടുകയും5പേർക്ക് പരിക്കേൽക്കുകയും ചെയ്തിട്ടുണ്ട്.\nവഴിയില് പതിഞ്ഞിരുന്ന ഭീകരര് ബസിനു നേരെ വെടിയുതിര്‍ക്കുകയായിരുന്നു.ആക്രമത്തില് ആറ് പോലീസുകാര്‍ക്കും പരിക്കേറ്റിട്ടുണ്ട്. അതിനിടെ അതിര്‍ത്തിയില് പാക്കിസ്ഥാന് പ്രകോപനം തുടരുകയാണ്. ജമ്മു കശ്മീരിലെ പൂഞ്ചില് പാക് വെടിവയ്പില് ഒരു ബിഎസ്എഫ് ജവാന് വീരമൃത്യു വരിച്ചു


കര്‍ണാടകയില് പൊതു വിദ്യാലയങ്ങളില് പ്രവേശനം നേടുന്നവരുടെ എണ്ണത്തില് വന് വര്‍ധനവ് - News Bengaluru\nകര്‍ണാടകയില് പൊതു വിദ്യാലയങ്ങളില് പ്രവേശനം നേടുന്നവരുടെ എണ്ണത്തില് വന് വര്‍ധനവ്\nBy news desk\t Last updated Nov 3, 2020 0\nബെംഗളൂരു: കഴിഞ്ഞ പതിനാല് വര്‍ഷത്തെ അപേക്ഷിച്ച് ഇത്തവണ കര്‍ണാടകയിലെ പൊതു വിദ്യാലയങ്ങളില് പ്രവേശനം നേടിയവരുടെ എണ്ണത്തില് വന് വര്‍ധനവുണ്ടായതായി പ്രൈമറി ആന്റ് സെക്കഡറി വിദ്യാഭ്യാസ മന്ത്രി എസ് സുരേഷ് കുമാര് പറഞ്ഞു. സംസ്ഥാനത്തെ വിവിധ ജില്ലകളിലായി ഏകദേശം ഒരു ലക്ഷത്തോളം പുതിയ വിദ്യാര്‍ത്ഥികള് സര്‍ക്കാര് വിദ്യാലയങ്ങളില് പ്രവേശനം നേടിയിട്ടുണ്ടെന്നും മന്ത്രി പറഞ്ഞു. പൊതു വിദ്യാഭ്യാസ വകുപ്പ് സംഘടിപ്പിച്ച കന്നഡ രാജ്യോത്സവ പരിപാടിയില് സംസാരിക്കുകയായിരുന്നു മന്ത്രി. കഴിഞ്ഞ വര്‍ഷം സംസ്ഥാനത്തെ സ്‌കൂളുകളിലെ വിദ്യാര്‍ത്ഥികളുടെ ആകെ എണ്ണം 41.26 ആയിരുന്നത് ഈ വര്‍ഷം 42.16 ലക്ഷമായി വര്‍ധിച്ചിട്ടുണ്ട്.\nമുന് വര്‍ഷങ്ങളില് പൊതു വിദ്യാലയങ്ങളില് പ്രവേശനം നേടുന്നവരുടെ എണ്ണം കുത്തനെ ഇടിഞ്ഞിരുന്നു. 2019-20 അധ്യയനവര്‍ഷത്തില് 1.47 ലക്ഷം കുട്ടികളുടെ കുറവും 2018-19 ല് 1.83 ലക്ഷം കുട്ടികളുടെ കുറവുമാണ് ഉണ്ടായത്.കോവിഡ് മഹാമാരി മൂലം രക്ഷിതാക്കള് നേരിട്ട തൊഴില്-സാമ്പത്തിക പ്രതിസന്ധികളാണ് രക്ഷിതാക്കളെ ഇത്തരമൊരു തീരുമാനത്തിലെത്തിക്കാന് കാരണമായത്. സംസ്ഥാന സര്‍ക്കാര് വിദ്യാഭ്യാസ രംഗത്ത് നടത്തിയ ക്രിയാത്മകമായ ഇടപെടലും പുതുതായി പ്രവേശനം നേടുന്നവരുടെ വര്‍ധനവിന് കാരണമായി. സുരേഷ് കുമാര് പറഞ്ഞു. ലോകത്ത് വിദ്യാഭ്യാസ രംഗത്തു നടക്കുന്ന വിപ്ലവകരമായ മാറ്റങ്ങള്‍ക്കനുസരിച്ച് സംസ്ഥാനത്തെ വിദ്യാഭ്യാസ രംഗത്തെ പരിഷ്കരിക്കാനുള്ള മാര്‍ഗങ്ങളെ കുറിച്ച് ആലോചിക്കുകയാണെന്നും അദ്ദേഹം പറഞ്ഞു.\nകൊളംബിയ ആശുപത്രിയെ മണിപ്പാള് ആശുപത്രി ഏറ്റെടുത്തു; വില്‍പ്പന 2000 കോടി രൂപക്ക്


അവരവര്‍ക്ക് ഇഷ്ടമുള്ള ഭാഷ സംസാരിക്കട്ടെ.. ഭാഷാവിവാദത്തില് സോനു നിഗം\n04 May, 2022, 6:47 am\nഹിന്ദി ഭാഷയുടെ പേരിൽ കന്നട സൂപ്പർ താരം കിച്ച സുദീപും ബോളിവു‍ഡ് നടൻ അജയ് ദേവ്‍ഗണും തമ്മിലുണ്ടായ തർക്കത്തിൽ പ്രതികരണമറിയിച്ച് ഗായകൻ സോനു നിഗം. കൂടുതൽ പേർ സംസാരിക്കുന്നുണ്ടെന്ന് കരുതി ഹിന്ദി ദേശീയ ഭാഷയാകില്ലെന്ന് അദ്ദേഹം അഭിപ്രായപ്പെട്ടു.\nഭരണഘടനയിൽ ഒരിടത്തുപോലും ഹിന്ദിയാണ് ദേശീയഭാഷ എന്ന് എഴുതിവച്ചിട്ടില്ല. തമിഴാണ് ഏറ്റവും പഴക്കമേറിയ ഭാഷ. പക്ഷേ ഇക്കാര്യത്തിൽ തമിഴും സംസ്കൃതവും തമ്മിൽ തർക്കമുണ്ട്. മറ്റുരാജ്യങ്ങളുമായി ബന്ധപ്പെട്ട് പരിഹരിക്കേണ്ട നിരവധി പ്രശ്നങ്ങൾ ഇന്ത്യയിലുണ്ട്. അതിനിടയ്ക്ക് ഇത്തരത്തിലുള്ള വിവാദമൊക്കെ അനാവശ്യമാണ്. ആളുകൾ അവര്‍ക്ക് ഇഷ്ടമുള്ള ഭാഷ സംസാരിക്കട്ടെ. അവര്‍ക്ക് ഏതു ഭാഷ സംസാരിക്കണം എന്ന തീരുമാനിക്കാൻ ഉള്ള അവകാശം അവർക്കാണ് എന്നും സോനു നിഗം കൂട്ടിച്ചേര്‍ത്തു.\nഇന്ത്യലെ കോടതികളില് ഏറ്റവും കൂടുതല് ഉപയോഗിക്കുന്നത് ഇംഗ്ലീഷാണ്. അത് പറ്റില്ല, ഹിന്ദിയിൽ മതിയെന്ന് പറയാനാകുമോ? വിമാനത്തിൽ എയർഹോസ്റ്റസിനോട് ഞാൻ ഹിന്ദിയിൽ സംസാരിക്കുമ്പോൾ അവർ ഇംഗ്ലീഷിലാണ് മറുപടി നൽകുന്നത്. ഇംഗ്ലീഷ് നമ്മുടെ സംസ്കാരത്തിന്റെ ഭാഗമല്ലാത്ത ഭാഷയാണ്. എങ്കിലും നാം അത് അംഗീകരിക്കേണ്ടതുണ്ട്. യാഥാർത്ഥ്യം എന്താണ് എന്ന് മനസിലാക്കണം. നമ്മുടെ രാജ്യത്ത് ഭാഷയുടെ പേരില് വിഭജനമുണ്ടാകാന് പാടില്ല. അവരവര്‍ക്ക് അറിയാവുന്ന ഭാഷ സംസാരിക്കട്ടെ. പഞ്ചാബില് നിന്നുള്ളവര് പഞ്ചാബി സംസാരിക്കട്ടെ. തമിഴര് തമിഴും. അവര്‍ക്ക് ഹിന്ദിയാണ് സൗകര്യമെങ്കില് അത്. സോനു നിഗം കൂട്ടിച്ചേര്‍ത്തു.\nബോളിവുഡ് നടന് അജയ് ദേവ് ഗണും കന്നഡ നടന് സുദീപും തമ്മിലുണ്ടായ വാക് പോരാണ് വീണ്ടും ഹിന്ദി വിവാദത്തിന് വഴിവെച്ചത്. ഹിന്ദി നമ്മുടെ ദേശീയ ഭാഷ അല്ലെന്ന് സുദീപ് പറഞ്ഞു. അങ്ങനെയെങ്കില് ദക്ഷിണേന്ത്യന് സിനിമകള് ഹിന്ദിയിലേക്ക് ഡബ്ബ് ചെയ്യുന്നത് എന്തിനാണെന്നായിരുന്നു അജയ് ദേവ് ഗണിന്റെ ചോദ്യം. വാഗ്വാദത്തില് രാഷ്ട്രീയ നേതാക്കളും പങ്കുചേര്‍ന്നു.


പ്രതീക്ഷ നല്‍കുന്ന കേന്ദ്രവാഗ്ദാനം\nMonday 13 August 2018 1:17 am IST\nകാലവര്‍ഷക്കെടുതി വിലയിരുത്താന് വരള്‍ച്ചാക്കാലത്തും വരള്‍ച്ചാ കണക്കെടുപ്പിന് മഴക്കാലത്തും കേന്ദ്രസംഘം എത്തുന്നതായിരുന്നു പതിവ് കാഴ്ച. എന്നാല് നരേന്ദ്രമോദി സര്‍ക്കാര് ആ പതിവ് തെറ്റിച്ചു. മഴ തുടരുകയും കെടുതി വിതയ്ക്കുകയും ചെയ്യുമ്പോള് തന്നെ കേന്ദ്രമന്ത്രിമാരെയും ഉദ്യോഗസ്ഥ സംഘത്തേയും കേരളത്തിലെത്തിച്ച് ദുഃഖത്തില് പങ്കുചേരുകയും പ്രളയം നേരിട്ട് കാണുകയും വിലയിരുത്തുകയും ചെയ്തത് നല്ലൊരു സന്ദേശമാണ്.\nകേന്ദ്ര ആഭ്യന്തര സഹമന്ത്രി ആദ്യകെടുതിക്കാലത്തും ഇന്നലെ കേന്ദ്ര ആഭ്യന്തരമന്ത്രി രാജ്‌നാഥ് സിംഗ് കെടുതി പ്രദേശങ്ങളിലും ആകാശ നിരീക്ഷണം നടത്തി. മുഖ്യമന്ത്രിക്കൊപ്പമായിരുന്നു ഇത്. പറവൂരില് ദുരിതാശ്വാസ ക്യാമ്പിലുമെത്തി. സുഖവിവരങ്ങള് അന്വേഷിച്ചു. ദുരിതബാധിതര്‍ക്കൊപ്പം കേന്ദ്രസര്‍ക്കാര് ഉണ്ടെന്ന് ഉറപ്പും നല്‍കി. ആത്മാര്‍ത്ഥത തുളുമ്പുന്നതായിരുന്നു ആ ഉറപ്പുകളെന്ന് വാക്കുകളില് നിന്ന് വ്യക്തമാണ്.\nപക്ഷേ കഴിഞ്ഞ ദിവസം പ്രതിപക്ഷ നേതാവിനെയും കൂട്ടി മുഖ്യമന്ത്രി നടത്തിയ പര്യടനം ഏറെ പരാതി ഉണ്ടാക്കിയത് മറുന്നുകൂടാ. മഴയിലും പ്രളയത്തിലും സകലതും നഷ്ടപ്പെട്ട് കൊടിയ ദുരിതത്തിലായവരുടെ പരാതി കേള്‍ക്കാന് തയാറാകാത്ത, മുഖ്യമന്ത്രി പിണറായി വിജയനെതിരെ ജനങ്ങള് പൊട്ടിത്തെറിച്ചു. വയനാട്ടിലെ കല്‍പ്പറ്റയിലും ആലുവയിലെ ചെങ്ങമനാട്ടുമാണ് ജനങ്ങള് രോഷാകുലരായത്.\nവെള്ളിയാഴ്ച രാവിലെ 11 മണിയോടെ കല്‍പ്പറ്റ മുണ്ടേരി ഗവ.ഹയര് സെക്കന്‍ഡറി സ്‌കൂളിലെ ദുരിതാശ്വാസ ക്യാമ്പിലെത്തിയ മുഖ്യമന്ത്രി ക്യാമ്പിലുള്ള രണ്ടു പേരുടെ പരാതികള് കേട്ടു. പരാതികളുമായി പലരും മുന്നോട്ട് വന്നെങ്കിലും അവരെ കേള്‍ക്കാന് മുഖ്യമന്ത്രി തയാറായില്ല. ഇത് അല്പനേരം സംഘര്‍ഷത്തിന് കാരണമായി.\nകളക്‌ട്രേറ്റില് നടന്ന സര്‍വകക്ഷി പ്രതിനിധി യോഗത്തില് നിന്ന് മാധ്യമ പ്രവര്‍ത്തകരെ ഇറക്കിവിട്ടു. പുറത്തു പോകണമെന്ന് മാധ്യമ പ്രവര്‍ത്തകരോട് മുഖ്യമന്ത്രി നേരിട്ട് പറയുകയും ചെയ്തു. യോഗത്തിനു ശേഷവും മാധ്യമപ്രവര്‍ത്തകര്‍ക്ക് അദ്ദേഹം മുഖം കൊടുത്തില്ല. മുഖ്യമന്ത്രിയുടെ മുഖം കാണാന് പോലും പറ്റിയില്ലെന്നാണ് ഒരു ക്യാമ്പില് കഴിയുന്ന ഒരു വയോവൃദ്ധ പരിതപിച്ചത്. ആലുവ ചെങ്ങമനാട്ടും കുന്നുകരയിലുമുള്ള ദുരിതാശ്വാസ കേന്ദ്രങ്ങളിലാണ് മുഖ്യമന്ത്രി എത്തിയത്. ക്യാമ്പിലുള്ളവരുടെ പ്രശ്‌നങ്ങള് കേള്‍ക്കാനുള്ള ക്ഷമ മുഖ്യമന്ത്രിക്കുണ്ടായില്ല.\nകൈക്കുഞ്ഞുങ്ങളുമായി അമ്മമാരും വൃദ്ധരും ഉള്‍പ്പടെയുള്ളവരാണ് കാത്തുനിന്നത്. അവരെ നിരാശപ്പെടുത്തുന്നതായിരുന്നു അദ്ദേഹത്തിന്റെ സമീപനം. കുന്നുകരയിലെ ദുരിതാശ്വാസ കേന്ദ്രത്തിലെത്തി. ഇവിടെയുള്ളവരോടും മുഖ്യമന്ത്രി സംസാരിച്ചില്ല. ഒരുകാര്യവും അദ്ദേഹത്തിന്റെ ശ്രദ്ധയില്‍പ്പെടുത്താന് സാധിച്ചില്ലെന്ന് നാട്ടുകാര്‍ക്ക് പരാതി.\nനിലമ്പൂരിലെ ദുരിതാശ്വാസ ക്യാമ്പുകളില് കഴിയുന്ന വനവാസികള് ഉള്‍പ്പടെയുള്ളവരെയും മുഖ്യമന്ത്രി അവഗണിച്ചു. വയനാട്ടില് നിന്ന് നേരെ നിലമ്പൂരിലേക്ക് എത്തുമെന്നായിരുന്നു പ്രതീക്ഷ. അദ്ദേഹത്തോട് പറയാന് കുറെ ആവലാതികളും അവര്‍ക്കുണ്ടായിരുന്നു. പക്ഷേ വയനാട്ടിലെ ചടങ്ങിന് ശേഷം കരിപ്പൂര് വിമാനത്താവളത്തിലിറങ്ങി നേരെ എറണാകുളത്തേക്കാണ് അദ്ദേഹം പോയത്. ഒരു ഭരണാധികാരി എങ്ങനെ ആകരുത് എന്നതിന്റെ ഉത്തമ ഉദാഹരണമായി മാറുകയായിരുന്നു പിണറായി വിജയന്. ഒന്നും ചെയ്യാന് കഴിഞ്ഞില്ലെങ്കിലും ചിരിച്ചുകൊണ്ട് ആശ്വാസം പകരാന് മുതിരാത്തത് മോശമായി. പക്ഷേ മുഖ്യമന്ത്രി പിണറായി വിജയന് ഒരു കാര്യത്തില് മിടുക്ക് കാണിച്ചു. ജനങ്ങളെ വിഡ്ഢികളാക്കാന് ഭരണപക്ഷം മാത്രമല്ല പ്രതിപക്ഷവും ഒറ്റക്കെട്ടാണെന്ന് തെളിയിച്ചു.\nസര്‍ക്കാര് വാടകക്കെടുത്ത ഹെലിക്കോപ്റ്ററില് ഒന്ന് കണ്ണിറുക്കിയപ്പോള് പ്രതിപക്ഷ നേതാവ് രമേശ് ചെന്നിത്തല ചാടിക്കയറി മുഖ്യമന്ത്രിക്കൊപ്പം സഞ്ചരിച്ചു. പ്രതിപക്ഷത്തിന്റെ വിമര്‍ശനത്തിന്റെ മുനയൊടിക്കുകയാണ് മുഖ്യമന്ത്രിയുടെ ലക്ഷ്യമെന്ന് മനസ്സിലാക്കാന് പ്രതിപക്ഷ നേതാവിനായില്ല. കാലവര്‍ഷക്കെടുതി മുന്‍കൂട്ടി അറിഞ്ഞിട്ടും മതിയായ മുന്‍കരുതലെടുക്കാന് അറച്ചുനിന്ന സര്‍ക്കാര് വിമര്‍ശനങ്ങളില് നിന്നും ഇതുവഴി തന്ത്രപൂര്‍വ്വം രക്ഷപ്പെടുകയാണ്.\nപ്രതിപക്ഷനേതാവിന്റെ വകതിരിവില്ലാത്ത ഈ പെരുമാറ്റത്തില് കോണ്‍ഗ്രസ്സുകാരില് നിന്നടക്കം അമര്‍ഷം പുകയുകയാണ്. കെടുതിക്കാലത്ത് രാഷ്ട്രീയം പറയുന്നില്ല. പക്ഷേ ഇത്രയും കെടുതികളുണ്ടായിട്ടും സംസ്ഥാനം പ്രകടിപ്പിക്കാത്ത ജാഗ്രതയും കരുതലും കേന്ദ്രസര്‍ക്കാര് പ്രകടിപ്പിക്കുന്നത് ആശ്വാസവും പ്രതീക്ഷയും നല്‍കുന്നത് തന്നെയാണ്.\nചൂടിന്റെ കാഠിന്യമേറി; കൃഷികള് നശിക്കുന്നു\nഇക്കണക്കിന് കേന്ദ്രം കണക്കിന് തരും !


Jio's 5G phone is coming; New Information\nജിയോയുടെ 5ജി ഫോണ് വരുന്നു ; പുതിയ വിവരങ്ങൾ ഇങ്ങനെ\nതിരുവനന്തപുരം : 5ജി പിന്തുണയോടെ പുതിയ ജിയോഫോണ് പുറത്തിറക്കുമെന്ന് റിലയന്‍സ് മുൻപേ പ്രചരിപ്പിച്ചിരുന്നു. ഫോൺ 2021 ല് വിപണിയിലെത്തിക്കുമെന്നാണ് പ്രതീക്ഷിച്ചിരുന്നത്, എന്നാല് ഇപ്പോള് ഈ വര്‍ഷം ഒക്ടോബര്-നവംബര് മാസങ്ങളില് ഫോണ് വിപണിയിലെത്തുമെന്നാണ് പുതിയ റിപ്പോര്‍ട്ട്. വിലക്കുറവുള്ള ഒരു സ്മാര്‍ട്ട്‌ഫോണിനായി കമ്പനി റിലയന്‍സുമായി പങ്കാളിത്തം ഏര്‍പ്പെടുത്തിയതായി ഗൂഗിള് സിഇഒ സുന്ദര് പിച്ചൈ കഴിഞ്ഞ മാസം പ്രഖ്യാപിച്ചിരുന്നു. എങ്കിലും, ഫോണ് എപ്പോള് ഇന്ത്യയിൽ ലഭ്യമാകുമെന്ന് പിച്ചൈ വെളിപ്പെടുത്തിയിട്ടില്ല. കഴിഞ്ഞ വര്‍ഷം 7.7 ശതമാനം ഓഹരികള്‍ക്കായി ഗൂഗിള് ജിയോ പ്ലാറ്റ്‌ഫോമില് 33,737 കോടി രൂപ നിക്ഷേപിച്ചിരുന്നു.\nഎന്നാൽ റിലയന്‍സ് ഫോണുമായി ബന്ധപ്പെട്ട ഒരു പ്രഖ്യാപനവും നടത്തിയിട്ടില്ല. എന്നാല് ഇപ്പോള് ഊഹാപോഹങ്ങള് സൂചിപ്പിക്കുന്നത് ദീപാവലിയോടനുബന്ധിച്ച് നവംബര് അല്ലെങ്കില് ഒക്ടോബറില് ഫോണ് ലോഞ്ച് ചെയ്യുമെന്നാണ്. റിപ്പോര്‍ട്ടുകള് പ്രകാരം, നിലവില് ഡിക്‌സണ് ടെക്‌നോളജീസ്, യുടിഎല് നിയോലിന്‍സ്, ഫ്‌ലെക്‌ട്രോണിക്‌സ്, വിന്‍ടെക് മൊബൈല്‍സ് എന്നിവയുടെ നിര്‍മ്മാണ യൂണിറ്റുകളില് സ്മാര്‍ട്ട്‌ഫോണ് പരീക്ഷിച്ചു കൊണ്ടിരിക്കുകയാണ്. ജിയോമാര്‍ട്ട്, റിലയന്‍സ് ഡിജിറ്റല് എന്നിവയുള്‍പ്പെടെയുള്ള റിലയന്‍സിലെ ഓണ്‍ലൈന് സ്‌റ്റോറുകളില് ഈ ഉപകരണം പ്രത്യേകമായി ലഭ്യമാകുമെന്നാണ് റിപോർട്ടുകൾ. ഇത് ജിയോ സിം ഉപയോഗിച്ച് ബണ്ടില് ചെയ്യും. എല്ലായ്‌പ്പോഴും ചെയ്തതുപോലെ ഫോണിനൊപ്പം ആവേശകരമായ ഓഫറുകളും റിലയന്‍സ് നല്‍കുമെന്നാണ് പ്രതീക്ഷിക്കുന്നത്.\nആന്‍ഡ്രോയിഡ് ഓപ്പറേറ്റിംഗ് സിസ്റ്റത്തിലായിരിക്കും ഫോൺ പ്രവര്‍ത്തിക്കുക എന്നാണ് പ്രതീക്ഷിക്കുന്നത്. ഇതിന്റെ വില ഏകദേശം 3650 രൂപയിലും താഴെയായിരിക്കുമെന്നാണ് റിപോർട്ടുകൾ. 2018 ല് റിലയന്‍സ് നേരത്തെ ജിയോ ഫോണ്2പുറത്തിറക്കിയിരുന്നു. ക്വാര്‍ട്ടി കീപാഡ് ഉപയോഗിച്ചാണ് ഈ ഉപകരണം പുറത്തിറക്കിയത്, ബ്ലാക്ക്‌ബെറി ഫോണുകളോട് സാമ്യമുള്ള രൂപകല്‍പ്പനയും4ജിക്ക് പിന്തുണയും ഇതു നല്‍കിയിരുന്നു. ഹൈ എന്‍ഡ്4ജി സ്മാര്‍ട്ട്‌ഫോണുകള് വാങ്ങാന് കഴിയാത്ത ആളുകള്‍ക്കായി ഈ ഫോണ് 2999 രൂപയ്ക്കാണ് ഇന്ത്യയില് ലോഞ്ച് ചെയ്തത്.


hc-division-bench stay-single bench order | സ്വകാര്യ സ്‌കൂളുകളിലെ ഫീസ് നിയന്ത്രണത്തിൽ സർക്കാർ ഇടപെടൽ; സിംഗിൾ ബെഞ്ച് ഉത്തരവിന് സ്റ്റേ; ഫീസ് നിർണയം മാനേജ്‌മെന്റിന്റെ ചുമതലയാണെന്ന് ഹൈക്കോടതി ഡിവിഷൻ ബെഞ്ച് - MarunadanMalayali.com\nകോടതിയലക്ഷ്യ നടപടിയിൽ അനിൽ അംബാനി കുറ്റക്കാരനെന്ന് സുപ്രീംകോടതി; മൂന്നുമാസത്തേക്ക് ജയിലിൽ അടയ്ക്കുമെന്ന് മുന്നറിയിപ്പ്; ഒരു മാസത്തിനകം പലിശയടക്കം 550 കോടി നൽകിയില്ലെങ്കിൽ കടുത്ത നടപടി; പുതിയ വിധി വരുന്നത് എറിക്‌സൺ കമ്പനിക്ക് കോടതി നിർദേശിച്ച നഷ്ടപരിഹാരം നൽകാതിരുന്നതിനെ തുടർന്ന്; കോടതിയലക്ഷ്യ കേസിൽ ഉത്തരവ് തിരുത്താൻ ഉദ്യോഗസ്ഥരെ വച്ച് തന്ത്രം പയറ്റിയതും വിനയായതോടെ റാഫേലിൽ മോദിക്കൊപ്പം കൈകോർത്ത് ചീത്തപ്പേര് കേൾക്കുന്ന അംബാനി പുത്രൻ വൻ കുരുക്കിൽ\nസ്വകാര്യ സ്‌കൂളുകളിലെ ഫീസ് നിയന്ത്രണത്തിൽ സർക്കാർ ഇടപെടൽ; സിംഗിൾ ബെഞ്ച് ഉത്തരവിന് സ്റ്റേ; ഫീസ് നിർണയം മാനേജ്‌മെന്റിന്റെ ചുമതലയാണെന്ന് ഹൈക്കോടതി ഡിവിഷൻ ബെഞ്ച്\nSeptember 06, 2018 | 09:39 PM IST | Permalink\nകൊച്ചി: സ്വകാര്യ സ്‌കൂൾ ഫീസ് നിയന്ത്രിക്കാൻ സർക്കാരിന് അധികാരമുണ്ടെന്ന സിംഗിൾ ബെഞ്ചിന്റെ ഉത്തരവിന് സ്റ്റേ നൽകി ഹൈക്കോടതി ഡിവിഷൻ ബെഞ്ച്. ഫീസ് നിർണയം സ്‌കൂൾ മാനേജ്‌മെന്റിന്റെ ചുമതലയാണെന്നും രക്ഷിതാക്കൾക്കും കുട്ടികൾക്കും ഇതിൽ അഭിപ്രായം പറയാനാവില്ലെന്നും വ്യക്തമാക്കിയാണ് ഡിവിഷൻ ബെഞ്ചിന്റെ തീരുമാനം.\nസിംഗിൾ ബെഞ്ച് വിധിക്കെതിരെ എറണാകുളം ചേപ്പനത്തെ ശ്രീ.ശ്രീ.രവിശങ്കർ വിദ്യാമന്ദിർ മാനേജ്‌മെന്റ് നൽകിയ അപ്പീലിലാണ് ഡിവിഷൻ ബെഞ്ചിന്റെ വിധി. സ്വകാര്യ സ്‌കൂളുകളിലെ ഫീസ് നിർണയത്തിനായി നിലവിൽ ചട്ടമില്ലെന്നു കോടതി ചൂണ്ടിക്കാട്ടി. ഇക്കാര്യത്തിൽ സെൻട്രൽ ബോർഡ് ഓഫ് സെക്കൻഡറി എഡ്യൂക്കേഷന്റെ (സി.ബി.എസ്.ഇ) മാർഗനിർദേശവുമില്ല. ഈ സാഹചര്യത്തിൽ സ്‌കൂളിലെ ഫീസ് എത്രയാണെന്ന് അധികാരികൾക്കു നിർണയിക്കാനാവില്ലെന്നും ഡിവിഷൻ ബെഞ്ച് വ്യക്തമാക്കി.\nസ്വാശ്രയ ഫീസ് നിശ്ചയിക്കാൻ ജംബോ കമ്മിറ്റി എന്തിന്? രാജേന്ദ്ര ബാബു കമ്മിറ്റി ഫീസ് നിയന്ത്രിക്കുകയല്ലേ വേണ്ടത്? സ്വാശ്രയ മെഡിക്കൽ കോളേജുകളുമായി സർക്കാർ കരാറിൽ ഏർപ്പെടുന്നത് ഭരണഘടനാവിരുദ്ധം; കേസിൽ സർക്കാരിന് തിരിച്ചടിയായി ഹൈക്കോടതി പരാമർശങ്ങൾ\nസർക്കാർ പറയുന്നത് കേൾക്കാൻ ശ്രമിച്ച കോളേജുകൾക്ക് അഞ്ച് ലക്ഷം കിട്ടുമ്പോൾ അഹന്ത കാട്ടി മാറി നിന്നവർക്ക് 11 ലക്ഷം വീതം കിട്ടും; സുപ്രീംകോടതി ഇടപെടലിലൂടെ സ്വകാര്യ മെഡിക്കൽ കോളേജുകൾ കൊള്ളലാങം ഉണ്ടാക്കുന്നതിന്റെ ഉത്തരവാദിത്തം സർക്കാരിന് തന്നെ; മെല്ലെപ്പോക്കും കെടുകാര്യസ്ഥതയും തുണയായത് മാനേജ്‌മെന്റുകൾക്ക്\nഅഹങ്കാരത്തിന്റെ ആൾരൂപമായി മാറി സ്വാശ്രയ മെഡിക്കൽ കോളേജ് മാനേജ്‌മെന്റുകൾ; സർക്കാരിനെ വെല്ലുവിളിച്ച് കോടതിയിലേക്ക്; വഴിയാധാരമാകുന്നത് എൻട്രൻസ് എഴുതി പാസായ കുട്ടികൾ; മെഡിക്കൽ കോളേജ് അഡ്‌മിഷൻ വിഷയത്തിൽ എന്താണ് സംഭവിക്കുന്നത് ?\nസ്വാശ്രയമെഡിക്കൽ പിജി കോഴ്‌സുകളുടെ ഫീസ് വർദ്ധിപ്പിച്ചു; പുതുക്കിയ ഫീസ് 14 ലക്ഷം; ഏകീകൃത ഫീസും നിലവിൽ\nസ്‌കൂളിലെ ഫീസ് വർധിപ്പിച്ചതിനെതിരേ രക്ഷിതാക്കളിൽ ചിലർ നടത്തിയ പ്രതിഷേധ സമരത്തെത്തുടർന്ന് പ്രതിഷേധക്കാരുടെ കുട്ടികളെ സ്‌കൂളിൽ നിന്നും പുറത്താക്കിയിരുന്നു. ഇതിനെതിരേ രക്ഷിതാക്കൾ നൽകിയ ഹർജിയിലാണ് ഫീസ് നിയന്ത്രിക്കാൻ സർക്കാരിന് അധികാരമുണ്ടെന്നു സിംഗിൾബെഞ്ച് ഉത്തരവിട്ടത്.\n'രാഷ്ട്രീയ എതിരാളികളെ ഉന്മൂലനം ചെയ്യുന്ന സിദ്ധാന്തത്തിന് പരിഷ്‌കൃത സമൂഹത്തിൽ സ്ഥാനമില്ല' ; രാഷ്ട്രീയ കൊലപാതകങ്ങൾക്കെതിരെ രൂക്ഷ വിമർശനവുമായി ഹൈക്കോടതി; മട്ടന്നൂർ ഷുഹൈബ് വധക്കേസിലെ നാലു പ്രതികളുടെ ജാമ്യാപേക്ഷ തള്ളി; ഷുഹൈബ് വധം പൈശാചികവും ഹീനവുമെന്ന് ശക്തമായ ഭാഷയിൽ കോടതി\nഇടപ്പള്ളി സ്വദേശിനി പ്രീതാ ഷാജിയുടെ വീടും സ്ഥലവും ലേലത്തിൽ വിറ്റ നടപടി റദ്ദാക്കി ഹൈക്കോടതി; പലിശയടക്കം 43 ലക്ഷം തിരിച്ചടച്ചാൽ സ്വത്ത് തിരികെയെടുക്കാം; പണം നൽകാൻ ഒരു മാസത്തെ സാവകാശം; പണമടയ്ക്കാൻ വൈകിയാൽ ബാങ്കിന് വീണ്ടും സ്ഥലം ലേലം ചെയ്യാമെന്നും കോടതി\nഷുക്കൂർ വധക്കേസിൽ സിബിഐയ്ക്ക് തിരിച്ചടി; വിചാരണ തലശേരിയിൽ നിന്നും മാറ്റണമെന്ന ആവശ്യം തള്ളി; കുറ്റപത്രവുമായി ഹൈക്കോടതിയെ സമീപിക്കാമെന്നും ഏത് കോടതി കുറ്റപത്രം പരിഗണിക്കണമെന്നത് അവിടെ തീരുമാനിക്കട്ടെയെന്നും തലശ്ശേരി കോടതി\nഅപ്രഖ്യാപിത ഹർത്താൽ ക്രിമിനൽ കുറ്റമെന്ന് നിരീക്ഷിച്ച് ഹൈക്കോടതി; രണ്ട് പ്രവർത്തകരെ സിപിഎമ്മുകാർ ക്രൂരമായി കൊലപ്പെടുത്തിയതോടെ ഹർത്താൽ പ്രഖ്യാപിച്ച യൂത്ത് കോൺഗ്രസിന് എതിരെ സ്വമേധയാ കേസെടുത്ത് ചീഫ് ജസ്റ്റിസ് ഉൾപ്പെട്ട ബെഞ്ച്; തീരുമാനം മുൻകൂർ അനുമതി തേടാതെ മിന്നൽ ഹർത്താൽ പാടില്ലെന്ന കോടതിവിധി ലംഘിച്ച സാഹചര്യത്തിൽ; പിന്നോട്ടില്ലെന്നും നിയമപരമായി തന്നെ നേരിടുമെന്ന് യൂത്ത് കോൺഗ്രസ് നേതാവ് ഡീൻ കുര്യാക്കോസ്; ആഹ്വാനം സോഷ്യൽ മീഡിയയിലൂടെയെന്ന് സർക്കാരും\nകൊട്ടിയൂർ പീഡനകേസിൽ ഫാദർ റോബിൻ വടക്കുംചേരിക്ക് 60 വർഷം കഠിനതടവ്; ഒരുമിച്ച് 20 വർഷം അനുഭവിച്ചാൽ മതിയെന്ന് കോടതി; മൂന്ന് ലക്ഷം രൂപ പിഴ അടക്കണം; 1.5 ലക്ഷം രൂപ ഇരയായ പെൺകുട്ടിക്കും നൽകണം; കുട്ടിയെ രക്ഷിക്കേണ്ട വൈദികൻ തന്നെ നീചമായി ലൈംഗിക ദുരുപയോഗം ചെയ്തെന്ന് വിധിപ്രസ്താവം; കള്ളസാക്ഷി പറഞ്ഞ പെൺകുട്ടിയുടെ മാതാപിതാക്കൾക്കെതിരെ നടപടിയെക്കണം; ബാലപീഡകനായ വൈദികന്റെ ശിഷ്ട ജീവിതം ജയിലറയിൽ തന്നെ\nമിലിട്ടറി ഫാം മാനേജരും ഭാര്യയും തീറാധാരങ്ങൾ രജിസ്റ്റർ ചെയ്തതായി സിബിഐ കോടതിയിൽ മൊഴി; കേസിലെ നിർണായക മൊഴി നൽകിയത് നാല് സബ് രജിസ്ട്രാർമാർ; ആധാരങ്ങളും രേഖകളും തെളിവായി സ്വീകരിച്ച് കോടതി; ഒരു കോടിയുടെ വരവിൽ കവിഞ്ഞ സ്വത്ത് സമ്പാദന കേസ് വിചാരണ തുടരുന്നു\nനരോത്ത് ദിലീപൻ വധക്കേസിൽ ഒമ്പത് പോപ്പുലർ ഫ്രണ്ട് പ്രവർത്തകർക്ക് ജീവപര്യന്തം തടവും 30,000 രൂപ പിഴയും; പിഴ അടച്ചില്ലെങ്കിൽ ഒരു വർഷം കൂടുതൽ ശിക്ഷ അനുഭവിക്കണം; സിപിഎം പേരാവൂർ ചാക്കാട് ബ്രാഞ്ച് സെക്രട്ടറിയെ കൊലപ്പെടുത്തിയത് പാർട്ടി പത്രത്തിന്റെ കാമ്പയിൻ പ്രവർത്തനം കഴിഞ്ഞ് മടങ്ങവേ വാളും മഴുവുമായി ചാടി വീണ സംഘം\nഇരയായ പെൺകുട്ടിയും മാതാപിതാക്കളും കൂറു മാറിയിട്ടും ബാലപീഡകനായ വൈദികൻ റോബിൻ വടക്കുഞ്ചേരി കുറ്റക്കാരനെന്ന് വിചാരണ കോടതി; നിർണായകമായത് ഡിഎൻഎ പരിശോധന അടക്കമുള്ള ശാസ്ത്രീയ തെളിവുകൾ; പീഡനത്തിൽ പിറന്ന കുഞ്ഞിനെ ഒളിപ്പിക്കാൻ സഹായിച്ചു കുടുങ്ങിയ കന്യാസ്ത്രീകൾ അടക്കമുള്ള രണ്ട് മുതൽ ഏഴു വരെയുള്ള പ്രതികളെ കോടതി വെറുതേ വിട്ടു; പള്ളിമേടയിൽ വെച്ച് പ്രായപൂർത്തിയാകാത്ത പെൺകുട്ടിയെ പീഡിപ്പിച്ച കൊട്ടിയൂർ പള്ളിവികാരി അഴിയെണ്ണുമെന്ന കാര്യം ഉറപ്പായി


പാര്‍ട്ടിയില്‍നിന്നും പിസി ജോര്‍ജിനെ പുറത്താക്കി | Metro Journal Online\nപാര്‍ട്ടിയില്‍നിന്നും പിസി ജോര്‍ജിനെ പുറത്താക്കി\nനിയമസഭാ തെരഞ്ഞെടുപ്പില് പി സി ജോര്‍ജ് ജനപക്ഷം സ്ഥാനാര്‍ത്ഥിയായാണ് മത്സരിക്കുന്നത്. പ്രചാരണം അവസാന ഘട്ടത്തിലേക്ക് കടന്നപ്പോള് ആണ് പാര്‍ട്ടിയില്‍നിന്നുള്ള ഈ പുറത്താക്കല് നീക്കം.ജനപക്ഷത്തിന്റെ പുതിയ ചെയര്‍മാന് ഭാസ്‌കര പിള്ളയാണ്. കൂടാതെ ഈ നിയമസഭാ തെരഞ്ഞെടുപ്പില് പാര്‍ട്ടി യുഡിഎഫിന് പിന്തുണ നല്‍കുമെന്നും ഭാസ്‌കരപിള്ള അറിയിച്ചു.\nവാര്‍ത്താ സമ്മേളനത്തില് വൈസ് ചെയര്‍മാന് റെജി കെ ചെറിയാന്, ജനറല് സെക്രട്ടറി ജയന് മബുറം തുടങ്ങിയവര് പങ്കെടുത്തു.\n← യുഎഇയില് പൊടിക്കാറ്റിന് സാധ്യത; ജാഗ്രതാ നിര്‍ദേശം നല്‍കി\nഒമാൻ കടലിലെ ഭൂചലനം: യുഎഇയിൽ നേരിയ കുലുക്കം →


full nude Archives - RashtraDeepika\nതെന്നിന്ത്യന് സിനിമയില് ഏറെ ആരാധകരുള്ള നടിയാണ് ആന്‍ഡ്രിയ ജെറമിയ. അന്നയും റസൂലും എന്ന ചിത്രത്തിലൂടെ മലയാളികളും നടിയെ നെഞ്ചിലേറ്റി. പിന്നണി ഗായികയായി എത്തി പിന്നീട് അഭിനയത്തിലും തിളങ്ങിയ താരമാണ് ആന്‍ഡ്രിയ. ഫഹദിന്റെ അന്നയും റസൂലിനും പിന്നാലെ മലയാളത്തിന്റെ താരരാജാവ് മോഹന്‍ലാലിന് ഒപ്പവും പൃഥ്വിരാജിന് ഒപ്പവും എല്ലാം അഭിനയിച്ചു കഴിഞ്ഞു. ഗൗതം മേനോന് സംവിധാനം ചെയ്ത വേട്ടയാട് വിളയാട് എന്ന ചിത്രത്തിലൂടെ പ്ലേ ബാക്ക് സിംഗര് ആയി രണ്ടായിരത്തി അഞ്ചിലാണ് ആന്‍ഡ്രിയ സിനിമ മേഖലയിലേക്ക് കടന്നു വരുന്നത്. ഒരു നടി ആകുന്നതിനേക്കാള് ഉപരി ഒരു ഗായികയായി അറിയപ്പെടാനായിരുന്നു ആന്‍ഡ്രിയയ്ക്ക് താത്പര്യം. ഇതുവരെ ഇരുന്നൂറ്റി അമ്പതില് ഏറെ ഗാനങ്ങള് താരം ആലപിച്ചിട്ടുണ്ട്. നിരവധി ചിത്രങ്ങളിലും നടി അഭിനയിച്ചിട്ടുമുണ്ട്. ചൂടന് രംഗങ്ങളില് അഭിനയിക്കാനും താരത്തിനു മടിയില്ല. സിനിമയുടെ കഥ അത്തരം രംഗങ്ങള് ആവശ്യപ്പെടുന്നുണ്ടെങ്കില് അത് ചെയ്യുന്നതില് തെറ്റില്ലെന്ന നിലപാടാണ് താരത്തിന്. ധനുഷിന്റെ…\nAll News, Today’S Specialfull nudeLeaveacomment


പ്രതിരോധവും പ്രതീക്ഷയും; ദക്ഷിണാഫ്രിക്കയില് അംബേദ്കറിന് ഇന്‍സ്റ്റലേഷന്\nJohannesburg, First Published 23, Jun 2019, 9:35 PM IST\nനാല് ദിക്കുകളെ അഭിമുഖീകരിച്ച് വ്യത്യസ്ത ഉയരങ്ങളില് ഒരുക്കിയ നാല് അടിത്തറകളാണ് ഇന്‍സ്റ്റലേഷനിലുള്ളത്.\nജൊഹ്നാസ്ബര്‍ഗ്: ആഫ്രിക്കയിലെ നിറോക്സ് സക്ള്‍പ്ചര് പാര്‍ക്കില് ഇന്ത്യന് ഭരണഘടനാ ശില്‍പ്പി അംബേദ്കറിന് ഇന്‍സ്റ്റലേഷൻ ഒരുക്കി മലയാളി. ഫോര്‍ത്ത് വേള്‍ഡ് എന്ന് പേരിലാണ് തൃശൂര് സ്വദേശി റിയാസ് കോമുവിന്‍റെ സൃഷ്ടി പാര്‍ക്കില് ഒരുക്കിയിരിക്കുന്നത്. മനുഷ്യത്വത്തിന്‍റെ തൊട്ടിലെന്ന് വിശേഷിപ്പിക്കപ്പെടുന്ന സ്കള്‍പ്ചര് പാര്‍ക്കില് തന്നെയാണ് തുല്ല്യതക്ക് വേണ്ടി പോരാടിയ അംബേദ്കറിന്‍റെ ഇന്‍സ്റ്റലേഷൻ ഒരുക്കിയിരിക്കുന്നത്.\nനാല് ദിക്കുകളെ അഭിമുഖീകരിച്ച് വ്യത്യസ്ത ഉയരങ്ങളില് ഒരുക്കിയ നാല് അടിത്തറകളാണ് ഇന്‍സ്റ്റലേഷനിലുള്ളത്. രണ്ട് അടിത്തറകള് ഒഴിച്ചിട്ടാണ് ഇരിക്കുന്നത്. കിഴക്കിനും പടിഞ്ഞാറിനും അഭിമുഖമായി നില്‍ക്കുന്ന രണ്ട് തറകളില് അംബ്ദേകറിന്‍റെ പ്രതിമകള് കാണാം. സ്യൂട്ടും ടൈയുമണിഞ്ഞ് വലതുകൈ ഉയര്‍ത്തി നില്‍ക്കുന്ന അംബേദ്കറിന്‍റെ പ്രതിമയുടെ കയ്യില് ഭരണഘടന ഇല്ല. ഇന്ത്യയില് കയ്യില് ഭരണഘടനയുമായി നില്‍ക്കുന്ന അംബേദ്കറിന്‍റെ പ്രതിമകളാണ് കാണാന് കഴിയുക.\nഭരണഘടന ശില്‍പ്പിയെന്ന രീതിയില് മാത്രം അവതരിപ്പിക്കാതെ അംബ്ദേകറിന് മറ്റൊരു തലം കൂടി നല്‍കിയിരിക്കുകയാണ് ഇന്‍സ്റ്റലേഷനിലൂടെ. കേള്‍വിക്കാരുടെ ശ്രദ്ധ ക്ഷണിക്കുന്നതായോ, ഒരു കാര്യം വിശദീകരിക്കുന്നതോ ആയ രീതിയിലാണ് അംബ്ദേകറിന്‍റെ ഉയര്‍ത്തി പിടിച്ച കൈ ചിത്രീകരിച്ചിരിക്കുന്നത്. മറ്റേ കൈ മൈക്ക് സ്റ്റാന്‍റില് പിടിച്ച നിലയിലാണ്. വരും കാലത്തെക്കുറിച്ച് മാത്രമല്ല മറന്ന് പോയ ചരിത്രത്തിലേക്ക് കൂടിയാണ് അംബ്ദേകര് ചൂണ്ടുന്നത്.


ടോര്‍ച്ച് — കഥാജാലകം\nFeb 27 ടോര്‍ച്ച്\nവൈകുന്നേരം. പോക്കറ്റിൽ അഞ്ചു രൂപയും അരയില് ടോര്‍ച്ചുമായി ലോനപ്പന് ചേട്ടന് ദേവസ്സിടെ കടയിലേക്കു നടന്നു. രാത്രിയിൽ ഉറക്കം ശരിയാവാത്തത്തിന്‍റെ ക്ഷിണം മുഖത്തുണ്ട്. അന്നത്തെ ചര്‍ച്ച കോളനീലെ ജാരനെപ്പറ്റിയായിരുന്നു. അയല്‍പക്കത്ത് ദിവസ്സങ്ങളായി നടക്കുന്ന സംഭവം അറിഞ്ഞില്ലെന്ന് ലോനപ്പന് ചേട്ടന് പറഞ്ഞപ്പോ ദേവസ്സി ആദ്യം ചിരിച്ചുതള്ളി. മൈലുകള്‍ക്കപ്പുറത്തുള്ള നാട്ടുകാരന്‍റെ കുടുംബചരിത്രവും ജാതകവും വരെ പറയുന്നയാള് അടുത്ത വിട്ടിൽ എന്തു നടക്കുന്നു എന്നറിയാത്ത പച്ചപ്പരിഷ്കാരിയായി മാറിയത് ദേവസ്സിയെ അതിശയപ്പെടുത്തി. മധുരമില്ലാത്ത കട്ടന്‍ചായയുടെ ചവര്‍പ്പുരുചിച്ച് ലോനപ്പന്‍ചേട്ടന് ചര്‍ച്ച ശ്രദ്ധിച്ചിരുന്നു.\nറോഡരുകില് പണിത ചെറിയൊരു വാര്‍ക്ക കെട്ടിടമാണ് ദേവസ്സിടെ വീട്. വീടിനു മുന്നിലേ ഷെഡിൽ മൂന്നാല് മേശയും ബെഞ്ചും നിരത്തിയിട്ടാണ് കച്ചവടം. അടുത്തെവിടെയോ ഫ്ലാറ്റുപണിക്കുവരുന്ന ഹിന്ദിക്കാരും തമിഴന്മാരുമാണ് പ്രധാന കസ്റ്റമേര്‍സ്. അല്ലറചില്ലറ പലചരക്കും സ്റ്റേഷനറിയും കടയിൽ കിട്ടും. ദിവസവും വൈകുന്നേരം ചിലർ പതിവായി അവിടെ കൂടും, നാട്ടുവര്‍ത്താനങ്ങളും രാഷ്ട്രിയവും കുറച്ച് പരദൂഷണവുമൊക്കെയായി. അക്കുട്ടത്തിൽ മിക്കവാറും ലോനപ്പൻ ചേട്ടനും ഉണ്ടാവും.\nആ സ്ത്രിയെപ്പറ്റി മുമ്പ് അവിടെ പലതവണ ചര്‍ച്ച നടന്നിട്ടുണ്ട്. ഒരിക്കൽ അവരെക്കുറിച്ച് ആരോ പറഞ്ഞുകൊണ്ടിരിക്കെ ലോനപ്പന്‍ചേട്ടന് പെട്ടന്ന് ചൂടായത് ദേവസ്സിക്ക് ഓര്‍മ വന്നു. അന്ന് കേരളത്തിന്‍റെ സമ്പത്ത് വ്യവസ്ഥയുടെ നട്ടെല്ല് ഗള്‍ഫ് പണമാണെന്നും, ഗള്‍ഫുകാരന്‍റെ കുടുംബം നോക്കൽ ഓരോ നാട്ടുകാരുടെയും ഉത്തരവാദിത്വമാണെന്നുമൊക്കെ ലോനപ്പന് ചേട്ടന് പറഞ്ഞത് എല്ലാവരും അതിശയത്തോടെ കേട്ടുനിന്നു. നാട്ടുപുറത്തുകാരനായ ലോനപ്പന് ചേട്ടന്‍റെ ദീർഘവിക്ഷണത്തെപ്പറ്റി ലോനപ്പൻ ചേട്ടൻ പോയപ്പോ പലരും മതിപ്പോടെ പറഞ്ഞത് ദേവസ്സി ഓര്‍ത്തു.\nമകന് ഷിഫ്റ്റ് കഴിഞ്ഞു തിരിച്ചെത്തുന്നതിനു മുന്നേ വീട്ടിലെത്തണം. ലോനപ്പന്‍ചേട്ടന് വീട്ടിലെക്കു നടന്നു. ഇറങ്ങിയപ്പോ നേരം ഇരുട്ടി തുടങ്ങിയിരുന്നു പാതിവഴിയിൽ ടോര്‍ച്ച് എടുത്ത് തെളിച്ചു. നടത്തതിനിടയിലാണ് ശ്രദ്ധിച്ചത് ടോര്‍ച്ചില് വെളിച്ചം മങ്ങിയിരുന്നു. വാങ്ങിച്ചു വച്ച ബാറ്ററിയൊക്കെ തീര്‍ന്നു. ഇനി ബാറ്ററി കിട്ടാന് ടൗണിൽ പോണം. അല്ലെങ്കിൽ ദേവസ്സിയെക്കൊണ്ട് വാങ്ങിപ്പിക്കണം. രണ്ടായാലും സമയമെടുക്കും. ആലോചിച്ചപ്പോ അരിശം വന്നത് കൊണ്ടാവണം നടപ്പിനു വേഗം കൂടി.\nമകന്‍റെയൊപ്പം താമസം തുടങ്ങിയിട്ട് ഇപ്പൊ വര്‍ഷം ഒന്ന് കഴിഞ്ഞു. ടെക്നോപാര്‍ക്കിൽ എന്‍ജിനിയറായ മകന്‍റെ വീടുപണിടെ മേല്‍നോട്ടത്തിനായിട്ടാണ് ലോനപ്പന്‍ചേട്ടന് ആദ്യമായി ഇവടെ വരുന്നത്. അന്ന് വീട് പണിക്കുവന്ന ബംഗാളികളൊക്കെ ദേവസ്സിടെ കടെന്നാണ് പൊറോട്ടയും ചോറും ഒക്കെ കഴിച്ചത്. അന്ന് മുതലേ ഉള്ള പരിചയമാണ് അവര് തമ്മിൽ. ആദ്യമൊക്കെ ലോനപ്പന്‍ചേട്ടന് ടൗണിൽ പോയി അവര്‍ക്കൊള്ള ഭക്ഷണം മൊത്തമായി വാങ്ങിച്ചു കൊടുക്കുന്ന പതിവൊണ്ടായിരുന്നു. ഒരുതവണ ഒട്ടോപിടിച്ച് ഊണുമായിട്ട് വരുമ്പോ പണിക്കാരിലോരുത്തന് വെട്ടുകല്ലേൽ കുത്തിയിരുന്ന് സിഗരറ്റ് വലിക്കുന്നു. പിന്നങ്ങോട്ട് പണിക്കാരുടെ ഭക്ഷണം ദേവസ്സിടെ കടയിലാക്കി, ലത്തിന്‍കാരനാണെലും കൃസ്ത്യനിയല്ലെയെന്ന് ലോനപ്പന്‍ചേട്ടന് അന്ന് കരുതി. ഒന്നുരണ്ട് മാസത്തെ മുടങ്ങാത്ത കച്ചവടം ദേവസ്സിക്കും ഉപകാരമായി.\nആക്കാലത്ത് ലോനപ്പന്‍ചേട്ടന് ദിവസ്സവും രാവിലത്തെ ബസ്സിനുവരും ഭക്ഷണം വീട്ടിൽ നിന്ന് പൊതിഞ്ഞുകൊണ്ടുവരും. തലേന്ന് പണിതിടം വെള്ളം കോരി നനയ്ക്കും. വൈകിട്ട് പണിക്കാര് പോകുന്ന പുറകെ തിരിച്ചും പോകും. മകനും കുടുംബവും അക്കാലത്ത് അടുത്തെവിടെയോ ഫ്ലാറ്റില് വാടകയ്ക്കാണ് താമസം. പരിചയപ്പെട്ട കാലം മുതലേ ദേവസ്യക്ക് ലോനപ്പന് ചേട്ടനോട് വല്യമതിപ്പാണ് ദേവസ്സിയെക്കാളും പത്തിരുപത് വയസ്സിനു മൂത്തതാണേലും ആളുനല്ല ആരോഗ്യവാനാണ്. ഒത്തശരിരം മുടി ഒരല്പം കറുപ്പിച്ചാ ഒരു പത്തു വയസുകൊറയും. ലോനപ്പന്‍ചേട്ടന് പഴയ കൃഷിക്കാരനാണ്. പറമ്പിലും പാടത്തും കൃഷി ചെയതും റബ്ബറ് കൂലിക്ക് വെട്ടിം ഒക്കെയാണ് കുടുംബം നോക്കിയത്. രണ്ട് പെണ്മക്കളെ കെട്ടിച്ചു മകനെ പഠിപ്പിച്ച് എന്‍ജിനീയറാക്കി. അതിന്‍റെയൊക്കെ ആരോഗ്യവും ആത്മാവിശ്വസവും മുഖത്ത് എപ്പഴും കാണാം.\nരണ്ടുമണിക്കൂര് ബസ്സിലിരുന്നാല് വീട്ടിലെത്താം പക്ഷെ പോയിട്ട് മാസങ്ങളായി, മകളുടെ കൊച്ച് നടക്കാറായാൽ ഭാര്യ തിരിച്ച് വരും അപ്പൊ നാട്ടിൽ വീടുണ്ടാവുമോ എന്നാണ് ഇപ്പോ ലോനപ്പന്‍ചേട്ടന്‍റെ പേടി. പഴയൊരു ഓടിട്ട വീടാണ് കാറ്റത്തു വല്ല റബറും മറിഞ്ഞ് വീണാ അതോടെ തീര്‍ന്നു. സാധാരണ മഴയ്ക്ക് മുമ്പ് ആശാരിയെ വിളിച്ച് ഓടിന്‍റെ ഓരായമൊക്കെ സിമന്‍റിട്ടടച്ച് ചെറിയ ഒരു മെയിന്‍റനന്‍സൊക്കെ പതിവുണ്ടായിരുന്നു ഈത്തവണ അതും ചെയ്തിട്ടില്ല. പ്രത്യകിച്ചു ഒരു പണിയും ഇല്ലെങ്കിലും ഇവടെ ഒന്നിനും സമയം കിട്ടാറില്ല എന്ന് ലോനപ്പന്‍ചേട്ടന് എപ്പഴും പറയും.\nലോനപ്പൻ ചേട്ടനും ഭാര്യയും നാട്ടിൽ ഒറ്റക്കായിരുന്നു താമസം ഇടക്ക് രണ്ടുപേരും മകന്‍റെ വീട്ടിൽവരും. മിക്കവാറും അന്ന് തന്നെ തിരിച്ചുപോകും. ഏകദേശം ഒന്നുരണ്ട് വർഷങ്ങൾ മുമ്പ് ഭാര്യ രണ്ടാമത്തെ മകള്‍ക്കൊപ്പം ഗള്‍ഫിലേക്ക് പോയപ്പോ ലോനപ്പന്‍ചേട്ടന് നാട്ടിൽ ഒറ്റക്കായി. മരുമകൾക്കും മകനും ഷിഫ്റ്റുകള് അഡ്ജസ്റ്റ് ചെയ്യാൻ പറ്റാതായപ്പോ വിട്ടിൽ ആളനക്കമില്ലാതായി. മക്കളെ നോക്കാന് ജോലിക്കാരെ വച്ചെങ്കിലും രണ്ട്പേര്‍ക്കും തൃപ്തി വന്നില്ല. പിറ്റേമാസം മകന്‍റെ കാറിൽ ലോനപ്പന് ചേട്ടന് ഇവടെത്തി.\nഅതിരാവിലെ എഴുന്നേറ്റ് കമ്പിളിപുതച്ച് മങ്കിക്യാപ്പ് വച്ച് ആവി പറക്കുന്ന കട്ടന്‍ചായ ഊതി കുടിച്ച് ബീഡി പുകച്ച് റോഡിലേക്ക് നോക്കിയിരിക്കുന്ന ലോനപ്പന്‍ചേട്ടന് മോണിംഗ് വാക്കിന് പോകുന്നവര്‍ക്ക് ഒരു തമാശയായിരുന്നു. ലോനപ്പന്‍ചേട്ടന് എന്നും രാവിലെ കോഴി കൂവുന്നതിനു മുമ്പേ എഴുന്നേല്‍ക്കും. പണ്ട് ഹെഡ് ലൈറ്റും വച്ച് റബ്ബറുവെട്ടാന് പോകുന്ന കാലം മുതലേയുള്ള ശീലമാണ്. വീടിനു ചുറ്റും റബര് മരങ്ങള് വളര്‍ന്ന് നില്‍ക്കുന്നതിനാല് നേരം വെളുത്താലും മുറ്റത്ത് വെട്ടംവീഴാന് സമയമെടുക്കും.\nടോര്‍ച്ചുകളോടുള്ള ലോനപ്പന്‍ചേട്ടന്‍റെ ഭ്രമം ചെറുപ്പം മുതലേ തോടങ്ങിയതാണ്. ഇരുട്ടത്തെക്ക് നോക്കിയാ ആരോ തന്നെ ഇരുട്ടിന്റെ മറവിലിരുന്ന് നോക്കുന്നതായി ലോനപ്പന് ചേട്ടന് എപ്പഴും തോന്നും. ടോര്‍ച്ചടിച്ച് അവിടാരുമില്ലന്ന് ഉറപ്പുവരുത്തിയാലെ പിന്നെ മനസമാധനമാവു. ടോര്‍ച്ച് എവിടെ പോയാലും കുടെ ഉണ്ടാവും . തലയിണക്കടിയില് ടോര്‍ച്ചില്ലെങ്കില് ഉറക്കം വരില്ല. മരുമകന് വിലകൂടിയ ഒരെണ്ണം കൊണ്ട് കൊടുത്തത് ഭദ്രമായി പെട്ടില് അടച്ചുവച്ചിട്ടുണ്ട്. കൂടെ കൊണ്ട് നടക്കുക പണ്ടുമുതലേ കൈയ്യിലുള്ള പഴയ ബാറ്ററി ടോര്‍ച്ചാണ്. കഴിഞ്ഞ തവണ ബാറ്ററി തീർന്നപ്പോ ബാറ്ററിക്കായി കുറെ നടക്കേണ്ടി വന്നു കടക്കാർ പലരും ആ പഴഞ്ചൻ ടോർച്ച് കണ്ട് അത്ഭുതപ്പെട്ടു. ചിലർ ഭൂതകാല സ്മരണകളിൽ മുഴുകി. ഒടുവിൽ കിട്ടിയപ്പോ കുറെ എണ്ണം ഒരുമിച്ചു വാങ്ങി സ്റ്റോക്ക് ചെയ്തു.\nതാമസം തുടങ്ങിയ ആദ്യ ആഴ്ച തന്നെ ലോനപ്പന്‍ചേട്ടന് ഇവിടം മടുത്തു. രാവിലെ മുതൽ വേറെപണിയൊന്നും ഇല്ലാത്തതു കൊണ്ട് പത്രവും മറിച്ച് റോഡിലേക്ക് നോക്കി ഇറയത്തിരിക്കും. സാധാരണ ടിവി കണ്ടും ഉറങ്ങിയും ദിവസം തീര്‍ക്കാറാണ് പതിവ്. ഇടക്ക് പള്ളിയിൽ പോവും. കൊച്ചിനെ നോക്കാനും ചോറുവക്കാനും ജോലിക്കാരി വരും. അതുകൊണ്ട് ആ ഭാഗത്തെക്ക് നോക്കുകയെ വേണ്ട. എല്ലാ മാസവും മകന്റെ കയ്യിന്ന് വട്ടച്ചിലവിനുള്ള കാശ് മൊടങ്ങാതെ കിട്ടും. അതിന് ബിഡിവലിയും ചായകുടിയും നടക്കും.\nഒന്നരയാഴ്ച മുമ്പ് ദേവസ്സിടെ കടയില് ആ സ്ത്രി എന്തോ വാങ്ങാനായി വരുകയും അവരുപോയ പുറകേ അവിടിരുന്ന ആരോ അവരെ പറ്റി എന്തോ കമന്‍റ് പറയുകയും ലോനപ്പന് ചേട്ടനവരോട് തട്ടിക്കയറുകയുമുണ്ടായി. അന്നത്തെ ചെറിയ ഒച്ചപാടിന് ശേഷം ലോനപ്പന്‍ചേട്ടന് ദേവസ്സിടെ കടയിലേക്കുള്ള പോക്ക് കുറച്ചു.\nഅയല്പക്കത്തെ വിട്ടില് ആ സ്ത്രിയും ഭര്‍ത്താവിന്‍റെ സുഖമില്ലാത്ത അമ്മയും സ്കൂളില്പഠിക്കണ മോനും മാത്രമാണ് താമസം. ഒറ്റയ്ക്ക് ഒരു കുടുംബം നടത്തിക്കൊണ്ടു പോകുന്ന ആ സ്ത്രിയോട് ലോനപ്പന്‍ചേട്ടന് വന്ന കാലം മുതലേ വല്യ ബഹുമാനമാണ്.\nവീട്ടിലെ പണിയൊക്കെ കഴിഞ്ഞ് പുറകുവശത്തെ കുളിമുറിയില് രാത്രി അവര് കുളിക്കാറുണ്ട്. അവരുകുളിക്കുമ്പോ ഫോറിന്‍സോപ്പിന്‍റെ മണവും, അവരുടെ ശരീരത്തിലൂടെ വെള്ളം ഒഴുകി നിലത്തോട്ട് വീഴുന്ന ശബ്ദവും മുറ്റത്ത്നിന്ന് ചെവിയോര്‍ത്താൽ കേള്‍ക്കാമെന്ന് ലോനപ്പന് ചേട്ടന് മനസിലായത് ഈ അടുത്തകാലത്താണ്. അസമയത്തെ കുളി അത്ര ശരിയല്ലന്ന് ലോനപ്പന് ചേട്ടനും ആദ്യകാലത്ത് തോന്നിയിരുന്നു.\nരാത്രി. കട്ടിലില് തലയിണ കുത്തനെവച്ച് ചാരിയിരുന്ന് ലോനപ്പന്‍ചേട്ടന് ദേവസ്സിടെ കടയിലന്ന് നടന്ന സംഭാഷണങ്ങള് ഓര്‍ത്തെടുത്തു. ജാരനെന്ന വാക്കിന് അനാവശ്യമായ ഒരു നിഗൂഡതയുള്ളതായി ലോനപ്പന്‍ചേട്ടന് തോന്നി. ജനല് തുറന്ന് പുറത്തേക്ക് നോക്കി മഴക്കോളുള്ളതുകൊണ്ടാവണം നല്ല ചൂട്. എല്ലാവരും ഉറങ്ങിയെന്ന് ഉറപ്പായപ്പോ ലോനപ്പന്‍ചേട്ടന് ടോര്‍ച്ച് അരയില് തിരുകി കൈലി മടക്കിക്കുത്തി പുറത്തേക്കുനടന്നു.\nരാത്രിയുടെ നിശബ്ധതയെ തുളച്ചുകൊണ്ട് ആ ശബ്ദം ഉറക്കം കാത്തു കിടന്ന പലരുടെയും ചെവിയിലേക്ക് തുളച്ചു കയറി. ചുറ്റുമുള്ള വീടുകളിലെ ലൈറ്റുകള് തെളിഞ്ഞു. അവർ ശബ്ദം കേട്ട ഭാഗത്തേക്ക് നടന്നു. ആളനക്കം കേട്ട് പലതരം ടോര്‍ച്ചുകള് തെളിഞ്ഞു. അവരാക്കാഴ്ച കണ്ട് അന്തംവിട്ടു നോക്കിനിന്നു. കമ്പോസ്റ്റ് കുഴിയിൽ വീണുകിടക്കുന്ന ലോനപ്പന് ചേട്ടന് മുഖംമറച്ചു. ചുറ്റും നടക്കുന്നതൊന്നും ശ്രദ്ധിക്കാതെ ലോനപ്പന്‍ചേട്ടന് സ്വന്തം വീട്ടിലെക്കുനോക്കി. അവിടെ വെളിച്ചമില്ല, അവരെഴുന്നേറ്റിട്ടില്ല.\nപിറ്റേന്ന് രാവിലെ ലോനപ്പന്‍ചേട്ടന് നാട്ടിലേക്ക് തിരിച്ചുപോയി. അതിരാവിലെയുള്ള ബസ്സായതുകൊണ്ട് ആരോടും യാത്ര പറഞ്ഞില്ല.\nWriter, Blogger. Engineering Graduate. Lives in Ernakulam.\nFeb 27 ശബ്ദമില്ലാതെ കരയുന്നവർ\nFeb 14 വിശുദ്ധ വാലന്റൈൻ\nFeb2കൈസർ\nMar 25 യക്ഷി\nAug 13 നിന്‍റെ വിരലുകള്


സുസ്ഥിര വികസനത്തിന്റെ പ്രവാചകൻ - ഡോ. ടി എം തോമസ് ഐസക് എഴുതുന്നു | Articles | Deshabhimani | Tuesday Jan 18, 2022\n‘കടലിൽ കാടുണ്ടായിട്ടാണോ മഴ പെയ്യുന്നത്?’ എൺപതുകളുടെ ആദ്യം കേരള നിയമസഭയിൽ ഒരു ബഹുമാന്യ മെമ്പറുടെ പ്രസംഗമായിരുന്നു. മരത്തിന്റെ ഭാരം താങ്ങാനാകാത്തതുകൊണ്ടാണ് മലയിടിച്ചിലെന്ന സിദ്ധാന്തവും അദ്ദേഹം അവതരിപ്പിച്ചു. സഭ മുഴുവൻ ഭരണകക്ഷി പ്രതിപക്ഷ വ്യത്യാസമില്ലാതെ ഈ തമാശയിൽ ആർത്തുചിരിക്കുകയായിരുന്നു. മൂന്നുപതിറ്റാണ്ടിനുശേഷം അദ്ദേഹത്തിന്റെ മകൻ ഈ തമാശകൾ സഭയിൽ വീണ്ടും അവതരിപ്പിച്ചു. കൂടെ ചിരിക്കാൻ ആരും ഉണ്ടായിരുന്നില്ല. മാത്രമല്ല, അദ്ദേഹത്തിന്റെ സഹപ്രവർത്തകരിൽ ചിലർ പ്രസംഗം കഴിഞ്ഞയുടൻ അദ്ദേഹത്തിന്റെ അടുത്തുചെന്ന് അവരുടെ അഭിപ്രായവ്യത്യാസം പ്രകടിപ്പിക്കുന്നതും കണ്ടു.\nകേരള നിയമസഭയുടെ പാരിസ്ഥിതിക അവബോധത്തിൽ ഇത്തരമൊരു മാറ്റം വരുത്തുന്നതിന് നേതൃത്വം നൽകിയവരിൽ മുഖ്യൻ പ്രൊഫ. എം കെ പ്രസാദ് ആയിരുന്നു. സൈലന്റ് വാലി സംരക്ഷണ പ്രക്ഷോഭത്തിന് തുടക്കംകുറിച്ചത് അദ്ദേഹത്തിന്റെ ലേഖനങ്ങളായിരുന്നു. വിലമതിക്കാൻ കഴിയാത്ത ജൈവവൈവിധ്യ പൈതൃകത്തിന്റെ അപരിഹാര്യമായ നഷ്ടം അവിടെ ഉൽപ്പാദിപ്പിക്കുന്ന വൈദ്യുതിയുടെ വരുമാനത്തേക്കാൾ എത്രയോ വലുതായിരിക്കുമെന്ന അദ്ദേഹത്തിന്റെ വാദം കേന്ദ്രസർക്കാർതന്നെ അംഗീകരിച്ചു. പദ്ധതി പ്രദേശം ദേശീയ പാർക്കായി പ്രഖ്യാപിക്കുകയും ചെയ്തു. അനുകൂലമായും പ്രതികൂലമായും അതിശക്തമായ വാദങ്ങളും പ്രചാരണങ്ങളും നടന്നു. സൈലന്റ് വാലി സംരക്ഷിക്കപ്പെടുക മാത്രമല്ല, കേരളത്തിന് ഒരു പുതിയ പാരിസ്ഥിതിക അവബോധവും ഈ സംവാദങ്ങൾ പ്രദാനം ചെയ്തു.\nപ്രസാദ് മാഷിന്റെ പോരാട്ടവീര്യം അച്ഛനിൽനിന്ന് പൈതൃകമായി കിട്ടിയതായിരിക്കണം. അച്ഛൻ കോരുവൈദ്യൻ പ്രശസ്തനായിരുന്നു. വൈദ്യംകൊണ്ടുമാത്രമല്ല, സഹോദരൻ അയ്യപ്പന്റെ സഹപ്രവർത്തകനെന്ന നിലയിലും. പ്രസിദ്ധമായ പന്തിഭോജനത്തിൽ കോരുവൈദ്യരും പങ്കാളിയായിരുന്നു.\nപ്രൊഫ. എം കെ പ്രസാദ് വി എസ് അച്യുതാനന്ദനൊപ്പം\nകേരളത്തിലെ വിവിധ കോളേജുകളിൽ ബോട്ടണി അധ്യാപകനായിരുന്നു. അദ്ദേഹം മഹാരാജാസ് കോളേജിന്റെ പ്രിൻസിപ്പലായി. കോഴിക്കോട് സർവകലാശാലയുടെ പ്രൊ–വൈസ് ചാൻസലറുമായി. എവിടെയെല്ലാം പഠിപ്പിച്ചുവോ അവിടെയെല്ലാം പരിസ്ഥിതി പ്രവർത്തകരായ ഒരു ശിഷ്യഗണത്തെയും സൃഷ്ടിച്ചു. മാഷ് അന്നേ കേരള ശാസ്ത്രസാഹിത്യ പരിഷത്തിന്റെ മുൻനിര നേതാക്കളിൽ ഒരാളായിരുന്നു. കേരള ശാസ്ത്രസാഹിത്യ പരിഷത്തുമായുള്ള എന്റെ ആദ്യത്തെ ബന്ധപ്പെടൽ മഹാരാജാസിലെ അധ്യാപകനായ എം കെ പ്രസാദ് മാഷിന്റെ നിർദേശപ്രകാരം അടിയന്തരാവസ്ഥക്കാലത്ത് ‘പ്രകൃതി, ശാസ്ത്രം, സമൂഹം’ ക്ലാസെടുത്തതാണ്.\nവ്യവസായമേഖലയിലെ മലിനീകരണം, വന നശീകരണം, ജലമലിനീകരണം, കുട്ടനാട് പോലുള്ള പ്രദേശങ്ങളുടെ പാരിസ്ഥിതിക തകർച്ച എന്നിവയെല്ലാമായി ബന്ധപ്പെട്ട് ഒട്ടേറെ പ്രക്ഷോഭപ്രചാരണങ്ങൾക്ക് നേതൃത്വം നൽകിയിട്ടുണ്ട്. അതോടൊപ്പം സുസ്ഥിര വികസന നയങ്ങൾ കരുപ്പിടിപ്പിക്കുന്നതിലും അവ പ്രയോഗത്തിൽ വരുത്തുന്നതിലും സജീവപങ്കുവഹിക്കുകയും ചെയ്തിട്ടുണ്ട്. ഇതിലേറ്റവും പ്രധാനപ്പെട്ടത് ജനകീയാസൂത്രണത്തിൽ മാഷ് വഹിച്ചപങ്കാണ്.\nജനകീയാസൂത്രണത്തിൽ പ്രൊഫ. എം കെ പ്രസാദ് സംസ്ഥാന ഫാക്കൽറ്റി അംഗമായിരുന്നു. ക്ലാസിന് അകത്തും പുറത്തും നല്ല അധ്യാപകനായിരുന്നു. പദങ്ങളുടെ ധാരാളിത്തം ഇല്ല. വളച്ചുകെട്ടില്ലാതെ കാര്യം പറയും. പറയുന്നതിൽ പൂർണ വ്യക്തതയുണ്ടാകും. നർമവും കാർക്കശ്യവും ഇടകലർന്ന ഒരു വർത്തമാന രീതി.\nപരിശീലനങ്ങളിൽ മാഷിന്റെ യഥാർഥ റോൾ വരിക അവലോകന യോഗങ്ങളിലാണ്. പങ്കാളിത്ത പഠനരീതി പരമാവധി പരിശീലനങ്ങളിൽ ഉപയോഗിച്ചിരുന്നതിനാൽ അധ്യാപകരുടെ എണ്ണം എപ്പോഴും കൂടുതലായിരിക്കും. അവലോകന യോഗങ്ങളിൽ പലതിലും കടുത്ത വിമർശവും ഉണ്ടാകാറുണ്ട്. മുതിർന്ന ഒരു കാരണവരുടെ സാന്നിധ്യം അതുകൊണ്ട് അത്യന്താപേക്ഷിതമാണ്. പലപ്പോഴും ഈ ചുമതല എം കെ പിയാണ് വഹിച്ചിരുന്നത്.\nജനകീയാസൂത്രണത്തിൽ എം കെ പിയുടെ ഏറ്റവും വലിയ സംഭാവന സന്നദ്ധസാങ്കേതിക സേനയെ പ്രവർത്തനക്ഷമമാക്കിയതാണ്. വിദഗ്ധരോട് നിരന്തരം സമ്പർക്കം പുലർത്തുന്നതിനും ഓരോ സ്ഥലത്തും ഉണ്ടാകുന്ന സൗന്ദര്യപിണക്കങ്ങളും തർക്കങ്ങളും പറഞ്ഞു തീർക്കുന്നതിനും അവർക്കുകൂടി അംഗീകാരം തോന്നുന്ന ജനകീയാസൂത്രണ പ്രവർത്തകർ വേണ്ടിയിരുന്നു. ഇതിലേറ്റവും പ്രമുഖൻ എം കെ പി ആയിരുന്നു. എം കെ പി എല്ലാ ജില്ലയിലും നേരിട്ട് പലവട്ടം പോയി. ക്ഷമാപൂർവം കുരുക്കുകൾ ഓരോന്നും അഴിച്ചുമാറ്റി. സന്നദ്ധസമിതികൾ സംബന്ധിച്ച വിവാദങ്ങൾ ഒരുവശത്ത് കൊടുമ്പിരിക്കൊണ്ടപ്പോഴും അതിലൊന്നും തലവയ്ക്കാതെ വിദഗ്ധസമിതി സംവിധാനത്തെ പ്രവർത്തനക്ഷമമാക്കി.\nജനകീയാസൂത്രണത്തിന് അദ്ദേഹം നൽകിയ ഒരു തനതു സംഭാവന ജൈവവൈവിധ്യ രജിസ്റ്ററാണ്. അദ്ദേഹം തയ്യാറാക്കിയ കുറിപ്പാണ് പരിശീലന കൈപ്പുസ്തകങ്ങളിൽ ഉൾപ്പെടുത്തിയത്. ജനകീയാസൂത്രണ കാലത്ത് ചില പഞ്ചായത്തുകൾ മാത്രമാണ് ജൈവവൈവിധ്യ രജിസ്റ്റർ തയ്യാറാക്കിയതെങ്കിൽ വി എസ് സർക്കാരിന്റെ കാലത്ത് ഇതൊരു പ്രസ്ഥാനംതന്നെയായി വളർന്നു. ഇതിന് പ്രായോഗിക നേതൃത്വം നൽകിയത് പ്രൊഫ. എം കെ പ്രസാദ് ആയിരുന്നു. ഇന്ന് കേരളത്തിലെ എല്ലാ തദ്ദേശഭരണ സ്ഥാപനത്തിനും ബയോ ഡൈവേഴ്സിറ്റി രജിസ്റ്ററുണ്ട്. അവ പുതുക്കുന്നതിനും അതിന്റെ അടിസ്ഥാനത്തിൽ ജൈവവൈവിധ്യത്തെ ബോധപൂർവം വർധിപ്പിക്കുന്നതിനുമുള്ള ഒരു പ്രവർത്തനപരിപാടിയും രൂപം നൽകിക്കൊണ്ടിരിക്കുകയാണ്. ഇന്ന് നമ്മുടെ തദ്ദേശഭരണസ്ഥാപനങ്ങളുടെ ഒരു പ്രധാനമികവ് ഇ–ഗവേണൻസാണ്. ഇതിൽ വലിയൊരു സംഭാവന പ്രൊഫ. എം കെ പ്രസാദിന്റേതായുണ്ട്. വിഎസ് സർക്കാരിന്റെ കാലത്ത് ഇൻഫർമേഷൻ കേരള മിഷന്റെ ചെയർമാനും എക്സിക്യുട്ടീവ് മിഷൻ ഡയറക്ടറും അദ്ദേഹമായിരുന്നു.\nഎന്നെ സംബന്ധിച്ചിടത്തോളം അടുത്ത വ്യക്തിപരമായ ബന്ധവും കടപ്പാടും അദ്ദേഹത്തോടുണ്ട്. ജനകീയാസൂത്രണത്തിനുശേഷം മാരാരിക്കുളം എംഎൽഎയെന്ന നിലയിൽ കേന്ദ്രസർക്കാർ ധനസഹായത്തോടെ മാരാരിക്കുളം വികസന പദ്ധതി ആവിഷ്കരിച്ചു. ആ പദ്ധതിയുടെ കേന്ദ്രബിന്ദു ആ പ്രദേശത്തെ സ്വയംസഹായ സംഘങ്ങളുടെയും സഹകരണ സംഘങ്ങളുടെയും ഉൽപ്പന്നങ്ങൾ ബ്രാൻഡു ചെയ്ത് വിൽക്കുന്നതിനുള്ള ഒരു കമ്പനിയാണ്. എന്നാൽ, ജനകീയാസൂത്രണ വിവാദം ഈ പദ്ധതിയെയാകെ തകർത്തു. കമ്പനി പ്രവർത്തനക്ഷമമല്ലാതായി. അതോടെ കമ്പനിയെ ആശ്രയിച്ചു രൂപം നൽകിയ ഉൽപ്പാദക സംഘങ്ങളും തകർന്നു. കേന്ദ്രസർക്കാരിൽനിന്ന് പഞ്ചായത്ത് സംയുക്തസമിതി പണം വാങ്ങിക്കഴിഞ്ഞതിനാൽ വേണ്ടെന്നുവയ്ക്കാനും കഴിയില്ല. എന്താണു ചെയ്യുക?\nവിവാദങ്ങൾ ഭയന്ന് പലരും ഒഴിഞ്ഞുമാറുകയായിരുന്നു. എം കെ പി മാരാരി മാർക്കറ്റിങ് കമ്പനിയുടെ ചെയർമാൻ സ്ഥാനം ഏറ്റെടുത്തു. ആ ചുമതല കഴിഞ്ഞ 15 വർഷമായി അദ്ദേഹം നിർവഹിച്ചു വരികയായിരുന്നു. ബോർഡ് യോഗത്തിലെ അധ്യക്ഷൻ മാത്രമായിരുന്നില്ല. കമ്പനിയുടെ കീഴിലുള്ള പ്രവർത്തനങ്ങളുടെ ദൈനംദിന കാര്യങ്ങളിൽവരെ ശ്രദ്ധിച്ചിരുന്നു. ഇപ്പോഴും പ്രായാധിക്യത്തിന്റെയെല്ലാം പ്രശ്നങ്ങൾ ഉണ്ടെങ്കിലും കമ്പനി ആസ്ഥാനത്തുവരും, തന്നാൽ കഴിയുന്ന സഹായങ്ങൾ ചെയ്തുകൊടുക്കും. പല പ്രശ്നങ്ങൾ ഉണ്ടായിട്ടുണ്ട്. പക്ഷേ, ഒരിക്കലും അദ്ദേഹം കുലുങ്ങിയില്ല.\nപരിസ്ഥിതി സംരക്ഷണത്തിന്റെയും വികേന്ദ്രീകൃതാസൂത്രണത്തിന്റെയും സുസ്ഥിര വികസനത്തിന്റെയും ശാസ്ത്രചിന്തയുടെയും വലിയൊരു സമ്പാദ്യം ബാക്കിവച്ചുകൊണ്ടാണ് പ്രൊഫ. എം കെ പ്രസാദ് വിടപറയുന്നത്.


ആ വാക്കുകളാണ് എന്റെ കരുത്ത്, സെഞ്ച്വറി പ്രകടനത്തെക്കുറിച്ച് യശ്വസി ജയ്‌സ്വാള് - Malayalam MyKhel\n» ആ വാക്കുകളാണ് എന്റെ കരുത്ത്, സെഞ്ച്വറി പ്രകടനത്തെക്കുറിച്ച് യശ്വസി ജയ്‌സ്വാള്\nUpdated: Wednesday, February 5, 2020, 17:21 [IST]\nമുംബൈ: അണ്ടര് 19 ഏകദിന ലോകകപ്പില് പാകിസ്താനെ തകര്‍ത്ത് ഇന്ത്യ ഫൈനല് ടിക്കറ്റെടുത്തപ്പോള് നിര്‍ണ്ണായകമായത് യശ്വസി ജയ്‌സ്വാള് എന്ന താരത്തിന്റെ പ്രകടനമാണ്. ബാറ്റുകൊണ്ടും ബൗളുകൊണ്ടും മത്സരത്തില് നിര്‍ണ്ണായക സ്വാധീനം ചെലുത്തിയ ജയ്‌സ്വാളിന്റെ കരുത്തിലാണ് ഇന്ത്യ 10 വിക്കറ്റിന് പാകിസ്താനെ തകര്‍ത്തത്. ഇന്ത്യയുടെ ഭാവി താരമായി ഇതിനോടകം വാഴ്ത്തപ്പെട്ട ജയ്‌സ്വാള് തന്റെ തകര്‍പ്പന് പ്രകടനത്തിന് പ്രചോദനമായതെന്ത് എന്നതിനെക്കുറിച്ച് മനസ് തുറന്നിരിക്കുകയാണ്.\nമുന് ഇന്ത്യന് നായകനും അണ്ടര് 19 പരിശീലകനുമായിരന്ന രാഹുല് ദ്രാവിഡിന്റെ വാക്കുകളാണ് തനിക്ക് പ്രചോദനമായതെന്നാണ് ജയ്‌സ്വാള് പറഞ്ഞത്. രാഹുല് ദ്രാവിഡിന്റെ ഒരു ചെറിയ ക്രിക്കറ്റിനെക്കുറിച്ച് സംസാരിക്കുന്ന വീഡിയോ കണ്ടു. അത് എന്നെ വെല്ലാതെ സ്വാധീനിക്കുകയും പ്രചോദിപ്പിക്കുകയും ചെയ്തു. മറ്റെല്ലാ മത്സരങ്ങളെയും അപേക്ഷിച്ച് കൂടുതല് ശ്രദ്ധവേണ്ട കളിയാണ് ക്രിക്കറ്റെന്നും യുവതാരം പറഞ്ഞു.\nഇന്ത്യ - പാകിസ്താന് മത്സരത്തിന്റെ സമ്മര്‍ദത്തെക്കുറിച്ചും ആവേശത്തെക്കുറിച്ചും പറഞ്ഞുകേട്ടിട്ടുണ്ടെങ്കിലും അത് ഇപ്പോഴാണ് അനുഭവിക്കാന് അവസരം ലഭിച്ചത്. പാകിസ്താനെതിരായ മത്സരം മികച്ച അനുഭവമാണ്. പാകിസ്താനെതിരായ മത്സരത്തിന്റെ സമ്മര്‍ദം ഒഴിവാക്കാന് വസിം ജാഫറിനോട് സംസാരിച്ചപ്പോള് സാധാരണ മത്സരമായി കണ്ട് കളിച്ചാല് മതിയെന്നാണ് അദ്ദേഹം ഉപദേശിച്ചത്. ക്യാപ്റ്റനും പരിശീലകനും മികച്ച പിന്തുണയാണ് നല്‍കുന്നതെന്നും ജയ്‌സ്വാള് കൂട്ടിച്ചേര്‍ത്തു. പാകിസ്താനെതിരേ 113 പന്തില് പുറത്താവാതെ 105 റണ്‍സാണ് ജയ്‌സ്വാള് നേടിയത്. ഇതില് എട്ട് ഫോറും നാല് സിക്‌സും ഉള്‍പ്പെടും.മത്സരത്തില് ഒരു വിക്കറ്റും താരം നേടി.\nRead more about: india pakistan under 19 world cup ഇന്ത്യ പാകിസ്താന് അണ്ടര് 19 ലോകകപ്പ്\nStory first published: Wednesday, February 5, 2020, 17:16 [IST]


aamir khan retired from boxing - MALAYALAM NEWS TIMES\naamir khan retired from boxing\n2004 ഒളിമ്പിക് വെള്ളി മെഡല് ജേതാവ് കൂടിയാണ് അമീര് ഖാന്.\nബ്രിട്ടന്റെ മുന് ലൈറ്റ് വെല്‍റ്റര്‍വെയ്റ്റ് ലോക ചാമ്പ്യന് അമീര് ഖാന് ബോക്‌സിംഗില് നിന്ന് വിരമിച്ചു. 40 പോരാട്ടങ്ങളില് നിന്ന് 34 വിജയങ്ങളുടെ പ്രൊഫഷണല് റെക്കോര്‍ഡോടെയാണ് ഖാന് വിരമിക്കുന്നത്. 2004 ഒളിമ്പിക് വെള്ളി മെഡല് ജേതാവ് കൂടിയാണ് അമീര് ഖാന്. ഫെബ്രുവരിയില് ചിരവൈരിയായ കെല് ബ്രൂക്കിനോട് അമീര് പരാജയപ്പെട്ടിരുന്നു.\n‘ബോക്‌സിംഗ് ഗ്ലൗസ് അഴിക്കേണ്ട സമയമെത്തി. 27 വര്‍ഷത്തിലേറെ നീണ്ട കരിയറിന് വിരാമമിടുന്നു. കുടുംബവും, സുഹൃത്തുക്കള്‍ക്കും, ആരാധകരും നല്‍കിയ സ്‌നേഹത്തിനും പിന്തുണയ്ക്കും ഹൃദയംഗമമായ നന്ദി..’ 35 കാരന് ട്വിറ്ററില് കുറിച്ചു. 17 വര്‍ഷത്തെ പ്രഫഷണല് കരിയറിനാണ് താരം വിരാമമിട്ടത്. 27 വര്‍ഷമായി താരം ബോക്‌സിംഗ് മേഖലയിലുണ്ട്.


ഒരു കാടോണത്തിന്റെ ഓര്‍മയ്ക്ക് | Seema Suresh| Wild Life Photography\nകാടിന്റെ മക്കളെ കണ്ടു ...മിണ്ടി, ചിരിച്ചു അവര്‍ക്കൊപ്പം പാട്ടുപാടി, അവരുടെ ചുവടുകള്‍ക്കൊപ്പം ആടി, ഒടുവില് ഓണസദ്യയുണ്ടു, പായസമധുരത്തില് സൗഹൃദം പങ്കിട്ടു..വൈല്‍ഡ്‌ലൈഫ് ഫോട്ടോഗ്രാഫറായ സീമ സുരേഷ് ആദിവാസികള്‍ക്കൊപ്പം കാട്ടിലാഘോഷിച്ച ഓണത്തിന്റെ സന്തോഷനിമിഷങ്ങള് പങ്കുവെക്കുന്നു.\nPublished: Aug 31, 2017, 04:32 PM IST\nകാട്ടില് ഓണമുണ്ടോ ....\nകാടിന്റെ മക്കള്‍ക്ക് ഓണസദ്യയുണ്ടോ?\nകാട്ടിലേക്കുള്ള യാത്രകള്‍ക്കിടയില് ഈ ചോദ്യങ്ങള് ഒരിക്കലും ചോദിച്ചിരുന്നില്ല.... ഉത്തരങ്ങള് കേട്ടിട്ടുമില്ല... പക്ഷെ കഴിഞ്ഞ രണ്ടുവര്‍ഷമായ് ഓണക്കാല ദിനങ്ങളില് മനസ്സ് നിറയെ സന്തോഷപൂക്കളമിട്ട് ഞാന് കാട് കയറുന്നു.\nകാടിന്റെ മക്കളെ കണ്ടു ...മിണ്ടി, ചിരിച്ചു അവര്‍ക്കൊപ്പം പാട്ടുപാടി, അവരുടെ ചുവടുകള്‍ക്കൊപ്പം ആടി, ഒടുവില് ഓണസദ്യയുണ്ടു, പായസമധുരത്തില് സൗഹൃദം പങ്കിട്ടു...\nഅതൊരു അനുഭവമായിരുന്നു. രുചി മനുഷ്യന്റെ സ്വാതന്ത്യം ആണെന്നുള്ള തിരിച്ചറിവില് നിന്ന് ഉടലെടുത്ത തിരുമാനങ്ങള്‍ക്കൊപ്പം നില്‍ക്കാന് കഴിഞ്ഞ സന്തോഷം ഇപ്പോഴും മനസ്സില് നിറയുന്നു.. 2016ലെ ഓണക്കാലത്തിന് മുമ്പ് ചിന്നാര് അസിസ്റ്റന്റ് വൈല്‍ഡ് ലൈഫ് വാര്‍ഡന് പി.എം.പ്രഭു കണ്ടറിഞ്ഞ ഒരു സത്യമുണ്ട്...ചിന്നാറിലെ 11 കുടികളിലെ ജീവിതങ്ങള്‍ക്ക് ഓണമെന്ന ഉത്സവം അജ്ഞാതമായിരുന്നു. വിഭവസമൃദ്ധമായ സദ്യ എന്താണെന്ന് അറിയില്ലായിരുന്നു. മുതുവാന്, ഹില് പുലയ വിഭാഗങ്ങളില് പെടുന്ന ആദിവാസി സമൂഹമാണവര്.\nകാടറിവുകള്‍ക്കൊപ്പം മാത്രം ജീവിക്കുന്നിടയില് നാട്ടിലെ ഓണ ഉത്സവങ്ങളെ അവര് നോക്കിയിരുന്നത് അത്ഭുതത്തോടെയായിരുന്നു. ആളുകള് ഒരുമിച്ചുകൂടുകയും ആഹ്ലാദിക്കുകയും ചെയ്യുന്ന നാട്ടിലെ നിമിഷങ്ങളെ അവര് ആശ്ചര്യത്തോടെ അകന്ന് നിന്നാണ് അവര് വീക്ഷിച്ചിരുന്നത്. ഇടക്കെപ്പോഴോ അവര് വനം ഉദ്യോഗസ്ഥരോട് ചോദിച്ചു..എന്താണ് ഈ ഓണം? അതൊരു കൂട്ടായ്മയുടെ തുടക്കമായിരുന്നു.\nപ്രഭു മുന്നിട്ടിറങ്ങി, വനം വകുപ്പ് കൂടെ നിന്നു..ഫെയ്‌സ്ബുക്കില് ആശയം പങ്കുവെച്ചു, 'കാടോണം'. ഇരുകൈയും നീട്ടിയാണ് ആളുകള് ആശയത്തെ സ്വീകരിച്ചത്. ഞങ്ങളുണ്ട് കൂടെ എന്ന് പറഞ്ഞ് നിരവധി വ്യക്തികളും സംഘടനകളും രംഗത്തെത്തി. അവരില് പ്രകൃതി സ്‌നേഹികളുണ്ടായിരുന്നു. ഫോട്ടോഗ്രാഫര്‍മാരുണ്ടായിരുന്നു, മനസ്സില് നന്മയുള്ള മനുഷ്യസ്‌നേഹികളുണ്ടായിരുന്നു. ആ ഒരുമയില് കാട്ടിലെ ഊരുകളില് ഓണനിലാവ് പരന്നു.പതിനൊന്ന് ദിനങ്ങളില് ഒരുദിവസം ഓണാഘോഷം..ആമോദത്തില് ഒരുദിനം.\nഓണാഘോഷത്തെ കുറിച്ച് ആദിവാസികള്‍ക്ക് പറഞ്ഞുകൊടുക്കാന് ഫോറസ്റ്റ് ഉദ്യോഗസ്ഥര് എത്തി. തലച്ചുമടായും ജീപ്പില് കയറ്റിയും പാത്രങ്ങളും പച്ചക്കറികളും മലമുകളിലെ ഊരുകളിലെത്തി. സദ്യയുണ്ടാക്കാന് പാലക്കാടുനിന്ന് പാചകക്കാര്, ഓണദിനം സ്‌പോണ്‍സര് ചെയ്തവരും തലേന്ന് തന്നെ എത്തി. എല്ലാവരും ചേര്‍ന്ന് ഭൗരിലെ സത്രത്തിനുള്ളിലിരുന്ന് വട്ടമിട്ടിരുന്ന് കറിക്കരിഞ്ഞു, തേങ്ങാ തിരുമ്മി. ഊരിലുള്ളവരും സന്തോഷത്തിലായിരുന്നു..ഓണം തങ്ങളിലേക്കും എത്തിയെന്ന സന്തോഷം.\n2016-ലെ ആദ്യ ഓണാഘോഷം നടന്നത് പുതുക്കുടിയിലും വെള്ളക്കല് കുടിയിലുമായിരുന്നു. പുതുക്കുടി വരെ ജീപ്പ് ചെല്ലും. അവിടെ നിന്ന് കൂറ്റന് കയറ്റവും ഇറക്കവും ഇറങ്ങി കാടിന് വഴികളിലൂടെ വേണം വെള്ളക്കല് കുടിയിലെത്താന്. പുതുക്കുടിയില് വച്ചായിരുന്നു കാടോണത്തിന്റെ ഉദ്ഘാടനം നടന്നത്.\nസബ്കളക്ടറായിരുന്ന ശ്രീറാം വെങ്കിട്ടരാമന് പൂക്കളത്തിന് നടുവിലെ ഭദ്രദീപം കൊളുത്തി ഓണാഘോഷം ഔദ്യോഗികമായി ഉദ്ഘാടനം ചെയ്തു. തൃശ്ശൂര്‍ക്കാരനായ രാജേഷ് കൃഷ്ണനായിരുന്നു ഓണം സ്‌പോണ്‍സര് ചെയ്തിരുന്നത്. വെള്ളക്കല് കുടിയിലെ ഓണം സ്‌പോണ്‍സര് ചെയ്തത് സിക്‌സ് ബഡ്ഡീസ് എന്ന ഞങ്ങളുടെ സുഹൃദ്‌സംഘമായിരുന്നു.\nപൊതുവെ നമ്മളോട് സംസാരിക്കാന് നാണിക്കുന്ന പ്രകൃതമുള്ളവരാണ് മുതുവാന് സ്ത്രീകള്. അങ്ങോട്ട് സംസാരിച്ചാലും മറുപടി കുറവ്. ട്രൈബല് കോഡിനേറ്റര്‍മാരാണ് അവരിലെ അപരിചിതത്വം അകറ്റുന്നത് .'നിങ്ങളെന്തിനാ നാണിക്കുന്നത്, നമ്മളെ കാണാന് വന്നതല്ലേ ഇവര്.' ചോദ്യം അവരെ സന്തോഷിപ്പിച്ചു. പുരുഷന്മാര് അവരുടെ വാദ്യോപകരണങ്ങളുമായ് എത്തി. അവര് കൊട്ടി തുടങ്ങി. പെട്ടന്ന് സ്ത്രീകള് വട്ടത്തില് നിന്ന് ചുവടു വെച്ചു...കുരവയിട്ടു... അവര്‍ക്കൊപ്പം പുരുഷന്മാരും ചുവടു വെയ്ക്കാനൊരുങ്ങി സന്തോഷത്തിന്റെ അലയൊലികള്. സ്ത്രീകള് എന്നെയും ക്ഷണിച്ചു അവര്‍ക്കൊപ്പം ആടാന്. അവരുടെ താളത്തിനൊപ്പം ചുവടുവെയ്ക്കുമ്പോള് ഞാനോര്‍ത്തു ഇതുതന്നെയല്ലേ യഥാര്‍ത്ഥ ഓണം.\nവെള്ളക്കല് കുടിയിലേക്കുള്ള യാത്ര ഇത്തിരി ദുസ്സഹമായിരുന്നു.അവിടെ എത്തുമ്പോഴേക്കും നട്ടുച്ചയായിരുന്നു. കുടിയില് ഉള്ളവര് ഞങ്ങളെ കാത്തിരിക്കുകയായിരുന്നു. അതിഥികളായെത്തിയ ഞങ്ങളെ അവര് മാലയിട്ട് സ്വീകരിച്ചു. കുട്ടികള് തമിഴ് കലര്‍ന്ന മലയാളത്തില് ഞങ്ങളോട് കഥകള് പറഞ്ഞു. അവരുടെ കോര്‍ഡിനേറ്റര് പഠിപ്പിച്ചു കൊടുത്ത പാട്ടും, നൃത്തവും അതിഥികളായ ഞങ്ങള്‍ക്ക് വേണ്ടി അവര് അവതരിപ്പിച്ചു.\nഅതിമനോഹരമാണ് വെള്ളക്കല്‍കുടി. ചുറ്റുംമലകള് പച്ചക്കുടനിവര്‍ത്തി നില്‍ക്കുന്നു. നമ്മെ പറത്തി കൊണ്ട് പോവുന്ന കാറ്റ്. വെള്ളക്കല്‍കുടിയിലെ ഒരു സത്രത്തിലാണ് ഓണസദ്യ. ആ സത്രത്തിനൊരു പ്രത്യേകതയുണ്ട്. വിവാഹം കഴിയുന്നത് വരെ പുരുഷന്മാര് ഇവിടെ താമസിക്കണം. പുരുഷന്മാര് എല്ലാവരും ഒത്തൊരുമിച്ച് കഴിയുന്ന ഇടം.\nസദ്യയുടെ ആദ്യത്തെ പന്തിയില് കുട്ടികളും അമ്മമാരും. അവര്‍ക്ക് ചിട്ടയനുസരിച്ച് യഥാസ്ഥാനത്ത് വിളമ്പാന് പറഞ്ഞുകൊടുത്തു. എട്ടൊമ്പതുകറികളുള്ള തൂശനില കണ്ട് അവര് ആശ്ചര്യത്തോടെ നോക്കി. സാമ്പാര് ഒഴികെയുള്ള കറികളുടെ പേരുകള് ഒന്നും അവര്‍ക്ക് പരിചിതമല്ല. അവര് സദ്യയുണ്ണുന്നത് ഒട്ടൊരു കൗതുകത്തോടെ നോക്കി നിന്നു.\nസദ്യക്ക് ശേഷം കുടിക്കരികിലെ പാറക്കെട്ടുകളില് കൂട്ടം കൂടിയിരിക്കുന്ന സ്ത്രീകള്‍ക്കടുത്തേക്ക് ഞാനും എനിക്കൊപ്പമുണ്ടായിരുന്ന സാമൂഹ്യപ്രവര്‍ത്തക ആര്യയും ചെന്നു. ഞങ്ങള് പതുക്കെ അവരോട് വിശേഷങ്ങള് ചോദിച്ചറിഞ്ഞു. അവരുടെ കുടുംബത്തിലെ വിശേഷങ്ങള്,കൃഷിയിടത്തെ കുറിച്ച്, മക്കളെ കുറിച്ച്, അവരുടെ പഠനത്തെ കുറിച്ച് അങ്ങനെ പലതും. അവരുടെ അപരിചിതത്വം മാറ്റുക എന്നത് തന്നെയായിരുന്നു ലക്ഷ്യം. എന്റെ തപ്പി പിടിച്ചുള്ള തമിഴ് കേട്ട് അവര് പൊട്ടിച്ചിരിച്ചു, വെയില്‍നാളമേറ്റ് അവരുടെ മൂക്കുത്തി തിളങ്ങി. യാത്ര പറഞ്ഞു മലയിറങ്ങുമ്പോള് അവര് കൈവീശി കാണിച്ചു. അതൊരു സന്തോഷനിമിഷമായിരുന്നു. അവര്‍ക്കൊപ്പം നമ്മളുണ്ടെന്നും നമുക്കൊപ്പം അവരുണ്ടെന്നും സ്വയം ബോധ്യപ്പെട്ട നിമിഷം.\nവീണ്ടുമിതാ ഓണക്കാലമെത്തി. ഇത്തവണ വനംവകുപ്പിനെ കാടോണത്തിന്റെ കാര്യം ഓര്‍മപ്പെടുത്തിയത് ഊരുകളില് തന്നെയുള്ളവരാണ്. കാടോണത്തിന്റെ ഉപജ്ഞാതാവ് പ്രഭുവിന് ഇത്തവണ കൂടുതല് കഷ്ടപ്പെടേണ്ടി വന്നില്ല. സംഗതി ഫെയ്‌സ്ബുക്കില് പോസ്റ്റ് ചെയ്തപ്പോള് തന്നെ പതിനൊന്ന് കുടികളിലെ ഓണത്തിന് സ്‌പോണ്‍സര്‍മാരെത്തി. കാടോണം എന്ന പേരില് അക്കൗണ്ടില് പണവും.\nചിങ്ങം ഒന്ന് മുതല് അഞ്ചു വരെ (ഓഗസ്റ്റ് 17 മുതല്22 വരെ) ഓരോ ദിവസവും ഓരോ കുടികളില് ഓണാഘോഷം നടന്നു. ഇത്തവണ കുടികളില് ുള്ളവര് തന്നെ ഓണം ഒരുക്കങ്ങള് ഏറ്റെടുത്തു. അവര് തന്നെ പന്തലിട്ടു, സത്രം മുറ്റം ഭംഗിയായി അലങ്കരിച്ചു. പാടാനായി പാട്ടുകള് തയ്യാറാക്കി. ഓണം സ്‌പോണ്‍സര് ചെയ്യുന്ന ഗ്രൂപ്പില് നിന്ന്4പേര്‍ക്ക് മാത്രമേ ഓണാഘോഷത്തില് പങ്കെടുക്കാന് പറ്റൂവെന്ന കര്‍ശന നിര്‍ദേശം മുമ്പ് പറഞ്ഞിരുന്നു. കാടിനെ അടുത്തറിയാനുള്ള ശ്രമം സത്യസന്ധമായി ചെയ്യണമെന്ന ആഗ്രഹം കൊണ്ട് തന്നെ ആയിരുന്നു അത്.\nഇത്തവണ 11 ആദിവാസി കുടികളിലുള്ളവരെ കൂടാതെ കോവില് കടവില് പ്രവര്‍ത്തിക്കുന്ന 'മഹിളാ സമഖ്യ'യില് താമസിച്ചു പഠിക്കുന്ന അമ്പതോളം ആദിവാസി പെണ്‍കുട്ടികളും കാടോണത്തില് പങ്കെടുത്തു. ഇടുക്കി ജില്ലയിലെ ഇടമലക്കുടി ഉള്‍പ്പടെ അനേകം ആദിവാസി കുട്ടികളില് പാലകാരണങ്ങളാല് പഠനം തുടരാന് സാധിക്കാത്ത പെണ്‍കുട്ടികളാണ് മഹിളാ സമഖ്യയില് താമസിച്ചുപഠിക്കുന്നത്.\nഇത്തവണ എനിക്കും സുഹൃത്തുക്കള്‍ക്കും ലഭിച്ചത് ചിന്നാര് വനത്തിനരികെയുള്ള ചമ്പക്കാട് കുടിയിലെ ഓണാഘോഷമാണ്. ഹില് പുലയ സമുദായത്തില് പെട്ടവര്. ഈ കുടിയില് ഉള്ളവര് കുറച്ചു കൂടെ നാടിനെ അറിഞ്ഞവരാണ്. വേഷ ഭൂഷാദികളില് മാറ്റങ്ങളുണ്ട്. അപരിചിതത്വവും കുറഞ്ഞവര്. ഓണാഘോഷത്തിനെത്തിയവര്‍ക്കൊപ്പം അവര് അവരുടെ തനതു നൃത്തം ചവിട്ടി, കൊമ്പു വിളിച്ചു,സന്തോഷം പങ്കുവെച്ചു.വരും കൊല്ലങ്ങളിലും അവരീ ഓണാഘോഷം തുടരുമെന്ന് അവര് പറഞ്ഞു.\nചിന്നാര് വനം വകുപ്പ് ഉദ്യോഗസ്ഥര് ഒത്തൊരുമയോടെ കടോണത്തിനൊപ്പം നിന്നത് അര്‍പ്പണബോധത്തോടെയാണ്.'കാടോണം ' വെറുമൊരു ഓണാഘോഷമല്ല. കാട് കാത്തു സൂക്ഷിക്കുന്ന കാടിന്റെ മക്കള്‍ക്കൊപ്പം എന്നും വനം വകുപ്പ് കൂടയുണ്ടെന്ന് ഓര്‍മിപ്പിക്കുകൂടിയാണ്. ചിന്നാറിനെ സംബന്ധിച്ചിടത്തോളം ഓരോ കുടിയുടെ ആവശ്യങ്ങളും കണ്ടറിഞ്ഞാണ് വനവകുപ്പു ഒപ്പം നില്‍ക്കുന്നത്. വനംവകുപ്പ് തങ്ങള്‍ക്കു വേണ്ടി കൂടിയാണ് നിലകൊള്ളുന്നതെന്ന സത്യം അവര്‍ക്കും അറിയാം.\nവനംവകുപ്പിന്റെ ഓര്‍മയിലുള്ളത് ഏറ്റവും അകലെയുള്ള മാങ്ങാപ്പാറ കുടിയില് നടന്ന കഴിഞ്ഞ വര്‍ഷത്തെ ഓണാഘോഷമാണ്. ജീപ്പ് പോകാത്ത, കൃത്യമായ വഴികള് തന്നെയില്ലാത്ത, മലമുകളിലെ കുടിയാണ് മാങ്ങാപ്പാറ. പാറക്കെട്ടുകള്‍ക്കിടയിലൂടെ നടന്നു വേണം യാത്ര, മണിക്കൂറുകളോളം നടന്നുവേണം അങ്ങോട്ടേക്കെത്താന്. വനംവകുപ്പ് ഉദ്യോഗസ്ഥരും പാചകക്കാരും, സ്‌പോണ്‍സര്‍മാരും തലച്ചുമടായി പച്ചക്കറിയും പലവ്യജ്ഞനവുമായി മാങ്ങാപ്പാറയിലേക്ക് നടന്നുകയറി. പാറപ്പുറത്ത് അടുപ്പുകൂട്ടി, തേങ്ങയരച്ചു, ചോറും കറിയുമുണ്ടാക്കി, അവര്‍ക്കൊപ്പം കൂടി. 15 വീട്ടുകാരാണ് മാങ്ങാപ്പാറയില് ഉള്ളത്. ഇത്തവണ അവര് പറഞ്ഞു ഞങ്ങള് താഴോട്ട് വരാം. ഓല വയല് കുടിക്കൊപ്പം ഓണം ആഘോഷിക്കാം. കൂട്ടായ്മയുടെ സ്‌നേഹം തിരിച്ചറിഞ്ഞ അവരുടെ സന്തോഷം നിറഞ്ഞ തീരുമാനം.\nഎന്റെ ജീവിതത്തിലെ മറക്കാനാകാത്ത രണ്ടോണക്കാലങ്ങള്. ഈ സ്‌നേഹ നിമിഷങ്ങള് അനുഭവിച്ചറിയാന് അവസരം തന്നതിന് വനംവകുപ്പിന് നന്ദി പറയുന്നു. അവരുടെ പരിശ്രമങ്ങളോട് എനിക്ക് അങ്ങേയറ്റം ബഹുമാനമുണ്ട്.\nഇത്തരം സന്തോഷങ്ങള് പങ്കു വെയ്ക്കാന് ഉള്ളതാണ്. മറ്റുള്ളവരിലേക്ക് പോസറ്റീവ് എനര്‍ജി പകരുന്നതും. കാട് തേടിയുള്ള യാത്രക്കപ്പുറം കാട്ടിലേക്കുള്ള വഴി ചൂണ്ടിക്കാണിക്കുന്നവരെ മറക്കുന്നതെങ്ങനെ. അവര് തന്നെയല്ലേ യതാര്‍ത്ഥ ഹീറോസ്. കാടിനുള്ളില്, കാടിനൊപ്പം ജീവിക്കുന്നവര് .നന്മ വറ്റാത്തവര്. അവരെ നമ്മുടെ ഹൃദയത്തിലേക്കല്ലേ നാം ചേര്‍ത്തുനിറുത്തേണ്ടത്. ഇനിയുള്ള ഓണക്കാലങ്ങളിലും അവരുടെ കുടികളില്, അവരുടെ ഹൃദയങ്ങളില് ആഹ്ലാദം പെയ്തിറങ്ങട്ടെ...\nആ നന്മമുഖങ്ങള് നെഞ്ചേറ്റി ഈ ഓണനാളില് ഞാന് കാടിറങ്ങട്ടെ..മനസ്സില് മാത്രം പതിഞ്ഞ ഫ്രെയ്മുകളുമായ്....


Rahul Gandhi may return as party president | സോണിയ രാജിവെയ്ക്കും? രാഹുല് ഗാന്ധി വീണ്ടും കോണ്‍ഗ്രസ് അധ്യക്ഷനാകും? ജനവരി 15 ന് ശേഷം? - Malayalam Oneindia\n32 min ago പ്രവാസികളുടെ പ്രശ്നങ്ങള് പരിഹരിക്കാന് ഏകജാലക സംവിധാനം പരിഗണിക്കും; മുഖ്യമന്ത്രി\n46 min ago സംസ്ഥാനത്ത് പതിനായിരം കോടിയുടെ പദ്ധതികള് ഉടന് പൂര്‍ത്തിയാക്കുമെന്ന് മുഖ്യമന്ത്രി!!\nദില്ലി: ഇക്കഴിഞ്ഞ ലോക്സഭ തിരഞ്ഞെടുപ്പില് അപ്രതീക്ഷിത തിരിച്ചടിയായിരുന്നു കോണ്‍ഗ്രസ് നേരിട്ടത്. ബിജെപി തരംഗത്തില് കോണ്‍ഗ്രസ് 17 സംസ്ഥാനങ്ങളില് നിന്ന് തുടച്ചുനീക്കപ്പെട്ടു. വെറും 55 സീറ്റുകളിലേക്ക് കോണ്‍ഗ്രസ് ഒതുങ്ങി. തൊട്ട് പിന്നാലെ പരാജയത്തിന്‍റെ ഉത്തരവാദിത്തം ഏറ്റെടുത്ത് രാഹുല് ഗാന്ധി കോണ്‍ഗ്രസ് അധ്യക്ഷ സ്ഥാനം രാജിവെച്ചു. അനുനയ നീക്കങ്ങള്‍ക്കും സമ്മര്‍ദ്ദ തന്ത്രങ്ങള്‍ക്കും വഴങ്ങാതെയായിരുന്നു രാഹുലിന്‍റെ പടിയിറക്കം.\nഗാന്ധി കുടുംബത്തിന് പുറത്ത് നിന്ന് കോണ്‍ഗ്രസിനെ നയിക്കാന് നേതാവെത്തുമെന്ന് അഭ്യൂഹങ്ങള് ശക്തമായിരുന്നെങ്കിലും അധ്യക്ഷപദം ഏറ്റെടുക്കാന് ആരും തയ്യാറായില്ല. ഒടുവില് ഇടക്കാല അധ്യക്ഷയായി സോണിയ ഗാന്ധി തന്നെ തിരഞ്ഞെടുക്കപ്പെട്ടു. എന്നാല് സോണിയാ ഗാന്ധി ഉടന് അധ്യക്ഷ പദത്തില് നിന്ന് ഒഴിയുമെന്നും രാഹുല് ഗാന്ധി തന്നെ വീണ്ടും അധ്യക്ഷനായേക്കുമെന്നുമാണ് ദി പ്രിന്‍റ് റിപ്പോര്‍ട്ട് ചെയ്യുന്നത്. വിശദാംശങ്ങളിലേക്ക്\n2017 ലാണ് കോണ്‍ഗ്രസ് അധ്യക്ഷ പദം സോണിയാ ഗാന്ധിയില് നിന്ന് രാഹുല് ഗാന്ധി ഏറ്റെടുക്കുന്നത്. എന്നാല് ഇക്കഴിഞ്ഞ ലോക്സഭ തിരഞ്ഞെടുപ്പില് പ്രതീക്ഷിച്ച വിജയം നേടാനാകാതിരുന്നതോടെ രാഹുല് പാര്‍ട്ടിയുടെ പടിയിറങ്ങി. തിരഞ്ഞെടുപ്പ് തോല്‍വിക്ക് തൊട്ട് പിന്നാലെ വിളിച്ച് ചേര്‍ത്ത കോണ്‍ഗ്രസ് പ്രവര്‍ത്തക സമിതി യോഗത്തിലായിരുന്നു രാഹുലിന്‍റെ രാജി പ്രഖ്യാപനം.\nഎന്നാല് കോണ്‍ഗ്രസ് നേതാക്കളും മുഖ്യമന്ത്രിമാരും രാഹുല് ഗാന്ധിയുടെ രാജി തള്ളി. രാഹുലിന് മേല് ശക്തമായ സമ്മര്‍ദ്ദം ചെലുത്തിയെങ്കിലും തുടരാനില്ലെന്ന് രാഹുല് പ്രഖ്യാപിച്ചു. കോണ്‍ഗ്രസിന് പുറത്ത് നിന്നൊരു നേതാവ് പാര്‍ട്ടിയെ നയിക്കാന് എത്തണമെന്നും രാഹുല് ഗാന്ധി ആവശ്യപ്പെട്ടു. എന്നാല് ഏറെ നാള് നീണ്ട ചര്‍ച്ചക്കൊടുവിലും അധ്യക്ഷ പദം ഏറ്റെടുക്കാന് ആരും തയ്യാറായില്ല.\nഇതോടെ വീണ്ടും സോണിയാ ഗാന്ധിയെ തന്നെ ഇടക്കാല അധ്യക്ഷയായി കോണ്‍ഗ്രസ് പ്രവര്‍ത്തക സമിതി യോഗം തിരഞ്ഞെടുക്കുകയായിരുന്നു. അതേസമയം അടുത്ത വര്‍ഷം ആദ്യത്തോടെ ആരോഗ്യപരമായ പ്രശ്നങ്ങള് ചൂണ്ടിക്കാട്ടി ഉടന് സോണിയാ ഗാന്ധി സ്ഥാനമൊഴിഞ്ഞേക്കുമെന്നാണ് സൂചന. വീണ്ടും പാര്‍ട്ടിയുടെ അമരത്ത് രാഹുല് ഗാന്ധി എത്തുമെന്നും കോണ്‍ഗ്രസ് നേതാക്കളെ ഉദ്ധരിച്ച് ദി പ്രിന്‍റ് റിപ്പോര്‍ട്ട് ചെയ്തു.\nഉടന് തന്നെ ഇത് സംബന്ധിച്ചുള്ള എഐസിസി യോഗം നടക്കും എന്നാണ് വിവരം. നേരത്തേ ഡിസംബറില് ഉദയ്പൂരില് വെച്ച് ഇത് സംബന്ധിച്ച യോഗം ചേരാനായിരുന്നു പാര്‍ട്ടി ആലോചിച്ചിരുന്നത്. എന്നാല് അടുത്ത വര്‍ഷത്തേക്ക് യോഗം മാറ്റി. ഡിസംബര് അവസാനത്തോട് യോഗം സംബന്ധിച്ചുള്ള അന്തിമ തിരുമാനം അറിയാന് കഴിയുമെന്നും നേതാവിനെ ഉദ്ധരിച്ചുള്ള റിപ്പോര്‍ട്ടില് പറയുന്നു.\nതിങ്കളാഴ്ച #MyLeaderRG എന്ന പേരില് ട്വിറ്ററില് യൂത്ത് കോണ്‍ഗ്രസ് നേതാക്കളുടേയും രാഹുല് ഗാന്ധി ബ്രിഗേഡിലെ അടുത്ത നേതാക്കളുടേയും നേതൃത്വത്തില് ട്വിറ്ററില് ഹാഷ് ടാഗ് ക്യാമ്പെയ്ന് ഉയര്‍ന്നിരുന്നു. ഇതെല്ലാം അദ്ദേഹത്തിന്‍റെ തിരിച്ചുവരവിന്‍റെ ഭാഗമായിട്ടാണെന്നാണ് സൂചന.\nജനവരി 15 ന് ശേഷം\nകോണ്‍ഗ്രസ് അധ്യക്ഷ സ്ഥാനത്തേക്ക് രാഹുല് ഗാന്ധിയുടെ മടങ്ങി വരവ് അനിവാര്യമാണ്. ജനവരി 15 ന് ശേഷം സ്ഥാനാരോഹണം എപ്പോള് വേണമെങ്കിലും സംഭവിക്കാമെന്നും മറ്റൊരു നേതാവിനെ ഉദ്ധരിച്ച് പ്രിന്‍റ് റിപ്പോര്‍ട്ട് ചെയ്തു. സോണിയ ഗാന്ധി ചുമതല ഏറ്റെടുത്തെങ്കിലും രാഹുല് ഗാന്ധിയുടെ അഭിപ്രായം തേടാതെ സോണിയ ഇപ്പോഴും ഒരു തിരുമാനം പോലും കൈക്കൊള്ളാറില്ലെന്ന് നേതാക്കള് ചൂണ്ടിക്കാട്ടുന്നു.\nജാര്‍ഖണ്ഡ്, ദില്ലി നിയമസഭ തിരഞ്ഞെടുപ്പിന് ശേഷമാകും അധികാര കൈമാറ്റം സംബന്ധിച്ചുള്ള എഐസിസി യോഗം ചേരുകയെന്ന് മറ്റൊരു നേതാവ് വ്യക്തമാക്കി.\nഅതേസമയം അധ്യക്ഷ സ്ഥാനം ഏറ്റെടുക്കാന് ഇതുവരെ രാഹുല് തയ്യാറായിട്ടില്ലെന്നാണ് സൂചന. ശക്തമായ കാരണങ്ങള് ഉണ്ടെങ്കില് മാത്രമേ അദ്ദേഹം മടങ്ങി വരാന് സാധ്യത ഉള്ളൂവെന്നും നേതാവ് പറയുന്നു.\nരാജിവെച്ചതിന് ശേഷം പാര്‍ട്ടി പ്രവര്‍ത്തനങ്ങളില് രാഹുല് സജീവമല്ല. രാജിവെച്ച് ഇക്കാലയളവിനിടയില് ഏഴ് വിദേശ യാത്രകളാണ് രാഹുല് നടത്തിയത്. ലോക്സഭ തിരഞ്ഞെടുപ്പിന് തൊട്ട് പിന്നാലെ വന്ന മഹാരാഷ്ട്ര, ഹരിയാന തിരഞ്ഞെടുപ്പുകളില് രാഹുല് പ്രചരണത്തിന് പോലും എത്തിയിരുന്നില്ല.\nഅതേസമയം ലോക്സഭ തിരഞ്ഞെടുപ്പിനെക്കാള് മികച്ച പ്രകടനമായിരുന്നു ഇരു സംസ്ഥാനങ്ങളിലും കോണ്‍ഗ്രസ് കാഴ്ചവെച്ചത്. മഹാരാഷ്ട്രയില് കോണ്‍ഗ്രസ് സഖ്യസര്‍ക്കാരിന്‍റെ ഭാഗമാണ്. ഇഞ്ചോടിഞ്ച് പോരാട്ടത്തിലാണ് ഹരിയാനയില് ബിജെപി അധികാരത്തിലേറിയത്. ഒറ്റയ്ക്ക് ഭൂരിപക്ഷം തികയ്ക്കുമെന്ന് ബിജെപി വെല്ലുവിളിച്ചിരുന്നെങ്കില് പോലും കേവല ഭൂരിപക്ഷം തികയ്ക്കാന് ബിജെപിക്ക് സാധിച്ചിരുന്നില്ല.\nഒടുവില് ദുഷ്യന്ത് ചൗട്ടാലയുടെ ജെഎംഎമ്മുമായി സഖ്യത്തിലാണ് ബിജെപി അധികാരത്തിലേറിയത്. അതേസമയം തിരഞ്ഞെടുപ്പ് പ്രകടനങ്ങളില് ഒന്നും രാഹുല് നേതാക്കളെ അഭിനന്ദിച്ച് രംഗത്തെത്തിയിരുന്നില്ലെന്നതും ഏറെ ചര്‍ച്ച ചെയ്യപ്പെട്ടിരുന്നു. ഇതെല്ലാം അദ്ദേഹം മടങ്ങിവരാന് മടിക്കുന്നതിന്‍റെ സൂചനയാണെന്നും നേതാക്കള് ചൂണ്ടിക്കാട്ടുന്നുണ്ട്.\nഅതേസമയം ബിഹാറിന്‍റെ ചുമതലയുള്ള എഐസിസി ജനറല് സെക്രട്ടറി ശക്തിസിന്‍ഹ് ഗോഹില് ഈ അഭ്യൂഹങ്ങളെല്ലാം തള്ളി.എഐസിസിയുടേത് സാധാരണ യോഗം മാത്രമായിരുന്നുവെന്നും സിന്‍ഹ് പറഞ്ഞു. പുതുവത്സരത്തിന് എന്ന നിലയില് ഒരു എഐസിസി യോഗം ചേരും. എന്നാല് യോഗത്തിന്‍റെ അജണ്ട ഇതുവരെ തിരുമാനിച്ചിട്ടില്ല. രാഹുല് ഗാന്ധിയെ അധ്യക്ഷനാക്കുന്നത് സംബന്ധിച്ച് ചര്‍ച്ചകള് നടന്നിട്ടില്ലെന്നും സിന്‍ഹ പറഞ്ഞു.\nRahul Gandhi may return as party president